Mestské zastupiteľstvo v Košiciach

Zápisnica
z XIII. rokovania Mestského zastupiteľstva v Košiciach 
zo dňa 17. septembra 2012

Prítomní: podľa prezenčných listín

Rokovanie mestského zastupiteľstva otvoril a viedol MUDr. Richard Raši, PhD., MHP, primátor mesta Košice.

Úvod rokovania

p. Raši, primátor mesta Košice – Poprosím pánov poslancov, ktorí sú v rokovacej miestnosti, aby sa zaprezentovali, aby sme mohli začať rokovanie mestského zastupiteľstva. Dobré ráno prajem ešte raz všetkým, vážené poslankyne, vážení poslanci, ctení hostia, otváram XIII. rokovanie mestského zastupiteľstva, na ktorom vás všetkých vítam. Dovoľte mi najprv, aby som ospravedlnil pani poslankyňu Máriu Gámcovú, pána poslanca Cyrila Betuša, pána poslanca Jána Sekáča a pána poslanca Michala Kočiša. 
Konštatujem, že momentálne je prítomných 39 prezentovaných poslancov, čiže je to nadpolovičná väčšina všetkých poslancov a sme teda uznášania schopní. 
- - -

K programu rokovania

p. Raši, primátor mesta Košice – Ďakujem pekne, vážené dámy poslankyne, vážení páni poslanci, program rokovania ste dostali v pozvánke. Z dnešného rokovania sťahujem bod číslo 12: Územný plán zmeny a doplnky rok 2011 Kavečany. Je to na žiadosť Rady starostov v Košiciach, ktorá bola iniciovaná žiadosťou starostu Mestskej časti Kavečany. Čiže poprosím vás bod číslo 12 sťahujem z rokovania, vyraďte si ho zo svojich materiálov. 
Teraz poprosím o vaše pripomienky resp. doplňujúce návrhy.

p. Petrvalský, poslanec MZ – Ďakujem pán primátor za slovo. Poslanecký klub SDKÚ-DS ma poprosil, aby som teda zaradil bod na rokovanie mestského zastupiteľstva, a to odvolanie riaditeľa Strediska sociálnej pomoci mesta Košice. Rád by som tento bod zaradil niekde hneď po tých správach čo idú, poviem napríklad 9/1.

p. Raši, primátor mesta Košice – Dobre. Ďakujem pekne, má ešte niekto nejakú pripomienku alebo doplňujúci návrh? Ak nie, tak podám pred uvedením hlasovania o doplňujúcich alebo pozmeňujúcich návrhov ešte krátku informáciu, aby ste sa mohli slobodne a hlavne správne rozhodnúť. Máme tu návrh na odvolanie riaditeľa Strediska sociálnej pomoci na Garbiarskej ulici, pána doktora Valka. Chcem vám povedať, že kvôli úmrtiu, ktoré sa udialo v Stredisku sociálnej pomoci som inicioval externú kontrolu, ktorá bola vykonaná priamo na mieste. Najprv som chcel, teda, zvolať externú kontrolu z viacerých subjektov. Bolo mi oznámené z Ministerstva práce sociálnych vecí a rodiny (MPSVR) že Ministerstvo práce sociálnych vecí a rodiny je zo zákona subjektom, ktorý vykonáva dohľad na mieste. Minulý týždeň boli pracovníci z MPSVR priamo v Stredisku sociálnej pomoci, kde zozbierali všetky materiály, ktoré sa týkajú chodu tohto strediska, ktoré sa týkajú aj tohto nešťastného úmrtia, ale aj ostatných mechanizmov a systému ako takého. Kontrola MPSVR, teda dohľadu na mieste, týmito externistami, bolo to bez akejkoľvek účasti mesta, doteraz nebola ukončená. Telefonoval som ešte v piatok, lebo som dostal informáciu od poslanca NR pána Novotného, že klub SDKÚ podá tento návrh. Čiže, v piatok som volal MPSVR, kontrola ešte prebieha,  prebieha kontrola teraz v Bratislave zo zozbieraných všetkých materiálov zo Strediska sociálnej pomoci. Čiže, kontrola ešte nie je ukončená. Preto by som bol rád, aby sme nevykonávali verejnú popravu predtým, ako je kontrola ukončená, pokiaľ je jasne, že sa chyba stala. Pretože,  najjednoduchšie je niekoho odvolať, ale dôležité je, že nastali chyby  a pokiaľ tieto chyby dlhodobo pretrvávajú, pretože zmena práce, systému práce, po príchode doktora Valka nebola, nenastala žiadna zmena oproti systému práce, ktorý fungoval aj roky predtým, tak preto by som bol rád, keby sme odvolávali niekoho až vtedy, keď bude jasné, aké pochybenie, a kde toto pochybenie nastalo. 
Keďže nie sú žiadne iné doplňujúce návrhy k programu dnešného rokovania, oznamujem vám, že o bode č. 12 rokovať nebudeme, pretože som ho ako predkladateľ stiahol a budeme hlasovať o návrhu, ktorý predniesol pán poslanec Petrvalský, ktorý navrhol odvolanie riaditeľa Strediska sociálnej pomoci mesta Košice. Prosím hlasujete o návrhu pána poslanca Petrvalského.

Hlasovanie č. 1 -	za: 18, proti: 13, zdržali sa: 11

p. Raši, primátor mesta Košice – Konštatujem, že tento návrh neprešiel.
Teraz budeme hlasovať o návrhu ako o celku aj s jeho úpravami, teda s vynechaním bodu 12. 

Hlasovanie č. 2 - 	za: 41, proti: 0, zdržal sa: 1

p. Raši, primátor mesta Košice – Konštatujem, že program bol schválený, teda oznamujem vám, že dnes sa budeme riadiť týmto schválený programom. 
- - -

Overovatelia zápisnice: 	MUDr. Mária Grüllingová a JUDr. Jaroslav Hlinka	
- - -

Návrhová komisia

p. Raši, primátor mesta Košice – Teraz prosím predsedov poslaneckých klubov, aby navrhli svojich zástupcov do návrhovej komisie. 

p. Géci, poslanec MZ - Vážený pán primátor, kolegyne, kolegovia, dovoľte mi v mene poslaneckých klubov SMER - Sociálna demokracia a MOST - HÍD, predložiť návrh poslancov do návrhovej komisie. A to pani poslankyňu Adamčíkovú, pána poslanca Andrejčáka a pána poslanca Kaifera.

p. Raši, primátor mesta Košice – Ďakujem pekne. Ak nemá nikto pripomienky, alebo nemá iný návrh, budeme hlasovať o návrhovej komisii tak, ako bola prednesená pánom poslancom Gécim.

Hlasovanie č. 3 - 	za: 41, proti: 0, zdržal sa: 2

p. Raši, primátor mesta Košice – Oznamujem, že na XIII. rokovaní MZ bude návrhová komisia pracovať v zložení: pani poslankyňa Adamčíková, páni poslanci Andrejčák a pán poslanec Kaifer. Zároveň žiadam členov návrhovej komisie, aby zaujali svoje miesto vo vyhradenom 12. rade. Ostatným poslancom oznamujem, aby svoje návrhy k jednotlivým bodom programu predkladali písomne tejto návrhovej komisii, po ústnej informácii prítomných poslancov.
- - -

Bod č. 1 
Pokračovanie rokovania k  bodu č. 8 z XII. rokovania MZ zo dňa 18. 6. 2012 -Návrh VZN mesta Košice o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta

p. Raši, primátor mesta Košice – Vážené  dámy poslankyne, ctení páni poslanci, prejdeme k bodu č. 1, t. j. pokračovaním rokovania k  bodu č. 8 z XII. rokovania MZ zo dňa 18. 6. 2012, a je to návrh VZN mesta Košice o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta. Rokovanie o tomto bode bolo na predchádzajúcom rokovaní MZ prerušené, pretože rokovanie MZ bolo tesne pred zahájením rokovania NR SR, kde bol pôvodne platný zákon, ktorý určoval, že klienti týchto stredísk sú povinní platiť minimálne 50 percent ekonomicky oprávnených nákladov. Tak tento zákon bol v NR SR upravený, čím sa vytvoril predpoklad upraviť VZN tak, aby  klienti týchto stredísk nemuseli  platiť minimálne 50 percent ekonomicky oprávnených nákladov. Poprosím pani námestníčku Lenártovú, aby uviedla materiál.  

p. Lenártová, námestníčka primátora - Dobrý deň prajem. Vážený pán primátor, ctení poslanci. Pán primátor mi urobil už krátky úvod, takže môžeme rovno prejsť k veci, aké sú zmeny oproti pôvodne predloženému návrhu. Zmeny sú vo vzťahu k pobytovým sociálnym službám, teda k § 8, ktoré sa týka úhrad zariadení pre seniorov, § 10 ktoré sa týka úhrad v zariadení opatrovateľskej služby, § 12 za úhrady v dennom stacionári. Samozrejme, že majú dopad aj na prechodné a záverečné ustanovenia súvisiace so zmenou termínu účinnosti všeobecne záväzného nariadenia po prerušení. Mestom navrhované zmeny sú v prospech obyvateľov sociálnych služieb tzn., že navrhujeme nižšie úhrady, ako tomu bolo v mesiaci jún, nakoľko nám to zákon už umožňuje. Východiská a konkrétne zmeny, ako aj sumy, sú podrobne popísané v dôvodovej správe. 
Niečo k procesu. Vzhľadom na skutočnosť, že sa jedná o všeobecne záväzné nariadenie a proces schvaľovania je záväzný, na rokovanie predkladáme úplne doplnený materiál a nie iba pozmeňovací návrh k pôvodne predloženému materiálu. Tento materiál bol v súlade so zákonom zverejnený na pripomienkové konanie. Návrh bol prerokovaný v komisiách mestského zastupiteľstva, v sociálnej a bytovej, vo finančnej a legislatívno-právnej. Všetky komisie odporúčajú všeobecne záväzné nariadenie prijať s tým, že komisia legislatívno-právna odporúča materiál prijať s pripomienkami, ktoré ako predkladateľ odporúčam akceptovať, nakoľko sa týkajú administratívneho nedostatku súvisiaceho so zmenou oproti pôvodnému návrhu. Návrh bol dňa 6. septembra 2012 prerokovaný aj so zástupcami obyvateľov zariadenia pre seniorov na úrovni zástupcov sociálnych vecí za prítomnosti vedúcej referátu a vedúcej sociálneho úseku zariadenia. Aj napriek skutočnosti, že v dobe rokovania došlo k dohode, bolo dňa 13.9. doručené stanovisko zástupcov obyvateľov, v ktorom žiadajú o odloženie schválenia materiálu až po úplnom ukončení rekonštrukcie a trvajú na svojich pôvodných pripomienkach. A v tejto súvislosti konštatujem, že podľa plánu realizácie rekonštrukčných prác, bude stavba dodávateľom odovzdaná už 24. septembra, čo znamená, že v prípade schválenia návrhu všeobecne záväzného nariadenia a uplynutí povinných lehôt, bude v dobe jeho účinnosti už objekt plne funkčný. Čo sa týka pôvodných námietok, ich časť je akceptovaná už v predloženom návrhu a po konzultácii s pracovníkmi dohľadu Ministerstva práce sociálnych vecí a rodiny, som pripravená v rámci diskusie predložiť doplňujúci návrh v tom duchu, že obyvatelia strediska budú mať možnosť odoberania stravy aj v nižšom rozsahu ako je 5x denne, respektíve 3x denne, čo je zásadnou pripomienkou zo strany obyvateľov zariadenia pre seniorov. Vážení páni poslanci, prosím vás, aby ste pri vašom rozhodovaní zobrali do úvahy aj skutočnosť, že v súčasnej dobe je zabezpečovanie sociálnych služieb v dôsledku zníženej dotácie štátu vážne ohrozené, a z toho dôvodu narastajú tlaky predovšetkým mestských častí na zmenu platného všeobecne záväzného nariadenia. Predpokladám, že prítomní poslanci, starostovia mestských častí, ktorí zabezpečujú poskytovanie sociálnych služieb v diskusii poukážu na problémy súvisiace s nedostatkom finančných zdrojov. Ďakujem za pozornosť.

p. Raši, primátor mesta Košice – Ďakujem pekne, otváram rozpravu k bodu číslo 1. 

p. Kažimír, poslanec MZ - Ďakujem pekne. Vážený pán primátor, vážené kolegyne, kolegovia, prv musím povedať, že určite sa necítim odborník na sociálnu oblasť a ráno som mal asi polhodinové stretnutie so zástupcami samosprávy zo zariadenia pre seniorov z Garbiarskej 4. Takže nevedel som si niektoré veci priamo overiť na mieste, nevedel som si pozrieť legislatívu. Zdá sa mi, že ich pripomienky aj vzhľadom na to, že mali určité odborné stretnutia na magistráte sú vážnejšieho charakteru a mohlo by dôjsť ku zrušeniu VZN prokurátorom. Netrúfam si to teraz odhadnúť, či na 100 percent, či v akej percentuálnej miere by k tomu mohlo dôjsť, a práve preto by som chcel poprosiť ťa pán primátor, aj vážených kolegov aj kolegyne, keby mohla vystúpiť pani Margita Kalinová, za zariadenie pre seniorov, členka výboru pre samosprávu a pokiaľ sú nejaké vážne pripomienky, alebo upozornenia a ktoré neodzneli v podstate v uvedení tohto bodu od pani námestníčky, tak rád by som ich počul a samozrejme aj odborné argumenty pracovníkov magistrátu, aby som s kľudným svedomím mohol zahlasovať za tento materiál. Ďakujem pekne.

p. Adamčíková, poslankyňa MZ a členka návrhovej komisie - Ďakujem pekne. Vážený pán primátor, kolegyne, kolegovia, z poverenia legislatívno-právnej komisie predkladám pozmeňujúci návrh na zmenu v paragrafe 13 ods. 1 a ods. 2, kde sa pôvodne v návrhu slová „50 percent“ nahrádzajú slovami „pomernej časti“. Ďakujem.

p. Raši, primátor mesta Košice – Ďakujem pekne, poprosím predložiť pozmeňujúci návrh samej sebe, ako návrhovej komisii. 
		
p. Hlinka, poslanec MZ – Ďakujem za slovo, vážený pán primátor, vážené Mestské zastupiteľstvo. Už v úvodnej správe predkladateľky bolo spomenuté, že prijatím novely zákona a sociálnych službách sa zmenil spôsob financovania služieb, ktoré boli decentralizované zo štátu na mestá a obce a dôsledkom toho bolo, že od 1. marca tohto roku prestala plynúť pre mestá a obce tzv. decentralizačná dotácia na tieto služby a štát poskytuje iba príspevok na tieto služby, avšak v podstatne menšej čiastke, ako tomu bolo v minulom roku, tzn., že výpadok je tu ročne mínus 376333 Eur a tzn., že tento návrh všeobecne záväzného nariadenia vychádza z tohto stavu. Treba si ale uvedomiť, že z hľadiska vyváženosti a možností jeho zabezpečenia v praxi, v budúcom roku pri tvorbe návrhu rozpočtu mesta, bude treba počítať s tým, že istá dotácia alebo príspevok z rozpočtu mesta tu bude musieť byť, zhruba v tej sume, ako som spomenul, možnože menej, záleží od toho, aké budú ekonomicky oprávnené náklady v zariadeniach opatrovateľskej služby, pretože ja hovorím o týchto zariadeniach, nakoľko toto zariadenie prevádzkuje aj okrem iných aj Mestská časť Košice - Juh. Keď sme si to tak porovnali v lokálnych podmienkach, tak ten rozdiel vychádza na budúci rok zhruba do 50000 Eur, ktoré v mestskej časti budú chýbať a je treba teda mať na zreteli, že bude tu treba doplatok z rozpočtu mesta na úhradu rozdielu medzi poplatkom klienta, úhradu zo štátneho rozpočtu a skutočných ekonomických oprávnených nákladov na jedného klienta a jedno lôžko v ZOS. To znamená, z môjho pohľadu, ja som „za“ predložený návrh všeobecne záväzného nariadenia, podporujem ho, so všeobecne uznávaných sociálnych dôvodov, pretože finančná situácia je u obyvateľstva a hlavne u prestarlých veľmi, veľmi, negatívna, ale bude to vytvárať tlak na rozpočty aj mestá a ostatných obcí a miest, ktoré poskytujú túto službu. Čiže treba s týmto počítať pre budúcnosť, teda v budúcom rozpočtovom roku. Toľko.

p. Lenártová, námestníčka primátora - Na základe odporúčania Asociácie poberateľov sociálnych služieb, ako aj zástupcov Ministerstva práce sociálnych vecí a rodiny SR, navrhujeme akceptovať požiadavku obyvateľov Strediska sociálnej pomoci, povinnosti odoberania stravy, najmenej 3 hlavné jedlá denne, čiže podávam pozmeňujúci návrh a návrh na doplnenie v paragrafe 8 ods. 2 písm. b) sa slová „je povinný odoberať minimálne 3 hlavné jedlá denne, a to raňajky, obed ,večera“, nahrádzajú slovami „môže odoberať stravu aj v menšom rozsahu“. V paragrafe 8 ods. 4 sa doplňuje o písm. „c) 12 percent sumy za stravovanie podľa prílohy číslo 2, ak poberateľ sociálnej služby neodoberá raňajky“, bod „d) 25 % sumy za stravovanie podľa prílohy číslo 2 ak poberateľ sociálnej služby neodoberá večeru, pričom v úhrne je možné znížiť sumu za stravovanie podľa prílohy číslo 2 maximálne o 43 percent“. 
Upravené znenie ods. 2 Za základný rozsah poskytovaných sociálnych služieb zariadení pre seniorov pri odkázanosti fyzickej osoby v stupni 4 a menej sa považuje, za a) ubytovanie v dvojposteľovej alebo v trojposteľovej izbe, po b) odberanie stravy 5x denne raňajky, desiata, obed, olovrant, večera pričom poberateľ sociálnej služby môže odoberať stravu aj v menšom rozsahu. Doplnenie znenia ods. 4) suma úhrady podľa ods. 1 sa znižuje po a) o 9 % sumy za stravovanie podľa prílohy číslo 2 ak poberateľ sociálnej služby neodoberá desiatu, po b) 9 % sumy za stravovanie podľa prílohy číslo 2 ak poberateľ sociálnej služby neodoberá olovrant, po c) 12 percent sumy za stravovanie podľa prílohy číslo 2, ak poberateľ sociálnej služby neodoberá raňajky a po d) 25 % sumy za stravovanie podľa prílohy číslo 2, ak poberateľ sociálnej služby neodoberá večeru. Pričom v úhrne je možné znížiť sumu za stravovanie podľa prílohy číslo 2 maximálne o 43 percent. Ďakujem.

p. Filipko, poslanec MZ - Ďakujem za slovo, vážený pán primátor, vážené zastupiteľstvo.      V podstate očakával som, že sa prihlási pán starosta Gaj, ale v Mestskej časti Sever tak isto mestská časť dopláca z vlastných zdrojov na financovanie zariadenia opatrovateľskej služby. Dokonca medzi poslancami sú nálady, že túto službu od roku 2013 nebude mestská časť prevádzkovať, že ju ponúkne vráti späť mestu, pokiaľ sa nebude dať vykryť ten rozdiel, nakoľko rozpočet mestskej časti nevytvára dostatok zdrojov voľných, aby sme mohli dofinancovávať túto prevádzku. Čiže len dávam na zreteľ, ak aby sa dalo s týmto uvažovať.

p. Raši, primátor mesta Košice – Ďakujem pekne. Pán poslanec Gaj bol osobne na magistráte kvôli tomuto, a preto tento návrh rieši aj financovanie sociálnych služieb v mestských častiach, pretože to je, to bol problém vás, bol pán poslanec Gaj, to bol pán poslanec Hlinka, ktorý bol tak isto osobne práve kvôli tomu, aby sa vytvorila možnosť, aby ste teda vedeli udržať s menšou stratou tieto zariadenia alebo eventuálne vo vyrovnanom rozpočte. Takže boli osobne páni starostovia. 

p. Gaj, poslanec MZ - Príjemné dobré ráno. Ja by som chcel pána Filipka upozorniť, že vlastne pán primátor to povedal za mňa, ďakujem.

p. Raši, primátor mesta Košice – Hneď na začiatku bol daný návrh, ktorý dal pán poslanec Marek Kažimír, aby mohla vystúpiť pani Kalinová, ktorá je teda klientkou Strediska sociálnej pomoci. Chcem sa spýtať, či je všeobecný súhlas? Asi áno, takže pani Kalinová ak ste tu, poprosím vás, aby ste vystúpili v čase určenom na rozpravu, t.j maximálne 3 minúty, nech sa páči.

p. Kalinová, občan mesta a klientka SSP - Vážený pán primátor, vážená pani viceprimátorka, vážené dámy poslankyne, vážení páni poslanci a ctení hostia. Veľmi pekne ďakujem pánu primátorovi aj pani námestníčke Lenártovej, že nám umožnila sa vyjadriť aj k tomuto návrhu. Som rada, pani námestníčka, a ešte pred tými mojimi pripomienkami sa chcem poďakovať za to, že ste nám, teraz, ste nás oboznámili s tými úľavami, ktoré sme žiadali. Veľmi si to vážime, ale chcem ešte vám povedať jednu vec. Máme pripomienky, ešte ďalšie a to je k ubytovaniu. Predtým ešte musím zdôrazniť, že tieto pripomienky, skutočne sme teda návrhy pripomienkovali od začiatku. Pretože, ako sami dobre viete, najprv bol jeden návrh, potom bol druhý návrh pred zastupiteľstvom, ktoré malo byť v júni, na základe ďalší bol pozmeňovací návrh a v tom pozmeňovacom návrhu, ktorý predchádzal tomu definitívnemu všeobecne záväznému nariadeniu sme sa stretli s určitými výrazmi, s ktorými sme sa nestotožnili, aj keď sme boli prizvaní ku pani doktorke Dudovej. Pôsobilo to tak, že áno, že nesúhlasili sme s tým a vám poviem prečo. Pretože, čo sa týka ubytovania pozmeňovací návrh, je to ods. 3 body a) tak 20 0,20 Eura denne v prípade stupňa odkázanosti 5 a 6, tzn. že v jednom balíku je zhodnotený stupeň 4 a menej, a tí, čo dostávajú celodennú opateru tzn. kŕmenie, sravovanie, umývanie, prebaľovanie, budú doplácať iba 6 Eura mesačne. V poriadku. Čo sa týka ubytovania, to navyšovanie, vážení prítomní, je to troška pre nás nezrozumiteľné, pretože ako všetci dobre viete, prebiehala rekonštrukcia, naše pôvodné izby tzn. jednogarzónky, dvojgarzónky, jednoizbové byty, dvojizbové byty a trojizbové byty boli prerobené. Poviem vám ako. Tu teraz navrhujete, že v bode, teda v ods. 3 bod b) 1 Euro denne v prípade ubytovania v jednoposteľovej izbe, menšej ako 16 m2, bez príslušenstva. Pýtam sa vás, vážení, čo je jednoizbová izba bez príslušenstva? Máme podľa projektov a mám to tu aj rozpísané, máme jednogarzonky s obytnou plochou 12,99, 12,22, sú to jednogarzonky s rôznymi plochami, ale tieto garzonky majú samostatné príslušenstvo, tzn. chodba ,WC, kúpeľňa. V ďalšom bode je 1,50 príplatok, teda navýšiť o 1,50 Eur denne, tzn. 45 Eura mesačne k tej pôvodnej sume, ktorá je uvedená v prílohe číslo 2. Píše sa tu denne, teda tých 45 Eura mesačne, denne v prípade ubytovania v jednoposteľovej izbe menšej ako šestnásť metrov štvorcových s príslušenstvom. Takže, máme podľa vás, izby s príslušenstvom a izby bez príslušenstva, je to nejasné. My nie sme apriori proti zvýšeniu, to sme prezentovali od začiatku. Áno, súhlasíme s tou výšku, ako ste nám to navýšili, nie sme proti, ale trváme na tom resp. trvať môžeme, ale navrhujeme, aby nám bolo účtované presne pán primátor, podľa obytnej plochy, plus príslušenstvo. (pozn. zvukový signál) Môžem ešte dokončiť toto vysvetlenie?

p. Raši, primátor mesta Košice – Dokončite pomaličky, ďakujem.

p. Kalinová, občan mesta a klientka SSP - Uvediem príklad: Ja som doteraz bývala v jednoizbovom byte pred rekonštrukciou. Obývala som 39 m2, tzn. obytná plocha skoro 20 m2, kuchynka, príslušenstvo, kúpeľňa, chodba. Tento jednoizbový byt bol predelený na 2 samostatné izby. Jedna izba má 12,53, druhá izba má 13,56, ale máme spoločné príslušenstvo. Tzn., ja chcem platiť za izbu v ktorej bývam, suseda platí za izbu v ktorej býva a delíme sa o príslušenstvo. Toto je spravodlivé. Ešte jedna vec. Máme trojizbové byty, ktoré boli prerobené, pán primátor, boli prerobené tzn., že je spoločné príslušenstvo, ale  nie byty pardón, jednoposteľové izby bez príslušenstva, toto by sme žiadali upraviť na pôvodný návrh, ktorý je teraz pri tomto platnom dnešnom VZN. Je zrozumiteľné, je prehľadné a všetkým nám je jasné, slovom, skrátim to. Chceme platiť za to, čo užívame. Pretože tie rozdelenia na jednoposteľové izby do šestnásť metrov a nad šestnásť metrov, je skutočne nie veľmi správne. Takže, neviem, či ste ma pochopili? Pokiaľ nie, tak ja neviem, no môžeme to ešte... Z toho dôvodu sme aj žiadali o odsunutie tohto VZN, nie o zrušenie o odsunutie do definitívneho ukončenia rekonštrukcie, pretože aj teraz obyvatelia ešte nie sú ubytovaní na svojich miestach, niekde aj 3 sú ubytované v jednej izbe, ktorá nespĺňa samozrejme hygienické podmienky na tých 8 m2, takže ešte raz opakujem, nie sme proti zvýšeniu, ale sme za to, aby toto VZN bolo ošetrené tak, ako má byť a aby sme vedeli, za čo platíme. Je to v zmysle zákona. Verte mi, zákony ovládame, poznáme to. A ešte jednu pripomienku máme k bodu 5, upustiť od zvýšenia úhrady za ubytovanie v jednoposteľovej izbe podľa ustanovenia § 3 písm. b) môže poskytovateľ sociálnej služby podľa prílohy 3 zo zdravotných dôvodov, teda upustiť od toho zvýšenia a my máme k tomu pripomienku takú, že nesúhlasíme, nie je to správne, pretože nevidíme dôvod prečo...

p. Raši, primátor mesta Košice – Pani Kalinová, chcem vás len poprosiť, lebo štandardne máju iba 3 minúty vystupujúci, tak keby ste mohli pomaly ukončiť rozpravu svoju, aby sme sa mohli vyjadriť.

p. Kalinová, občan mesta a klientka SSP - Ďakujem pekne, ukončím to ešte jednou poznámkou. Navýšenie elektrospotrebičov. Elektrospotrebiče ste nám zvýšili z 0,07 centov na 0,14, že išlo tam o vyše 100 neviem koľko. Máme práčky, máme chladničky, áno, ale to navýšenie je veľmi vysoké. Ďakujem za pozornosť.

p. Raši, primátor mesta Košice – Ďakujem pekne pani Kalinová za vystúpenie. Chcem upozorniť kolegov poslancov, že pre nás stále platí iba 3 minúty na rozpravu. Umožnili sme klientke dlhšiu rozpravu ako hosťovi. Dobre, ja by som poprosil teda, pokiaľ sa nikto ďalší nehlási do rozpravy, aby vystúpila pani Dudová, pretože myslím si, že ide o argumenty z čisto odborného charakteru a systémového charakteru chodu domova sociálnych služieb. Takže poprosil by som, aby ste nám vysvetlila tie námietky, ktoré dávala pani Kalinová. Čiže, čo sa týka ubytovania, čo sa týka účtovania podľa plochy, aby sme sa potom vedeli slobodne rozhodnúť. Ďakujem pekne.

p. Dudová, vedúca referátu sociálnych vecí - Ďakujem pekne za slovo. Odznelo niekoľko pripomienok, a to k stupňom odkázanosti. V tej súvislosti chcem povedať, že stupeň odkázanosti zo zákona plní iný účel. Plní účel pre posudkového lekára, podľa ktorého sa určuje nárok na sociálnu službu. Nemusí byť stupeň odkázanosti premietnutý do úhrad. Cez to všetko premietame v predchádzajúcich obdobiach aj bol premietnutý. Prečo sme zrovnali alebo zjednotili stupeň odkázanosti 1 až 4? Z jednoduchého dôvodu. Kvôli tomu, že doteraz boli úhrady odstupňované podľa stupňa odkázanosti, a ako náhle posudkový lekár navrhol stupeň odkázanosti , len v minulom roku došlo v jeden deň 25 žiadostí zo strany obyvateľov strediska o zníženie stupňa odkázanosti iba z toho dôvodu, aby platili nižšie úhrady. Takže myslíme si, že takto je správne a otvoríme priestor aj pre posúdenia a zreálnenie stupňov odkázanosti. Podotýkam, že podľa stupňov odkázanosti vôbec nebudú určené úhrady v zariadeniach opatrovateľskej služby. 
Ďalšie, čo sa týka ubytovania. Áno, budete platiť presne za to, čo užívate. Presne tak, ako tomu bolo doteraz. Čo sa týka pojem „príslušenstvo“, používa zákon v paragrafe, tuším že 17, za príslušenstvo považuje chodbu, WC a kúpeľňu. Pod pojmom jednoposteľová izba s príslušenstvom máme na myslí to, čo vy nazývate garzónky, jednogarzónky. Ale zákon nepozná pojem jednogarzónky.  Teda, ak jeden človek obýva jednu izbu so samostatným vchodom, s chodbou, kúpeľňou a WC, to, čo užívajú, to čo voláte dvojgarzónky alebo trojgarzonky, hovoríme o izbách bez príslušenstva. Pretože  budú traja alebo štyria, alebo dvaja ľudia spoločne užívať príslušenstvo. Takže, netreba sa báť, naozaj nebudete platiť za samostatné WC  iba v jednej izbe, v jednoposteľovej izbe, so samostatným vchodom a so samostatným príslušenstvom. 
Ďalej. Upustenie ods. 5).  Vychádzame z toho a dohodli sme sa na našom stretnutí, že k uplatňovaniu tohto odseku budeme pristupovať veľmi opatrne, že zo strany mesta bude vypracovaný metodický pokyn s tým, že samozrejme, pri tom budú prítomní aj obyvatelia zariadenia. Budú spolurozhodovať. Čo sme mali na mysli? Je to náhrada v podstate izolačiek, na presun, na čas potrebný v čase choroby alebo v terminálnom štádiu ochorenia, keď človek už si vyžaduje skutočne kľud a aby bol sám. 
Čo sa týka elektrospotrebičov, túto úhradu sme zrovnali s Košickým samosprávnym krajom, pretože takto je určená úhrada za užívanie elektrospotrebičov v ostatných zariadeniach na území mesta. Takže zatiaľ tak.

p. Raši, primátor mesta Košice – Ďakujem pekne. Ak sa nikto nehlási, ukončujem rozpravu k tomuto bodu. Na záver by som povedal pár faktov, pretože ide o všeobecne záväzné nariadenie, takže potrebujeme tri pätiny prítomných poslancov. Máme 237 klientov, ktorí čakajú na umiestnenie v tomto zariadení. Je to najviac v porovnaní so všetkými zariadeniami. A naozaj to, čo sa žiada od klientov, je v porovnaní s ostatnými poskytovateľmi suma nižšia. Pokiaľ sa všeobecne záväzné nariadenie neschváli, bude problém s prevádzkovaním ZOS-iek v jednotlivých mestských častiach. A tak isto bude naďalej platiť povinnosť troch jedál, eventuálne viacerých jedál denne, ktoré v tomto všeobecne záväznom nariadení upravujeme smerom nadol, teda klient si môže zvoliť, koľko jedál denne bude odoberať a ako bolo už povedané, tá požiadavka na odloženie rekonštrukcie, na odloženie účinnosti VZN do ukončenia rekonštrukcie, bude tým pádom splnená, pretože rekonštrukcia sa ukončuje už tento mesiac. Takže  treba zvážiť, aby sme, pretože, keď sa všeobecne záväzné nariadenie neschváli, zasa to len bude musieť na niektorých položkách v rozpočte mesta sa objaviť. Takže prosím budeme hlasovať o bode číslo 1, prosím hlasujte. 

p. Andrejčák, poslanec MZ a člen návrhovej komisie - Pán primátor, poprosím vás, ešte pozmeňujúce návrhy boli.

p. Raši, primátor mesta Košice – Pardón, prosím návrhovú komisiu, aby uviedla hlasovania.

p. Andrejčák, poslanec MZ a člen návrhovej komisie - Takže, návrhová komisia obdržala 2 pozmeňujúce návrhy. Prvý pozmeňujúci návrh od pani poslankyne Adamčíkovej znie: „Mestské zastupiteľstvo v Košiciach schvaľuje pripomienky k predloženému návrhu VZN mesta Košice o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta v tomto znení po prvé: odsek 1, § 13 návrhu navrhujú sa slová „50 percent“ nahrádzajú slovami „v pomernej časti“, po druhé: v ods. 2 § 13 navrhujú sa slová „50 percent“ nahrádzajú slovami „v pomernej časti“.“

Hlasovanie č. 4 - 	za: 37, proti: 1, zdržal sa: 5

p. Raši, primátor mesta Košice – Konštatujem, že tento pozmeňujúci návrh bol schválený. Poprosím návrhovú komisiu ďalej o ďalší pozmeňujúci návrh.

p. Andrejčák, poslanec MZ a člen návrhovej komisie - Druhý pozmeňovací návrh predložený pani námestníčkou Lenártovou znie: „Mestské zastupiteľstvo v Košiciach schvaľuje návrh na doplnenie v § 8 ods. 2 písm. b) za slová je povinný odoberať minimálne 3 hlavné jedlá denne a to raňajky, obed, večera nahrádzajú slovami „môže odobrať stravu aj v menšom rozsahu“. V § 8 ods. 4 sa dopĺňajú o písm. c) 12 % sumy za stravovanie podľa prílohy číslo 2 ak poberateľ sociálnej služby neodoberá raňajky, písm. d) 25 % sumy za stravovanie podľa prílohy číslo 2 ak poberateľ sociálnej služby neodoberá večeru, pričom v úhrne je možné znížiť sumu za stravovanie podľa prílohy číslo 2 maximálne o 43 %.“ 

Hlasovanie č. 5 - 	za: 43, proti: 0, zdržal sa: 0

p. Raši, primátor mesta Košice – Konštatujem, že tento pozmeňujúci návrh bol schválený, nech sa páči, návrhová komisia máte slovo.

p. Andrejčák, poslanec MZ a člen návrhovej komisie - Takže pôvodný návrh na uznesenie: „Mestské zastupiteľstvo v Košiciach podľa príslušných ustanovení zákona o obecnom zriadení a zákona o meste Košice a Štatútu mesta Košice schvaľuje všeobecne záväzné nariadenie mesta Košice o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta so schválenými návrhmi na doplnenie a pripomienkami.“
 
Hlasovanie č. 6 - 	za: 42, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 2 
Informácia primátora mesta o svojej činnosti od XI. rokovania MZ

p. Raši, primátor mesta Košice –Ctené dámy poslankyne, vážení poslanci, dovoľte mi, aby som vás informoval veľmi stručne o mojej činnosti. Túto správu máte v elektronickej forme doručenú kanceláriou samosprávnych orgánov. Ctené dámy, vážení páni, v minulom období sme zahájili rekonštrukcie, respektíve realizačnú fázu investičných projektov Európskeho hlavného mesta kultúry 2013. V správe máte napísané, kedy boli zahájené jednotlivé fázy, či to boli už kasárne Kulturpark, alebo to bolo Kunsthalle, alebo to boli ostatné investičné projekty. Spustili sme tak isto projekt revitalizácie Košického hradu a sprístupnenia archeologického náleziska, ktorý skrášlil prímestskú rekreačnú zónu. Investičné projekty sme prezentovali aj pred monitorovacím výborom Európskej komisie Európskeho hlavného mesta kultúry z Bruselu, ktorý za týmto účelom v júli navštívili Košice. Okrem zahájenia realizačnej fázy investičných projektov som v minulom období absolvoval mnoho stretnutí, oficiálnych návštev, či pracovnú cestu do zahraničia. Stretol som sa s primátorom mesta Wuppertal pri príležitosti výročia partnerstva medzi našimi mestami. Stretli sme sa s primátorom mesta Oradea, či s nemeckým veľvyslancom. Témou týchto stretnutí boli vždy aktuálne problémy samospráv. Na historickej radnici sme mali medzinárodnú konferenciu v rámci Európskeho projektu CivPro, na ktorej ste sa mnohí zúčastnili, ktorej hlavnou témou bola prevencia riešenia krízových situácií z pohľadu odborníkov na oblasť civilnej ochrany z jedenástich Európskych krajín. Tak isto sme v Košiciach otvorili ojedinelú medzinárodnú konferenciu zameranú na poznávanie a ochranu biológie jaskýň, na ktorej sa zúčastnili odborníci z dvadsiatich troch krajín. V sídle Slovenského inštitútu v Budapešti som bol účastníkom slávnostného uvedenia Bedeckra o Košiciach, z dielne maďarského vydavateľstva Hibernia Nova. Autorom a zároveň vydavateľom publikácie Kassa - Košice 2013 je Jenő Marton, ktorý na jeho tvorbe úzko spolupracoval s tímom Európskeho hlavného mesta kultúry Košice 2013. V centre Košíc sme otvorili regionálnu pobočku Slovenského národného strediska pre ľudské práva. Po 18 rokoch sa tak najstaršia slovenská inštitúcia na ochranu ľudských práv osadila aj v druhom najväčšom meste na Slovensku. So samosprávou župného mesta Miškolc sme podpísali rámcovú dohodu o spolupráci na projekte Košice - Európske hlavné mesto kultúry 2013, ktorej cieľom je, aby mestá napomohli k mnohotvárnosti kultúrneho a turistického partnerstva, aby podporili odbornú spoluprácu medzi príslušnými inštitúciami oboch miest. Spoločne s ďalšími predstaviteľmi mesta, aj s mnohými z vás, sme si pripomenuli aj niekoľko udalostí z histórie Košíc, či Slovenskej republiky. Kládli sme vence pri príležitosti 68. výročia Slovenského národného povstania, zúčastnili sme sa pietnej spomienky na obete vojenskej invázie z 21. augusta 68. V rámci Košického dňa kvetov sme si pripomenuli Košičanov, ktorých život vyhasol následkom tragických nehôd. V rámci zvyšovania transparentnosti sme na oficiálnej webovej stránke mesta začiatkom júla začali uverejňovať zoznam dlžníkov. Neplatiči na daniach a poplatkov dlžia mestu takmer 4,2 milióna Eur. Podľa najnovšieho prieskumu neziskovej organizácie Transparency International, ktorý sa týka zverejňovania zmlúv samospráv na internete, sa Košice posunuli v poslednom hodnotení, teda za posledný rok, o 54 priečok vyššie. Ďalej s jedným z najúspešnejších krokov smerom k občanom považujeme búranie kongresového centra, ktoré už 30 rokov výrazne špatí centrum mesta Košice. Po intenzívnych rokovaniach s vlastníkom pozemku sa nám podarilo dospieť k dohode o likvidácii stavby ktorá sa búra na náklady investora. Okrem toho sme mali množstvo kultúrnych podujatí, ktoré súviseli s prípravou na budúci rok na Európske hlavné mesto kultúry roku 2013. Či to už bolo Leto v parku, koncert Dve v jednom, festivalu Bazzart. Aktívne sme sa s mnohými z vás zúčastnili aj Night ran, prvého nočného behu v Košiciach. Na detskej železnici v Čermeli sme uviedli do prevádzky 126 ročný historický vozeň a tak isto sme sa zúčastnili aktívne na mnohých školách pri otvorení školského roka. 
Ctené dámy poslankyne, vážení páni poslanci, ďakujem pekne za pozornosť a otváram rozpravu k bodu číslo 2. Ak sa nikto nehlási, uzatváram možnosť prihlásiť sa do rozpravy a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie informáciu primátora mesta o svojej činnosti od posledného rokovania Mestského zastupiteľstva.“

Hlasovanie č. 7 - 	za: 38, proti: 0, zdržal sa: 1

p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 3 
Správa o činnosti Útvaru hlavného kontrolóra

p. Raši, primátor mesta Košice – Teraz prejdeme k bodu číslo 3. Je to Správa o činnosti útvaru hlavného kontrolóra mesta Košice. Poprosím pani Jakubíkovú, hlavnú kontrolórku mesta, aby uviedla správu o činnosti útvaru hlavného kontrolóra. Nech sa páči, máte slovo.

p. Jakubíková, hlavná kontrolórka mesta - Vážené mestské zastupiteľstvo, vážený pán primátor, ďakujem za slovo a dovoľte mi, aby som vás v krátkosti zoznámila s obsahom bodu rokovania, ktorý pozostáva zo správy o kontrolnej činnosti a zo správy o výsledkoch kontrolnej činnosti. Kontrolná činnosť bola vykonávaná podľa základných pravidiel kontrolnej činnosti. Tiež sa chcem poďakovať kontrolovaným subjektom za poskytnutie súčinnosti pri kontrolnej činnosti. Kontrolná činnosť bola vykonávaná v týchto subjektoch: Základná škola Ľudovíta Fullu, Základná škola na Námestí Laca Novomeského a Magistrát mesta Košice. Konštatujem, že pri základných školách bolo zistené, že sa porušujú Pravidlá prenajímania školského majetku vo vlastníctve mesta Košice, neuplatňujú sa ustanovenia zmlúv týkajúce sa vzájomných práv a povinnosti zmluvných strán, použitie finančných prostriedkov zo sociálneho fondu bolo v rozpore so zásadami tvorby a použitia sociálneho fondu, taktiež aj zo zákonom o dani z príjmov. Nebola dodržaná povinnosť zverejňovať uzatvorené zmluvy na webovej stránke, porušenie zákona o účtovníctve, ide o náležitosť účtovného dokladu § 10 o účtovníctve a inventarizácii, nebola vykonaná v súlade so zákonom o účtovníctve. Cestovné príkazy boli vyúčtovávané bez správ z vykonaných služobných cestách. Na Magistráte mesta Košice sa kontrolovali aj bežné aj kapitálové výdavky v programe číslo 4 Školstvo za obdobie roka 2011. Kontroloval sa nákup gastrotechniky pre školské jedálne. Ide o školskú jedáleň Kežmarská, Krosnianska 4, Fábryho 44, Trebišovská, Hroncová, Park Angelinum. Celkový objem čerpaných kapitálových výdavkov na gastrotechniku boli vo výške 52770 Eur. Kontrolou sa preukázalo, že došlo k porušeniu ust. § 5a ods. 4 zákona o slobodnom prístupe k informáciám, povinne sa nezverejňovali alebo nezverejňovali sa zmluvy buď v centrálnom registri zmlúv Slovenskej republiky alebo na webovom sídle subjektu alebo zriaďovateľa. Subjekty majú povinnosť povinne zverejňovať zmluvu uzavretú po prvom januári 2011 na objednávku a tovaru službu vyhotovenú po 1. januári 2011 a na faktúru doručenú alebo zaplatenú po prvom januári 2011. Išlo o porušenie § 22c ods. 1 zákona o slobodnom prístupe k informáciám. Ďalej sa vykonala kontrola bežných výdavkov na materských školách bez právnej subjektivity so zameraním na výdavky použité na opravu a udržiavanie. Ide o rozpočtovú položku 630 a taktiež ide o Materskú škôlku Hečková Barca, Materská škola Jaltská 33, Materská škôlka Družicová 5, Materská škôlka Lidické námestie 18, Materská škola Kežmarská 46. Pri týchto kontrolách nebolo zistené porušenie všeobecne záväzných predpisov a interných predpisov a z tohto dôvodu bol vypracovaný iba záznam o kontrole. Bližšie informácie máte k dispozícii v Správe o výsledkoch kontrol a k tomu sú aj pripojené nápravné opatrenia jednotlivých subjektov. Podľa plánu kontrolnej činnosti na druhý polrok 2012 sa ukončuje kontrola vybraných výnosových a nákladových položiek v Bytovom podniku mesta Košice za obdobie rokov 2010 a 2011 a taktiež prebieha kontrola finančných operácií a činnosti súkromného centra záujmovej činnosti a školského strediska Bundúr za obdobie roka 2011 a prvý polrok 2012. Kontrolné zistenia budú predložené na ďalšie rokovanie Mestského zastupiteľstva v Košiciach. Ďakujem vám za pozornosť.

p. Raši, primátor mesta Košice – Ďakujem pekne pani hlavná kontrolórka, otváram diskusiu k bodu číslo 3, nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie po prvé: Správu o činnosti hlavného kontrolóra mesta Košice od XII. rokovania mestského zastupiteľstva v Košiciach. Po druhé: Správu o výsledkoch kontrol v subjektoch Základná škola Ľudovíta Fullu, Mauerová 21 Košice, Základná škola Námestie Laca Novomeského 2 Košice a Magistrát mesta Košice.“ 

Hlasovanie č. 8 - 	za: 39, proti: 0, zdržal sa: 2

p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 4 
Správa povereného zastupovaním náčelníka Mestskej polície Košice o činnosti MsP Košice od 01.01.2012 do 30.06.2012

p. Raši, primátor mesta Košice – Pod bodom číslo 4 je predložená Správa o činnosti Mestskej polície Košice od 1.1. 2012 do 30.6. Poprosím pána Palčika, povereného zastupovaním náčelníka Mestskej polície, aby uviedol materiál.

p. Palčik, Mestská polícia - Vážení prítomní, bola vám predložená správa o činnosti Mestskej polície v elektronickej forme, ktorú si máte možnosť prečítať. Ja by som len tak zhrnul niektoré veci, ktoré za ten prvý polrok sa udiali. 16.2. bolo otvorené nové moderné operačné stredisko v rámci ktorého vzniklo pracovisko dohľadové centrum, ktorého pracovníci obsluhujú pult centralizovanej ochrany. Potom 2.3. bolo slávnostne otvorené vysunuté pracovisko stanica Stred na Kuzmányho sídlisku, 22.3. bolo v priestoroch Základnej školy Juhoslovanská otvorená znova zrekonštruovaná policajná stanica Mestskej polície Ťahanovce. To boli také väčšie. Ďalej v tomto roku Mestská polícia dostala 5 nových služobných motorových vozidiel, boli navýšené stavy Mestskej polície. V súčasnej dobe je ich 220, takže jeden policajt na tisíc obyvateľov, tak ako to je v rámci miest Slovenska. Čo sa týka ukazovateľov Mestskej polície, celkovo sme riešili 24488 priestupkov, na úseku VZN 7166, na úseku bezpečnosti a plynulosti cestnej premávky 14388, iných priestupkov 2934. V blokovom konaní sme mali 9475 priestupkov na sumu 151892 Eur, na riešené v blokovom konaní na pokutu nezaplatenú na mieste mali sme 1783 priestupkov na sumu 51763 Eur, odovzdaním sme mali 963 priestupkov riešené preventívne ako napomenutie bolo nejakých 12000 priestupkov. Podrobnejšia tabuľka je v materiáli, kde sa dá z toho vyčítať všetko. To je asi toľko stručne.

p. Raši, primátor mesta Košice – Ďakujem pekne, otváram rozpravu k bodu číslo 4.

p. Kažimír, poslanec MZ - Ďakujem pekne. Vážený pán primátor, rád by som sa opýtal nejaké doplňujúce otázočky. Takže, v oblasti personálnej práce, vzdelávania, výcviku ma zaujíma, či okrem streleckého cvičenia boli aj nejaké strelecké previerky? A ako často policajt mestský sa zúčastňuje týchto streleckých cvičení počas roka? Potom v plánovaných termínov boli vykonané previerky fyzickej zdatnosti. Zúčastnilo sa 111 príslušníkov, dosiahli hodnotenie vyhovel. Koľko policajtov nevyhovelo a čo v prípade keď nevyhovejú? Aké opatrenia sa prijímajú potom mestskej polícii? Potom poprosím bod 4.1 Verejný poriadok je tam konštatované, že v meste Košice sa nachádza 15 nepovolených osád, v ktorých je postavených 109 nízkoštandardných ... a tam mi chýba nejaké slovo. Neviem, či chatrčí, bytov, alebo neviem čo mali na mysli z Mestskej polície. Zaujímalo by ma určite, pokiaľ by mi vedel zastupujúci náčelník povedať, či v Mestskej časti Krásna, respektíve Barca, Juh, Jazero sú nejaké, koľko je tam tých nepovolených osád? 38 prípadov založenia nelegálnej skládky, v šestnástich prípadoch bol zistený páchateľ. Keby pán náčelník, pokiaľ by vedel povedať, pokiaľ nie, v budúcej správe, aké boli sankcie za zistenie, resp. za uloženie týchto nelegálnych skládok? A nakoni, určite bod 3 trošku upresniť. Aby to nebolo také všeobecné, čo vždy sa píše, aby niečo sme prijali. Venovať zvýšenú pozornosť nepovoleným záberom verejných priestranstiev a vzniku nízkoštandardných nelegálnych obydlí. Tu by som privítal niektoré konkrétne kroky, či 10 policajtov, bude vytvorená nejaká skupina, ktorá to bude monitorovať? Čo vlastne, aké konkrétne opatrenia sa príjmu na úrovni Mestskej polície, aby tých nelegálnych lokalít, respektíve lokalít s nelegálnymi obydliami bolo čo najmenej? Ďakujem pekne.

p. Raši, primátor mesta Košice – Ďakujem pekne, pán poslanec. Možno by som poprosil, keďže tých otázok, najmä z hľadiska faktografických údajov, počty, pokuty, výšky pokút je dosť veľa, v každom prípade by som zrejme poprosil, aby ste to možno dali ako interpeláciu respektíve ako dopyt, lebo to treba dodať písomne. Keď nám tu pán náčelník povie 128 čísel, aj tak si nikto nič nezapamätá. Ešte by som poprosil pána starostu Hlinku a potom na záver by pán náčelník odpovedal.

p. Hlinka, poslanec MZ - Ja sa chcem vyjadriť k časti správy, ktorá hovorí o dopravnej situácií. Chcem poďakovať Mestskej polícii, že vlastne už niekoľko mesiacov dozadu alebo v podstate viac ako rok, sa pomerne veľmi dobre situácia vyvíja aj vďaka Mestskej polícii, ohľadne odstavovania nepojazdných a dlhodobo odstavených, alebo starých motorových vozidiel na verejných priestranstvách. Pretože táto situácia v podstate rok dozadu a niečo bola v Košiciach veľmi negatívne vnímaná občanmi, ale aj vôbec vodičmi. Chcel by som sa v tejto súvislosti opýtať, že je tu konštatovanie, že bolo zistených za obdobie vyhodnocované 534 vozidiel, ktoré boli neoprávnene odstavené na komunikáciách, ako nepojazdné. Že ten rozdiel je tam niečo okolo 110, keď som to dobre pozrel, vrátane tých dvadsiatich šiestich vozidiel, ktoré boli premiestnené z verejného priestranstva. Ako situáciu vieme ďalej riešiť, aby ten počet podľa možnosti nenarastal? Ale skôr by som povedal, naďalej mal tendenciu mierneho poklesu alebo absolútnej relatívnej takej vyváženosti, čiže na tie opatrenia, ktoré polícia robí v súvislosti s riešením týchto vozidiel, ktoré sú odstavované na komunikáciách dlhodobo a sú nepojazdné. Toľko.

p. Raši, primátor mesta Košice – Ďakujem pekne. Poprosil by som pán náčelník, ja len stručne zopakujem, čo som si zapísal. Čiže strelecké previerky, počty ako sa robia, fyzická zdatnosť, koľkí teraz vieme, koľkí prešli, koľkí neprešli. Verejný poriadok,  čo vravel pán poslanec Kažimír, osady resp. skládky, lebo o niektorých je ťažké povedať, že je to nejaké obydlie, lebo podľa mňa je to často krát len miesto možného šírenia infekčných ochorení. A potom, za ďalšie, by som poprosil pán náčelník, aby ste si urobili prepis,  vytiahli prepis pána poslanca, on potom asi zodpovedá písomne. Množstvo tam bolo otázok, ktoré si zrejme budú vyžadovať nejaké tabuľky s číslami. A k pánovi starostovi Hlinkovi dopravná situácia, odťahovanie áut, nech sa páči. Alebo ešte počkajte, pán náčelník, ešte pán poslanec Bereš a potom naraz, aby sme prešli všetko.

p. Bereš, poslanec MZ - Ďakujem pekne za slovo. Vážený pán primátor, vážené kolegyne, vážení kolegovia. Keď už bude pán poverený zastupujúci náčelník robiť ohľadom aj nejakých interpelácií pána poslanca Kažimíra nejaké štatistiky a vyhodnotenie, tak by som poprosil, keby mohlo byť na najbližšie zastupiteľstvo pripravená aj nejaká štatistika ohľadom počtu mestských policajtov v jednotlivých,  na jednotlivých staniciach. Možno nejaké vyhodnotenie, koľko to vychádza, napríklad na tisíc obyvateľov, koľko mestských policajtov je v jednotlivých mestských častiach. Lebo sa mi zdá, že je trošku nepomer. Na niektorých staniciach je takmer identický počet mestských policajtov a napríklad naša mestská časť má skoro 40000 obyvateľov a počet mestských policajtov sa mi zdá, že aj napriek nejakému navýšeniu, je stále dosť nízky. Občania v poslednej dobe v zvýšenej miere poukazujú na hlúčiky neprispôsobivých občanov, ktorí sa zdržiavajú pod blokmi, napríklad myslím na ulici Obrody, Zuzkinom parku, Aničkinom parku, na Troch Hôrkach a podobne. Dochádza aj k nejakému nárastu prepadnutí, čo sa týka v oblasti našej mestskej časti a s tým možno aj súvisí to, že či ešte pretrváva prax z minulosti, keď policajti, ktorí boli pridelení na niektoré stanice v jednotlivých mestských častiach, chodili robiť výkon služby do Starého mesta, teda tam vypomáhať. Aj keď si myslím, že je dosť práce aj na tých mestských častiach, kde sú určení. A myslím si, že je tu síce pekná štatistika, koľko máme vyriešených priestupkov a podobne, ale v rámci prevencie by bolo dobré sa zaoberať nejakou víziou, aby Mestská polícia fungovala systémom takým, že by tí mestskí policajti mali rozdelené nejaké rajóny, aby fungovali tak, aby ich občania vedeli, že ten a ten mestský policajt má ten a ten rajón na starosti. Aby sa vedeli na nich obracať a mali zmapovanú situáciu v tých jednotlivých rajónoch. A v podstate takto fungovať Mestská polícia, aby pôsobila preventívne. A celkom určite treba uvažovať aj pri navýšení s tým, aby bola 24 hodinová služba, aspoň na tých mestských častiach, ktoré to majú nápad tej trestnej činnosti na Terase končia o polnoci a x-krát sa stalo, že o jednej, druhej potom občania musia volať štátnych policajtov. A myslím si, že ten, viem, že to je otázka financií, že je nedostatok tých mestských policajtov. Ono by sa to dalo nejak preorganizovať, keď budeme vidieť na jednotlivých mestských častiach, koľko je počet obyvateľov a koľko je tam mestských policajtov. Ďakujem.

p. Gaj, poslanec MZ - Ďakujem pekne za slovo. Ja by som sa chcel spýtať, aké je reálne vytvorenie strediska Mestskej polície na Severe? Či to je len v štádiu úvahy, alebo už nejaký reálny termín? Máme problém na Sládkovičovej ulici. Naša Mestská časť má rozlohu 52 kilometrov štvorcových, 20000 obyvateľov a nemáme stredisko. Čiže zvážiť, či nie je nutnosť v tejto mestskej časti, našej, zriadiť nejaké stanovište, vzhľadom na to, že Staré mesto má 2. Čiže poprosím na túto otázku. Ďakujem.

p. Raši, primátor mesta Košice – Ďakujem pekne. Teda, poprosil by som, pán náčelník, začať od začiatku do konca rozprávať. Ďakujem.

p. Palčik, Mestská polícia - Čo sa týka výcviku streleckej a telesnej prípravy, tá je vykonávaná raz ročne u všetkých príslušníkov mestskej polície. U mužov do veku 50 rokov, u žien do veku 45 rokov. Tam sa každý povinne zúčastňuje týchto previerok z týchto dvoch disciplín. V prípade, keď niektorí nevyhovie, dá sa mu termín a na ďalší rok, aby odstránil tie svoje nedostatky. Nie je na to vypracovaná nejaká smernica, že čo s tým policajtom, že máme takých policajtov, ktorí nám tie previerky nEurobia nikdy. Čiže, sú aj takí a využívame ich pri inej činnosti. 
Čo sa týka dopravnej situácie. Motorové vozidlá odsťahujeme pravidelne. Momentálne prioritu vždycky dávame takým motorovým vozidlám, ktoré sú také evidentné vraky, ktoré špatia to priestranstvo. Máme tam to záchytné parkovisko na bytovom podniku. Dá sa povedať, že ten hangár je už naplnený. A prvé autá sa zlikvidovali asi pred dvomi týždňami. Bolo ich prvých 8. Z toho 7 sa podarilo zlikvidovať, jedno ešte  ostalo, kvôli tomu, že tam je neznámy vlastník a ďalších 7 sa teraz dáva zase na likvidáciu. Tam sme obmedzení počtom miest, nakoľko máme zmluvu s firmou Femart, ktorá nám likviduje tieto motorové vozidlá a oni majú na to určený počet miest, koľko môžu naraz áut prijať. A keď my dáme tam 7 áut teraz, tak zase to bude trvať nejaké 2, 3 mesiace, kým sa uvoľnia tie miesta. Lebo tam legislatívne to treba pokryť ešte z Obvodného úradu životného prostredia, kde vlastne druhú polovicu tejto legislatívy robí Úrad životného prostredia a ten je zdĺhavý. Keď zoberieme, že už skoro rok odťahujeme autá a prvé autá sa zlikvidovali pred dvomi týždňami. Takže, asi tak. Ale, hovorím, tie čo najviac špatia, tie berieme. 
Čo sa týka Mestskej časti Sever, počítame v roku 2013 so zriadením Mestskej stanice Sever. Boli nám už ukázané aj priestory, ktoré by aj vyhovovali. Uvidíme, podľa rozpočtu, keď nám tento bude schválený, my počítame, že tam by sme mohli schváliť zriadiť Mestskú políciu. 
Čo sa týka proporcionality rozdelenia policajtov v meste,  v súčasnej dobe máme k dnešnému dňu, už aj s tými, čo nastúpili zo školy, 220 policajtov. Z toho sú teraz nejakí 17 v škole. Rozdeliť to podľa mestských častí, koľko tam je obyvateľov, to sa nedá, pretože, keď si pozrieme tie štatistiky, že kde, koľko sa čoho pácha, tak nie je možné dať v takom pomere aj policajtov, lebo Mestská časť Staré mesto nám tvorí nejakých 40 percent nápadu našej činnosti. A už nehovoriac o akciách, ktoré sa konajú, ktorých je stále viac, ktoré budú. Na budúci rok bude ešte viac. A tam tie stavy sú posilnené. Tam keby sme to prepočítali, tak možnože budú traja policajti na jedného obyvateľa. A keby sme ich rozdelili po mestských častiach, tak tí policajti vlastne by v kuse chodili slúžiť na Staré mesto. A tá koordinácia by potom bola obtiažnejšia. Veľmi ťažko zvládnuteľná. Čiže asi toľko.

p. Raši, primátor mesta Košice – Ja by som chcel poprosiť, lebo dosť veľa bolo tých otázok, aby sa na základe otázok, ktoré odzneli, pripravila taká informácia pre poslancov. A aj napríklad z hľadiska rozdelenia, lebo jedna vec je počet obyvateľov mestskej časti, druhá vec je rozloha mestskej časti. Kde je Sever najväčšia mestská časť, aj keď má polovicu z toho obyvateľov, čo má Terasa. A tretia vec je Staré mesto, ktoré je zrejme špecifické v každom meste, kde tá kriminalita býva najvyššia asi všade. Takže, keďže tých otázok je veľa, poprosím vytiahnuť si záznam z rokovania a pripraviť odpovede na otázky, ktoré odzneli. Dobre? A potom by sme to poskytli poslancom, ktorí boli dotazovaní. 

p. Ihnát, poslanec MZ - Vážený pán primátor, vážené kolegyne, kolegovia. Ja by som sa ku tej správe pána náčelníka Mestskej polície vyjadril takto. Osobne dosť často komunikujem aj s veliteľom Mestskej polície na sídlisku Ťahanovce. Mňa zaujíma to sídlisko Ťahanovce, samozrejme, aj v meste keď sa nachádzam, to vychádzanie z diskoték, a tie články v Korzári, ktoré teraz boli okolo Starého mesta, atď. No, ale zas musím povedať na jednu stranu, aj keď je dosť veľká kritika na stranu tej Mestskej polície, tým občanom sa zdá, že viac chodia autom, že menej je tých peších hliadok, atď. Ale, vyskúšal som sám, napríklad zavolať na číslo 159, že za aký čas vlastne tí policajti prídu. Tak práve v tom aute, keď sedia, tak to je tá hliadka, ktorá vyletí a jednoducho hneď vie vykonať zásah. Takže to je tá jedna stránka veci. A druhá stránka veci je tá, že tá komunikácia aj na sídlisku Ťahanovce sa vylepšila a zlepšila. Naozaj, tí policajti sú rýchli, promptní a tie zásahy vedia vykonať tiež veľmi rýchlo. Tiež pánovi náčelníkovi chcem poďakovať za to, čo sa týka aj tej odpovede, ktorú som požadoval od Mestskej polície, v rámci tej ul. Moyzesova, že bude promptná a veľmi rýchla. Ďakujem pekne.

p. Petrvalský, poslanec MZ - Dobrý deň. Ja asi bývam na inom sídlisku Ťahanovce, hej? Každý deň sa mi ľudia sťažujú, že nevidia policajtov v mestskej časti, nie sú tam, kde treba. A minule som cez internet dal týmto občanom za pravdu, okamžite prišiel pán veliteľ Mestskej polície a povedal, že so mnou skončil. Že keď od neho niečo potrebujem, už len písomne preto, lebo on zo seba šaška robiť nenechá. A vyústilo to  na to, a to sa aj pána náčelníka chcem spýtať, komu vlastne títo ľudia skladajú účty? Lebo som pána veliteľa pozval v stredu na miestne zastupiteľstvo a bolo mi povedané, že on nie je povinný nikomu skladať účty. Tak komu skladá tento človek účty, keď nie občanom mestskej časti v ktorej slúži? Takže osobne by som bol veľmi rád, keby po troche kritiky sa nezmenili v takomto stave pomery. Ale musím povedať skutočne, ja nehovorím, že tá Mestská polícia nič nerobí. To by som im veľmi ublížil a veľmi ukrivdil. Ale stavy mestských policajtov, ktoré sú u nás,  na Mestskej časti Ťahanovce, že cez deň máme 2 dvojčlenné hliadky a v noci máme jednu dvojčlennú hliadku. Pričom rozloha tohto územia, ktoré majú oni obslúžiť, je celá Mestská časť Sídlisko Ťahanovce a Mestská časť Ťahanovce, ktorá sa tiahne až po ťahanovský tunel, je obrovská. Proste to štyrmi ľuďmi cez deň nedokážete jednoznačne jednoducho pokryť. To neexistuje. Mám pripravené interpelácie a v interpeláciách budem pána zastupujúceho náčelníka interpelovať ohľadom niektorých záležitostí, lebo napríklad to, čo sa deje s ilegálnymi rómskymi osadami, tak to je niečo neskutočné na Sídlisku Ťahanovce. A to rozhodne štyria príslušníci cez deň neporiešia. Ďakujem pekne.

p. Raši, primátor mesta Košice – Ďakujem pekne s faktickými pripomienkami pán poslanec Ihnát, po ňom pán poslanec Béreš, nech sa páči.

p. Ihnát, poslanec MZ – Faktická pripomienka. Ja by som chcel ako na diskusný príspevok pána doktora Petrvalského, kolegu, vlastne poslanca, starostu Mestskej časti Sídliska Ťahanovce zareagovať. Takže. Viem, že tam bol nejaký problém alebo ako nedorozumenie s pánom veliteľom, ale po osobnom telefonáte vlastne pán veliteľ to prehodnotil túto situáciu a pravdepodobne tohto zastupiteľstva v stredu sa zúčastní. Je to dôležité aby sa zúčastnil, lebo bude mnoho otázok ako poslancov, tak aj verejnosti. Takže, tá situácia sa zmenila. Ako ... neviem aká komunikácia tam je? No ale, tiež viem, že nie je všetko ideálne, ja som to nepopísal, že polícia by si zaslúžila zlatý metál úplne, ale jednoducho nie je to ako ten stav aj na sídlisku Ťahanovce sa trošku vylepšil. A to naozaj sledujem. Aj tým číslom 159, keď ja zavolám tú Mestskú políciu, tak naozaj príde. Takže hovorím, nevidím problém.

p. Raši, primátor mesta Košice – Ďakujem pekne, pán poslanec Bereš a potom pán poslanec Petrvalský. Chcete reagovať sám na seba? Pán poslanec Petrvalský, potom sa do rozpravy prihlási, lebo to je reakcia na vaše vystúpenie. To sú faktické pripomienky. Pán poslanec Bereš, nech sa páči.

p. Bereš, poslanec MZ – Faktická pripomienka. Ďakujem pekne za slovo. Ja pevne dúfam, že nebudú teraz všetci mestskí poslanci skúšať promptnosť reakcie mestských policajtov a telefonovať, že tak ako rýchlo prídu, alebo nie. To je taká prvá vsuvka. A druhá vec. Ja v podstate svoj príspevok... som sa pýtal tam, ako je to s výpomocou jednotlivých mestských policajtov v Starom meste. A práve som narážal na situáciu z minulosti. Preto som sa pýtal, ako to je teraz, lebo v minulosti viem, že konkrétne aj zo stanice Ťahanovce, mestskí policajti piatky, soboty chodili vypomáhať do Starého mesta. A to je práve na podporu pána Petrvalského, pána starostu, kde myslím si,  že to sídlisko má dosť veľký nápad trestnej činnosti. Je to mladé sídlisko, je tam mnoho mladých ľudí, ktorí fetujú a venujú sa nejakým nekalým činnostiam. A mali by tam tí mestskí policajti dosť práce aj na území svojej mestskej časti a nie chodiť do Starého mesta. Ďakujem.

p. Figeľ, poslanec MZ - Ďakujem. Vážený pán primátor, vážení prítomní. Ja keďže som sa dopočul, že pán náčelník príde na miestne zastupiteľstvo, tak nebudem tuná zaťažovať poslancov otázkami, ktoré sa týkajú sídliska Ťahanovce. Takže si to vybavím s náčelníkom tam. Ďakujem.

p. Raši, primátor mesta Košice – Ja poprosím, aby sme teda neriešili iba sídlisko Ťahanovce. Určite by sa mal vedúci stanice, nie že sa mal, zúčastní sa na rokovaní miestnej časti! Dobre. Aby sme zbytočne o tom nediskutovali, pán náčelník, dobre, zúčastní sa na rokovaní. Druhá vec. Budeme pokračovať v posilňovaní počtu príslušníkov v teréne v Mestskej polícii, pretože kedysi na začiatku sme povedali, že chceme tento počet zdvojnásobiť. Takže aj v budúcom roku sa bude pokračovať s prijímaním nových ľudí, aby sa posilňovali. 
Sever. Bude treba určite vytvoriť stanicu Mestskej polície. A bude treba posilňovať hliadky aj v centre mesta, aj na sídliskách, pretože keď sa robí veľa akcií a naozaj to mesto žije, tak vidíte to centrum, že máme tam aj viacej policajtov, lebo vidno ich. Ale prirodzene sa nám tam zhlukujú aj ľudia, ktorí prichádzajú do centra, pretože centrum je najlepšie na eventuálnu krádež alebo eventuálne nejaké žobranie alebo získanie finančných prostriedkov. Čiže v zvyšovaní počtu policajtov v teréne budeme pokračovať aj v súvislosti s prípravou rozpočtu na budúci rok, aby sme to vzali do úvahy, pán riaditeľ. 
Ďakujem pekne, pán náčelník, uzatváram rozpravu k bodu číslo 4 a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v zmysle Štatútu mesta Košice berie na vedomie správu o činnosti Mestskej polície Košice od 1. januára 2012 do 30. júna 2012.“

Hlasovanie č. 9 - 	za: 40, proti: 1, zdržal sa: 2
 
p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 5 
Správa o odpovediach na interpelácie poslancov mestského zastupiteľstva, ktoré boli  prednesené na XII. rokovaní MZ dňa 18.6.2012

p. Raši, primátor mesta Košice – Prejdeme k bodu číslo 5. Je to Správa o odpovediach na interpelácie poslancov mestského zastupiteľstva, ktoré boli prednesené na XII. rokovaní mestského zastupiteľstva dňa 18.6. 2012 a otváram k tomuto bodu rozpravu. Ak sa nikto nehlási, uzatváram možnosť prihlásiť sa do rozpravy a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa § 67 ods. 3 Rokovacieho poriadku Mestského zastupiteľstva v Košiciach berie na vedomie Správu o odpovediach na interpelácie poslancov mestského zastupiteľstva, ktoré boli prednesené na XII. rokovaní Mestského zastupiteľstva v Košiciach dňa 18.6. 2012.“

Hlasovanie č. 10 - 	za: 42, proti: 0, zdržal sa: 2

p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 6 
Monitorovacia správa programového rozpočtu mesta Košice k 30.06.2012

p. Raši, primátor mesta Košice – Prejdeme k bodu číslo 6. Je to Monitorovacia správa programového rozpočtu mesta Košice k 30.6. 2012 a rovno k tomuto bodu otváram rozpravu. Ak sa nikto nehlási uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v zmysle príslušných ustanovení Štatútu mesta Košice berie na vedomie Monitorovaciu správu programového rozpočtu mesta Košice k 30.6. 2012.“

Hlasovanie č. 11 - 	za: 44, proti: 0, zdržal sa: 1
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 7 
Návrh na 2. zmenu programového rozpočtu mesta Košice na rok 2012

p. Raši, primátor mesta Košice – Prejdeme k bodu číslo 7. Je to návrh na 2. zmenu k programového rozpočtu Mesta Košice na rok 2012. Dostali ste rozposlanú krátku dôvodovú správu, kde sú vyznačené tie najzásadnejšie zmeny, ktoré vyplývajú zo zníženého výnosu z podielových daní fyzických osôb, ktoré teda negatívne ovplyvnili rozpočet. Po druhé to bolo zníženie príjmov, resp. zníženie dane za uloženie odpadu, ktorá závisí aj od produkcie najväčšieho platcu dane a to je U. S. Steel Košice. A tak isto bolo to nenaplnenie kapitálových príjmov z predaja pozemkov kvôli problémom, ktoré máme s firmou Ipsa. O riešení tohto problému sa potom dozviete v bode Rôznom. Zníženie podielových daní, urobili sme teda návrh na 2. zmenu programového rozpočtu tak, aby sa nedotklo príjmov rozpočtovaných príjmov mestských častí. Nech sa páči otváram rozpravu k tomuto bodu. Ak sa nikto nehlási uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v zmysle príslušného ustanovenia Štatútu mesta Košice po a) schvaľuje 2. zmenu programového rozpočtu mesta Košice na rok 2012. Príjmová časť: Bežné príjmy: mínus 1434000 Eur, z toho výnos dane z prímov fyzických osôb: mínus 800000 Eur, dane za tovary a služby - za uloženie odpadu: mínus 800000 Eur, dividendy: plus 166000 Eur. Kapitálové príjmy: príjem z predaja pozemkov: mínus 711000 Eur, Výdavková časť: Bežné výdavky: mínus 1700000 Eur, z toho program 7 Služby občanom: mínus 200000 Eur, program 8 Plánovanie, manažment a kontrola: mínus 200000 Eur, program 9 Interné služby: mínus 1300000 Eur. Kapitálové výdavky: mínus 45000 Eur, z toho program 1 Mesto, rodiny: plus 5000 Eur, program 7 Služby občanom: mínus 50000 Eur. Finančné operácie: Výdavky: mínus 400000 Eur, transakcie verejného dlhu, splátky istiny z bankových úverov: mínus 400000 Eur. Po b) poveruje primátora mesta Košice podľa príslušných ustanovení zákona o obecnom zriadení v znení neskorších predpisov a zákona č. 583 z roku 2004 v znení neskorších predpisov realizovať v mesiaci december 2012 nevyhnutné presuny rozpočtovaných prostriedkov v rámci schváleného rozpočtu na úrovni celkových príjmov a výdavkov. Prílohou uznesenia sú tabuľky 2. zmeny programového rozpočtu mesta Košice na rok 2012.“

Hlasovanie č. 12 - 	za: 43, proti: 0, zdržal sa: 1
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 8 
Návrh na zmeny VZN mesta Košice č. 76 O poskytovaní dotácií z rozpočtu mesta Košice

p. Raši, primátor mesta Košice – Prejdeme k bodu číslo 8. Je to Návrh na zmeny všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice. Dám vám k tomu len kratučkú informáciu, aby ste vedeli o čo ide. Reaguje sa na podnet z Útvaru hlavného kontrolóra mesta Košice. Čiže je tam zmena, kde sa suma v korunách mení na eurá, pretože táto zmena ešte nebola zapracovaná. Druhá zmena je,  dáva sa to do súladu s aplikačnou praxou. Ide tam najmä o termíny, dokedy musia byť predložené doklady, pretože termíny, ktoré boli v pôvodne platnom nariadení nebolo možné subjektmi, ktoré dotácie dostávajú, mnohokrát stihnúť. A tretia vec je, že sa reaguje aj na súlad s platnou legislatívou, pretože boli tam niektoré odchýlky. Nech sa páči, otváram diskusiu k bodu číslo 8. Ak sa nikto nehlási, uzatváram rozpravu o tomto bode a prosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení a zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice podľa predloženého návrhu.“

Hlasovanie č. 13 - 	za: 43, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 9 
Návrh na zmeny VZN mesta Košice č. 78 o čistote a o verejnom poriadku

p. Raši, primátor mesta Košice – Prejdeme k bodu číslo 9. Je to Návrh na zmeny Všeobecne záväzného nariadenia mesta Košice číslo 78 o čistote a verejnom poriadku. Je to uznesenie, ktoré je z roku 2006 a toto uznesenie musíme upravovať preto, pretože sme dostali protest prokurátora na nesúlad všeobecne záväzného nariadenia s platnou legislatívou. Čiže ide o zosúladenie s platnými zákonmi a navrhované zmeny sa týkajú iba podnetu, ktoré došlo z prokuratúry. Otváram diskusiu k bodom číslo 9.

p. Petrvalský, poslanec MZ - Ďakujem pekne pán primátor za slovo. Prešiel som túto celú záležitosť a veľmi veľa ľudí sa ma pýtalo, že teraz, pokiaľ vy schválite toto VZN, tzn. že môžeme počítať s tým, že mládež nám bude chodiť po uliciach a bude hádzať petardy a ďalšie záležitosti. Mám jeden návrh. Viem, že v Národnej rade Slovenskej republiky je návrh zákona okolo poslancov Most-Híd, kde v paragrafe 36g ods. 4 sa vkladá nový odsek, ktorý znie: „Obce môžu všeobecne záväzným nariadením obmedziť alebo zakázať používanie pyrotechnických výrobkov, určené na zábavné a oslavné účely na území obce.“ Tento návrh zákona pokiaľ v parlamente prejde, bude mať účinnosť od 1. októbra  2012. Preto môj návrh je, aby sme v tomto bode momentálne rozpravu prerušili, vrátili sme sa k nemu v decembri. A pokiaľ bude schválený zákon v Národnej rade Slovenskej republiky, tak tento by sme zapracovali do všeobecne záväzného nariadenia a tým by sme sa vyhli tomu, že by mohol prokurátor protestovať, že by sme nesplnili niektoré náležitosti. Presne tak, ako sme prerušili tie sociálne služby a dnes sme ich dokončili. Takým istým systémom by bolo dobré, a prokurátorovi napísať, že áno, prerokovali sme jeho žiadosť, a riešením je to, že počkáme si na účinnosť zákona, ktorý je v parlamente a tento by sme zapracovali do VZN. A tým pádom teraz nebolo vákum, kde by bolo dovolené tie pyrotechnické záležitosti používať a ako náhle by vyšiel zákon, tak by sme aj toto obdobie preklenuli. Ďakujem.

p. Raši, primátor mesta Košice – Ďakujem pekne. Dám slovo, pretože, to je asi vec na právnikov, aby nám povedali, ako sa má mesto vysporiadať s protestom prokurátora, ktorý dôjde, a čo urobiť musíme a čo urobiť môžeme. Pretože keď sme hovorili o zákone o sociálnych službách v minulosti, tam sme nemali protest prokurátora. Tam bol len nesúlad, teda tam bola nutnosť aplikácie z hľadiska vtedy platného zákona, o ktorom sme vedeli, že sa zmení. Čiže ja len chcem povedať jednu vec, lebo presne takúto istú otázku som mal, že či aplikáciou protestu prokurátora sa nestane to, že stratíme akúkoľvek kontrolu nad povoľovaním zábavnej pyrotechniky a tak ďalej. Ale myslím si, že toto je riešené v zákone, ktorý je platný. Takže, nech sa páči, dám slovo pánovi riaditeľovi a potom dám slovo asi právnikom.

p. Lazúr, riaditeľ MMK - Ďakujem za slovo. Vážený pán primátor, ctené Mestské zastupiteľstvo. Táto oblasť je v podstate, myslím si, že dosť jasne napísaná. Je tu nesúlad jednak s vyhláškou Ministerstva zdravotníctva ohľadom hlučnosti a jednak je to nesúlad s banským zákonom, kde vlastne pôsobnosť obce je preneseným výkonom štátnej správy a mesto nebolo zmocnené zákonom, aby tu upravilo VZN a tento súlad nemôže ďalej preniesť na mestskú časť. Čiže mesto prekročilo rámec zákona, keď zakázalo používať pyrotechnické výrobky vo väčšom rozsahu, ako to ustanovuje sám zákon. Neznamená, že mesto nemusí dávať povolenia. Toto ostáva, nemá už tú kompetenciu mestská časť a naďalej platia ďalšie ustanovenia súvisiace so zákonom, či je to Občiansky zákonník, Zákon o vlastníctve bytov a nebytových priestorov a priestupkový zákon. Ďakujem.

p. Raši, primátor mesta Košice – Čiže, naďalej dáva povolenie ale mesto, tak? 

p. Süli, poslanec MZ - Vážený pán primátor, vážené zastupiteľstvo. V okolitých štátoch používanie zábavnej pyrotechniky je vymedzené obdobie Silvestra. Dokonca je v zákone, je to tak, verte mi, pán riaditeľ, že je to tak. V Maďarsku je to zakázané. Dokonca je to tak napísané v zákone, že tí, ktorí predávajú zábavnú pyrotechniku, nepoužitú zábavnú pyrotechniku 1. januára musia odkúpiť od tých, ktorým sa zvýšilo. Bol som svedkom na trhu na Dominikánskom námestí, kde výrastkovia hádzali petardy pod nohy starším ľuďom, dôchodcom, ktorí tam chytali infarkt. Ja by som, pokiaľ viem, že to je veľmi také sarkastické, že pôjdem k pánovi prokurátorovi, denne mu budem hádzať petardy pred prokuratúru, nech zažije aj on také zážitky, jak ľudia bežní majú v meste. Je to veľmi chúlostivá otázka. Práve preto by som chcel poprosiť všetkých poslancov Národnej rady, ktorí tu sedia, aby upravili ten banský zákon tak, aby hlasovali trebárs „za“, aby sme predišli týmto situáciám. A nemusíme sa tu zabávať takýmito vecami. V minulosti pán prokurátor dokonca mal námietky proti chovu psov, čo sme mali VZN o chove psov. Tiež tam bol nesúlad so všetkým možným, ale myslím si, že dá sa to vyriešiť tak, že v parlamente treba prijať príslušný zákon tak, aby tento chaos a tie ohňostroje načierno, ktoré sa robia v meste bežne už dnes, aby bolo nejako regulované, lebo nemá to význam. Ešte na okraj. Chcel by som poznamenať. Jeden nemenovaný veľký podnik v Košiciach, vždy v septembri, keď bol Talent night, chcel usporiadať veľký ohňostroj medzi kaplnkou svätého Michala a Dómom. Našťastie, vtedy sme im to zakázali. Keby sme im to boli povolili, alebo bola by nejaká cesta nájdená, dnes vitráže v Dóme nie sú. A samozrejme to urobili tak, že to mala urobiť jedna eseročka, ktorá ručila svojim majetkom do 200000,- Sk. A za nimi potopa. Mali by sme sa mať na pozore. Máme tu poslancov Národnej rady, mestské zastupiteľstvo, miestne zastupiteľstvo, Mestská polícia, nech sa láskavo starajú o to, aby ten chaos, ktorý tu je momentálne nebol. Ďakujem.

p. Petrvalský, poslanec MZ - Faktická pripomienka. Ďakujem pekne, ja som zabudol len na pána riaditeľa reagovať. Áno, banský zákon platí, ale len pre pyrotechniku 4. stupňa. Pyrotechnika 1. až 3. stupňa, to sú tí čertíci a petardičky, čo hádžete, na toto sa banský zákon nevzťahuje. Ďakujem.

p. Berberich, poslanec MZ - Ďakujem pekne za slovo. Ja som sa len chcel opýtať na vysvetlenie, v dôvodovej správe je uvedené hneď v prvej odrážke, teda čo namieta ten prokurátor a tam sa píše, že povinnosť zdržať sa akéhokoľvek konania a tak ďalej, napríklad správania sa na verejnosti v rozpore s dobrými mravmi. Len sa chcem spýtať, či to je všetko v súvislosti s hlukom a vibráciami? Alebo sa tam myslia všeobecne dobré mravy? Toto by som chcel vedieť, ako to vlastne je? 

p. Raši, primátor mesta Košice – Ďakujem pekne, krátka reakcia pán riaditeľ. Dobre čiže ešte pán poslanec Bereš a potom pani doktorku Medvecovú poprosíme, aby odpovedala pánovi Berberichovi. Nech sa páči.

p. Bereš, poslanec MZ - Taká myšlienka. Tiež som si dosť podrobne prečítal ten protest prokurátora. A jedna vec je, padla tu otázka, čo my vieme spraviť s protestom prokurátora. No protestu prokurátora môžeme aj nevyhovieť. To je ad jedna a tzn., že budeme v podstate chrániť našich občanov. A po druhé, ak som čítal v tom proteste, je tam v rozpore s uvedeným ustanovením § 36g ods. 1 zákona č. 51, ktoré vopred udelený súhlas na použitie zábavnej pyrotechniky obmedzuje podľa odseku 1 písm. c) uvedeného ustanovenia VZN, len na použitie zábavnej pyrotechniky na verejných priestranstvách, pri iných odvôvodnených akciách, to je v úvodzovkách. A na dôvažok ďalšia úprava ods. 3 je nejasná, keďže druhá veta obsahuje spojenie žiadosť o povolenie, hoci mesto vydáva súhlas a nie povolenie ohňostrojných prác. Čiže je tu otázka, tak isto na právnikov, či, ak my spresníme tú druhú vetu, kde nebude žiadosť ale súhlas, napríklad. A druhá vec, právne možno pripraviť tak, jak bolo to VZN, čo sa týka verejného poriadku, keď bol zákaz požívania alkoholu na verejný priestranstvách, že nevieme to zakázať plošne, lebo tak isto po Slovensku sú protesty prokurátora, ktoré mestá to nemajú ošetrené. Ale nájde sa určite taká právna kľučka, ako u nás, že povolíme požívanie alkoholu na verejných priestranstvách v čase napríklad od tretej do piatej rána. A tým pádom nie je už dôvod na protest. Či by sme nevedeli tak isto nájsť nejakú takúto možnosť, aby sme aj vyhoveli protestu aj zabezpečili verejný poriadok a kľud pre našich občanov? Ďakujem.

p. Raši, primátor mesta Košice – Ďakujem pekne. Pani doktorka Medvecová, buďte taká láskavá, hlavne čo teda asi ľudí zaujíma, že keby sme vyhoveli protestu prokurátora, ako vieme zabezpečiť poriadok v meste? Resp. ako vieme zabrániť svojvoľnému používaniu asi najčastejšej zábavnej pyrotechniky, ktoré je asi najväčším problémom?

p. Medvecová, zástupkyňa riaditeľa MMK - Ďakujem pekne. Vážený pán primátor, vážené mestské zastupiteľstvo. Prokurátor napadol § 7, čo sa týka zákazu používania pyrotechnických výrobkov z toho dôvodu, že sa jedná o prenesený výkon štátnej správy. A tzn., že obec si vôbec nemôže toto upraviť vo všeobecne záväznom nariadení. Tzn., že pokiaľ tu boli nejaké návrhy, že by sme to mohli nejako upraviť vo všeobecne záväzným nariadením, tak to nie je možné, pretože chýba zmocnenie zákona. Toto, čo hovoril pán poslanec Petrvalský, je o tom, že pripravuje sa novela banského zákona, ktorá by povolila obci, že by tieto ustanovenia si mohla upraviť vo všeobecne záväznom nariadení. Zatiaľ ale do prijatia tohto zákona taká právna úprava neexistuje, čiže toto je v rozpore so súčasne  platnou legislatívou. 
Čo sa týka hluku, pokiaľ bolo namietané, že či je to upravené ešte aj v iných ustanoveniach, tak ako hovoril pán riaditeľ, je to upravené v občianskom zákonníku v paragrafe 127, kde sa hovorí, že nikto nesmie nad primeranú mieru obťažovať susedov hlukom, pachom, popolčekom atď., atď. Tak isto je to upravené v zákone 182 z roku 93 o vlastníctve bytov a nebytových priestorov, kde sa hovorí, že kto sústavne narušuje pokojné bývanie ostatných vlastníkov, ohrozuje ich bezpečnosť, dobré mravy v dome atď., alebo si neplní povinnosti uložené súdom, môže súd na návrh spoločenstva alebo niektorého vlastníka bytu, alebo nebytového priestoru v dome, nariadiť dokonca predaj bytu alebo nebytového priestoru. Čiže to je pomerne vážna sankcia. Takže ešte dokonca máme v paragrafe 711 Občianskeho zákonníka úpravu, že prenajímateľ môže vypovedať nájom bytu tak isto z dôvodov, keď niekto narušuje pokojné bývanie. Tzn., že obťažuje trebárs aj hlukom alebo inými činnosťami, ktoré by toto pokojné bývanie narušovali. Pokiaľ páni poslanci uvažujú o tom, či je potrebné počkať, alebo teda prerušiť toto rokovanie, alebo počkať na prijatie nového zákona, tak dávam do pozornosti len to, že vlastne to, či to teraz zrušíme a potom doplníme do všeobecne záväzného nariadenia, je taká istá procedúra. Podľa zákona o prokuratúre by sme mali do tridsiatich dní vyhovieť protestu prokurátora, keďže máme za to, že protest prokurátora je oprávnený, že naše ustanovenia sú v rozpore s platnou legislatívou, odporúčame teda vyhovieť protestu prokurátora. Ale je to samozrejme na poslancoch, ako sa rozhodnú.

p. Raši, primátor mesta Košice – Ďakujem pekne. Uzatváram rozpravu k tomuto bodu. A tak isto chcem povedať, je to protest prokurátora, ktorému vyhoviete, alebo nevyhoviete. Jednak ide o prokurátorku, v detailoch.  Nie je to prokurátor, ale prokurátorka. Je to na vašom rozhodnutí. Ja neviem, čo sa stane, keď sa protestu prokurátora vyhovie, respektíve, keď sa nevyhovie. Pretože zrejme to má nejaký postup. Ako sa bude hlasovať, je verejne dostupné. Čiže, my sme povinní predložiť tento materiál, kde sa snažíme vyhovieť protestu prokurátora, lebo sme to ako mesto povinní urobiť. A vy, ako poslanci, rozhodnete. 

p. Medvecová, zástupkyňa riaditeľa MMK - Keď sa nevyhovie protestu prokurátora, tak prokurátor môže podať návrh na súd, ktorý by vlastne rozhodol o zrušení všeobecne záväzného nariadenia. Tzn., že až vtedy by všeobecne záväzné nariadenie stratilo účinnosť.

p. Raši, primátor mesta Košice – Ďakujem pekne a poprosím návrhovú komisiu o uvedenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 78 o čistote a o verejnom poriadku podľa predloženého návrhu.“

Hlasovanie č. 14 - 	za: 26, proti: 2, zdržal sa: 14

p. Raši, primátor mesta Košice – Konštatujem, že je to VZN, čiže nemáme trojpätinovú väčšinu, čiže uznesenie nebolo schválené. (pozn. pri spätnej kontrole výsledku hlasovania č. 14 bolo zistené, že uznesenie schválené bolo, viď. str. 26)
- - -

Bod č. 10 
Zmeny a doplnky územného plánu hospodársko-sídelnej aglomerácie Košice 2011

p. Raši, primátor mesta Košice – Prejdeme k bodu číslo 10. Sú to Zmeny a doplnky územného plánu hospodársko-sídelnej aglomerácie v roku Košice 2011. A rovno otváram k tomuto bodu rozpravu. Nech sa páči. Ak sa nikto nehlási, uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa stavebného zákona, zákona o obecnom zriadení a Štatútu mesta Košice berie na vedomie Stanovisko Krajského stavebného úradu v Košiciach v zmysle § 25 stavebného zákona k posúdeniu návrhu zmien a doplnkov územného plánu hospodársko-sídelnej aglomerácie Košice 2011, schvaľuje: po 1) Zmeny a doplnky územného plánu hospodársko-sídelnej aglomerácie Košice 2011 v zmysle kompletnej dokumentácie, po 2) doplnok ku Všeobecne záväznému nariadeniu mesta Košice číslo 39 z roku 98, ktorým sa vyhlasuje záväzná časť územného plánu hospodársko-sídelnej aglomerácie Košice. Žiada primátora mesta Košice zabezpečiť vyhlásenie doplnku Všeobecne záväznému nariadeniu číslo 39 z roku 98, ktorým sa vyhlasuje záväzná časť územného plánu hospodársko-sídelnej aglomerácie Košice a po nadobudnutí účinnosti doplnku všeobecne záväzného nariadenia zabezpečiť všetky potrebné procesné úkony pre zverejnenie zmien a doplnkov územného plánu hospodársko a sídelnej aglomerácie Košice 2011 v zmysle platných právnych predpisov.“

Hlasovanie č. 15 - 	za: 39, proti: 1, zdržal sa: 2
 
p. Raši, primátor mesta Košice – Konštatujem, že uznesenie bolo schválené. 
- - -

Bod č. 11 
ÚPN - Z Myslava, Zmeny a doplnky 2011 s celoplošnou aktualizáciou

p. Raši, primátor mesta Košice – Prejdeme k bodu číslo 11. Sú to Zmeny a doplnky územného plánu zóny Košice - Myslava s celoplošnou aktualizáciou. Otváram k bodu 11 rozpravu. Pán poslanec Rusnák nech sa páči, máte slovo.

p. Rusnák, poslanec MZ - Ďakujem. Vážený pán primátor, kolegyne, kolegovia. Ja by som sa chcel opýtať predkladateľa materiálu na lokalitu 9.1.17. Táto lokalita sa výrazne dotýka Mestskej časti KVP a pokiaľ viem, miestne zastupiteľstvo na KVP prijalo uznesenie, kde nesúhlasí s návrhom dopravného riešenia tejto lokality cez jestvujúci obytný súbor, ktorý je momentálne na Klimkovičovej. Už 9 rokov funguje. V poznámke k tomuto materiálu, hrubou je napísané, že túto námietku miestneho zastupiteľstva, teda tým pádom mestskej časti, ÚH neberie do úvahy, alebo teda tvorca zmien územného plánu Mestskej časti Myslava neberie do úvahy a ostáva pri pôvodnom návrhu. Chcem povedať, že aj tá formulácia, ktorá je tu uvedená, že predmetná komunikácia je vedená ako verejná, nie je pravda. Nie je verejná. Pretože je tam rampa a dostanú sa tam iba obyvatelia, ktorí v danom obytnom súbore bývajú. Čiže tým pádom z logiky vecí už nemôže byť verejná. Takže by som poprosil, aby buď táto zmena územného plánu brala do úvahy aj pripomienky Mestskej časti KVP z hľadiska dopravného napojenia, alebo pokiaľ tomu tak nie je, žiadam, aby o tejto lokalite 9.1.17 dnes nebolo hlasované. Ďakujem.

p. Raši, primátor mesta Košice – Ďakujem pekne. Čiže, ja by som dal slovo pani inžinierke architektke Királyovej, poverenej vedením útvaru hlavného architekta, aby sa vyjadrila k lokalite 9.1.17 bytové domy Titus. Poprosím vás, aby ste sa vyjadrili, raz, dva, tri. Ďakujem.

p. Királyová, poverená zatupovaním hlavného architekta mesta - Lokalita 9.1.17 bola napojená na jestvujúce komunikácie a je to v súlade. Takže nedalo sa vyhovieť. Nie je možné. Rampa je len sčasti a je tam druhé napojovacie riešenie, keď vyjdete severne, alebo teda východne, je dopravne napojené na to jestvujúce parkovisko alebo navrhované parkovisko. Ako? Jedna časť ide cez jestvujúci obytný súbor a druhé vypojenie takto. Tzn., že sú 2 body vypojovacie.

p. Raši, primátor mesta Košice – Čiže, tzn. že čo? Že je to nejaké riešenie pre mestskú časť? Lebo je to plán, ktorý sa týka Myslavy. Predpokladám, pán starosta Myslavy, že u vás je súhlas s týmto? Lebo musíme nájsť riešenie, aby nebola jedna časť, jedna mestská časť, aby nemala pocit krivdy voči druhej mestskej časti.

p. Királyová, poverená zatupovaním hlavného architekta mesta - Táto lokalita, ako bolo povedané, je napojená na jestvujúcu komunikáciu, ktorá možno že je súkromná, neviem ako to je? Je tam rampa, ale je druhý vypojovací bod tam. Tzn., že asi musí dôjsť k dohode s týmito ľuďmi. Neviem? Čo sa týka jedného bodu...  Ale hovorím, že tá druhá časť je napojená na druhú komunikáciu. 

p. Rusnák, poslanec MZ - Pokiaľ viem, to uznesenie zastupiteľstva mestskej časti jasne hovorí o tom, aby to vyústenie toho napojenia, tých nových obytných domov, bolo na Klimkovičovú ulicu. Na Klimkovičovú ulicu. Tzn. na ulicu, kde premáva MHD. Žiadne vyústenie nemá byť, lebo mestská časť požaduje, aby nebolo teda na už jestvujúcu komunikáciu, ktorá je účelová iba k tým piatim obytným domom. O to tu ide, pretože tá situácia a prečo to aj hovorím? Hovorím to aj preto, lebo tá situácia, dopravná, v tejto lokalite nie je dobrá. Tam proste došlo k odpredaju súkromných pozemkov parkoviska, tá situácia je neúnosná a ja osobne si neviem predstaviť, pokiaľ by tam mali prechádzať ďalšie autá pre ďalších nejakých 100, neviem koľko tam má byť, nejakých 110 bytov. Ďakujem. 

p. Raši, primátor mesta Košice – Ďakujem pekne, pani architektka ešte.

p. Királyová, poverená zatupovaním hlavného architekta mesta - Tak neviem. Lebo ja ešte raz opakujem, že vlastne ten druhý vypojovací bod je navrhovaný na Klimkovičovú, tzn., že to je. Áno.

p. Raši, primátor mesta Košice – Dobre, ďakujem pekne, ukončujem rozpravu k tomuto bodu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení stavebného zákona a Štatútu mesta Košice berie na vedomie Stanovisko Krajského stavebného úradu v Košiciach v zmysle § 25 stavebného zákona k posúdeniu návrhu zmien a doplnkov územného plánu zóny Košice - Myslava s celoplošnou aktualizáciou, schvaľuje po 1) Zmeny a doplnky územného plánu zóny Košice Myslava s celoplošnou aktualizáciou v zmysle spracovanej dokumentácie. Po 2) doplnok ku Všeobecne záväznému nariadeniu mesta Košice číslo 52 z roku 2001, ktorým sa vyhlasuje záväzná časť územného plánu zóny Košice Myslava. Žiada primátora mesta Košice zabezpečiť vyhlásenie doplnku Všeobecne záväznému nariadeniu číslo 52 z roku 2001, ktorým sa vyhlasuje záväzná časť územného plánu zóny Košice Myslava na meste Košice a po nadobudnutí účinnosti doplnku všeobecne záväzného nariadenia zabezpečiť všetky potrebné procesné úkony pre zverejnenie zmien a doplnkov územného plánu zóny Košice Myslava v zmysle platných právnych predpisov.“

Hlasovanie č. 16 - 	za: 27, proti: 1, zdržal sa: 16
 
p. Raši, primátor mesta Košice – Konštatujem, že je potrebná trojpätinová väčšina prítomných poslancov. Ďakujem pekne, čiže materiál prešiel. Ďakujem pekne.
- - -

Bod č. 12 
Bol z programu rokovania stiahnutý.
- - -

Bod č. 13 
Právne dokumenty zlúčenia BPMK, s.r.o. a SMMK, s.r.o. do jednej obchodnej spoločnosti BPMK, s.r.o.

p. Raši, primátor mesta Košice – Pod bodom číslo 13 predkladám materiál Právne dokumenty zlúčenia Bytového podniku mesta Košice s.r.o a Správy majetku mesta Košice do jednej obchodnej spoločnosti Bytového podniku mesta Košice, s.r.o. Poprosím pána inžiniera Jankuru, konateľa, aby nám uviedol materiál.

p. Jankura, konateľ BPMK a SMMK - Vážený pán primátor, vážené mestské zastupiteľstvo. V predloženom materiáli k tomuto bodu ste obdržali návrh zmluvy o zlúčení medzi spoločnosťami Správa majetku mesta Košice a Bytový podnik mesta Košice a taktiež návrh novej zakladateľskej listiny spoločnosti, ktorá vznikne ich zlúčením od 1. januára 2013. Materiál bol predložený v zmysle úlohy, ktorú ste uložili na minulom zastupiteľstve po prerokovaní koncepcie zlúčenia oboch mestských spoločností. Návrh predpokladá vytvorenie zlúčeného podniku na adrese súčasnej adresy, teda bytového podniku. Ponecháva funkčnosť oboch mestských firiem pod hlavičkou mestského podniku, pod jeho IČO. Taktiež nedochádza k zvýšeniu základného imania, ale zostáva v tej výške, v ktorej je dnes uvedené v obchodnom registri a pod Bytovým podnikom mesta Košice predpokladá jedného štatutára. Ďalšie veci sú samozrejme už záležitosťou skôr účtovných, audítorských a právnych aktivít, ktoré bude potrebné v návrhu oboch mestských firiem realizovať po vašom, predpokladám, súhlase s týmto zlúčením. Ďakujem za slovo.

p. Raši, primátor mesta Košice – Otváram rozpravu k bodu číslo 13, nech sa páči. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice, Obchodného zákonníka, vykonávajúc pôsobnosť jediného spoločníka spoločností Bytový podnik mesta Košice s.r.o. a Správa majetku mesta Košice s.r.o. po a) zrušuje spoločnosť Správu majetku mesta Košice podľa predloženého návrhu. Po b) schvaľuje návrh zmluvy o zlúčení spoločnosti s ručením obmedzeným Bytový podnik mesta Košice a Správa majetku podľa predloženého návrhu. Po c) poveruje podľa predloženého návrhu. Po d) žiada podľa predloženého návrhu a po e) schvaľuje podľa predloženého návrhu.“

Hlasovanie č. 17 - 	za: 37, proti: 1, zdržal sa: 3

p. Raši, primátor mesta Košice – Konštatujem, že uznesenie bolo schválené. 
Poprosím ešte kanceláriu samosprávnych orgánov, pretože vznikla tu otázka, že či na schválenie potrebujeme tri pätiny prítomných alebo všetkých poslancov. Ja mám vedomosť, že sú to tri pätiny prítomných poslancov. Čiže vraciam sa, ale potom treba pozrieť všetky hlasovania. Bol tam aj protest prokurátora. Mne sa zdá, že aj tam bolo 61 percent. Ale nie som si istý. Čiže, samozrejme, riadime sa vašim hlasovaním a to je záväzné pre rozhodnutie akéhokoľvek schválenia alebo neschválenia materiálu. Čiže tri pätiny prítomných poslancov. Ďakujem pekne ešte raz za pochopenie.
- - -

Bod č. 14 
Tarifa DPMK, a. s. pre mestskú hromadnú dopravu s platnosťou od 01.01.2013

p. Raši, primátor mesta Košice – A prejdeme ku ďalšiemu bodu, je to bod číslo 14 Tarifa Dopravného podniku mesta Košice a.s. pre mestskú hromadnú dopravu s platnosťou od 1.1. 2013. Poprosím pána námestníka, aby stručne uviedol tento materiál.

p. Jakubov, námestník primátora - Ďakujem za slovo. Vážený pán primátor, dámy a páni poslanci, vážení prítomní. V krátkosti uvediem predkladaný materiál Tarifa Dopravného podniku pre mestskú hromadnú dopravu. Je potrebné si uvedomiť, že od roku 2007 nebola realizovaná úprava cien cestovných lístkov mestskej hromadnej dopravy. Aj táto skutočnosť sa samozrejme výraznou mierou podpísala pod prehlbujúcu sa stratu hospodárenia dopravného podniku. Pri stagnujúcom finančnom objeme príjmov za cestovné a zvyšujúcich sa nákladoch na prevádzku mestskej hromadnej dopravy, musí zriaďovateľ, mesto Košice, každoročne dotovať mestskú hromadnú dopravu vyšším finančným objemom. Cena pohonných látok pravidelne rastie. Od roku 2007 cena nafty vzrástla o viac ako 23 %, cena plynu o takmer 25 %. Vzrástla aj cena elektrickej energie a to medziročne medzi rokom 2011 a 12 zhruba o 10 %. Súčasne je potrebné konštatovať, že pravidelne stúpajú výdavky za prevádzku a údržbu vozidlového parku, zvyšujúce sa ceny za náhradné diely, zvyšujúci sa počet opráv z dôvodu zastaralého vozidlového parku všetkých druhov dopráv, najmä koľajovej (tým myslíme električky) a kolesovej trakčnej - trolejbusy. V neposlednom rade sú to prehraté súdne spory z minulosti, kde dopravný podnik, resp. jeho zriaďovateľ mesto Košice je povinné platiť na základe právoplatných rozsudkov veľké finančné čiastky. To všetko znamená, že mesto Košice sa každoročne podieľa vyšším finančným objemom na dotovaní mestskej hromadnej dopravy. Vážené dámy a páni, musíte uznať skutočnosť, v akom stave sa nachádza vozidlový park dopravného podniku. Súčasne si dovolím poznamenať, že toto nespôsobilo súčasné vedenie dopravného podniku. Odsúvanie potreby investovania do vozidlového parku v minulosti sa bohužiaľ výraznou mierou prejavuje na násobne zvýšených nákladoch do opráv a údržby. Predložený materiál, ktorý spracoval manažment dopravného podniku, bol na základe pripomienok z prerokovania v rade mesta a rade starostov doplnený o alternatívu ponechania 4-zastávkových cestovných lístkov. Vzhľadom na požiadavku starostov mestských častí a verejnú mienku odporúčam, aby v súčasnosti bol tento druh cestovného lístka zachovaný. Záverom môjho vystúpenia uvediem, že rokovanie komisie dopravy a výstavby odporúča mestskému zastupiteľstvu prerokovať a schváliť predložený materiál alternatívu 2, ktoré ponecháva v platnosti 4-zastávkový cestovný lístok o čom rozhodlo hlasovanie komisie väčšinou hlasov svojich členov. Ďakujem.

p. Raši, primátor mesta Košice – Ďakujem pekne. Čiže návrh je schváliť alternatívu číslo 2, ktorá teda ponecháva v platnosti 4-zastávkové lístky. Otváram otváram diskusiu, do ktorej pán poslanec Filipko je už dávno prihlásený, po ňom pán poslanec Kažimír, nech sa páči.

p. Filipko, poslanec MZ - Ďakujem za slovo. Požiadali ma zástupcovia Združenia na podporu ekologickej dopravy, aby som teda požiadal mestské zastupiteľstvo, aby mohli vystúpiť k tomuto bodu zástupcovia Združenia na podporu ekologickej dopravy. 

p. Raši, primátor mesta Košice – K tarife? Lebo toto je tarifa, nie stratégia.

p. Filipko, poslanec MZ - Požiadal ma zástupca k tarife. A v súvislosti aj s nasledujúcim bodom. Ďakujem.

p. Raši, primátor mesta Košice – Dobre, čiže takto, neviem, ktorý zo zástupcov ekologickej dopravy je tu? Ale vystúpenie, pokiaľ sa má týkať tarify, bude sa týkať iba tarify. Pokiaľ ďalšieho bodu, ďalšieho bodu. Čiže dostal som echo, že ďalšieho. Dobre, ďakujem pekne. Čiže pri ďalšom bode. Pán poslanec Petrvalský, nech sa páči, po ňom pán poslanec Kažimír.

p. Petrvalský, poslanec MZ - Ďakujem pekne. Skutočne je posunom to, že nebude zrušený 4-zastávkovy lístok preto, lebo je to lístok, ktorý využívajú hlavne dôchodcovia, ktorí cestujú na kratšie vzdialenosti. A bolo by veľmi zlé, keby sme práve tieto najnižšie vrstvy trestali. Ja chápem, že by to bol náraz príjmu pre dopravný podnik, ale nie je to celkom fér voči týmto slabým, sociálne slabým skupinám, aby sme im tento lístok brali. Cez to všetko, keď sa pozriem na ten návrh, ktorý je v druhej variante teraz  predkladaný, nechápem jednu vec. Všetko zvyšujeme zhruba o 10 %, všade máte nárast o 0,05 eurá, len pri 4-zastávkovom lístku je nárast o 10 centov pri papierovom, a o 11 centov pri bezkontaktnej čipovej karte. Nevidí sa mi toto celé systémové, preto budem dávať pozmeňovací návrh a to tak, že na cenu papierového lístka 0,44 a bezkontaktnej čipovej karty na 0,42. V obidvoch prípadoch je nárast ceny presne taký istý ako u ostatných lístkov, tzn. približne o 10 %, a to je o 4 alebo o 5 centov v jednom alebo v druhom prípade. A tým pádom tá tabuľka bude symetrická a nebude vytŕčať z neho ten 4-zastávkový lístok, teda nezdražie tak, akoby si to predstavovali v dopravnom podniku. Takže toto bude môj pozmeňujúci návrh. Čo sa týka celej záležitosti. Celá záležitosť,  neviem, ale aj nielen toto vedenie v dopravnom podniku, ale už aj minulé vedenie, vždy keď sa chcelo dostať do vedenia dopravného podniku, tak argumentovala tým, že dopravný podnik má dosť vnútorných zdrojov, treba urobiť reorganizáciu a že nie je nutné proste dvíhať tarifu. Preto od roku 2007 tarifa vôbec nebola dvíhaná. Ja osobne si myslím, že nebolo to rozumné. Lebo ekonomika, raz, keď nabehne inflácia, alebo niečo, o toto bolo nutné dvíhať tú tarifu. Len hovorím z politického hľadiska. A ja mám taký dojem, že v podstate v tomto trende nebola tá tarifa dvíhaná a teraz sme prišli na okraj útesu a či sa nám páči alebo nie, dačo urobiť musíme, ale zase zvaliť toto všetko, čo sa nakopili chyby či minulého, či tohto vedenia, len na cestujúcich, nie je od nás pekné, nehnevajte sa. Predložím pozmeňujúci návrh, teda, keby náhodou tarifa prešla, aby aspoň ten 4-zastávkový lístok natoľko nenabil a teda aby nestúpla cena, ale za celkovú proste zmenu zahlasovať neviem. Ďakujem pekne.

p. Raši, primátor mesta Košice – Pán starosta, hlavne ho predložte písomne, aby sme ho mali, keďže aj tak za celkovú zmenu nezahlasujete. 

p. Kažimír, poslanec MZ - Ďakujem pán primátor. Takže, budem sa snažiť byť vecný, stručný. Ja za tarifu hlasovať budem. Presvedčilo ma o tom niekoľko argumentov, ktoré sú síce v ďalšom bode, ale dovolím si ich prečítať. DPMK sa dnes nachádza v kritickom stave, hrozí jej likvidácia, je schopná modernizovať ročne maximálne po jednom dopravnom prostriedku z každej trakcie. Mnohé úseky tratí, toto je najdôležitejšie, si myslím, pre všetkých poslancov aj obyvateľov, obratiska výhybiek sú natoľko opotrebované, že ohrozujú plynulosť premávky a bezpečnosť a zdravie cestujúcich. Keď som mal dojem pred štyrmi rokmi, že pri záchrane DPMK, sme v polohe o 5 minút 12, dnes mám pocit, že dopravný podnik kolabuje a keď sa mám vyjadriť v medicínskej terminológii, tak tento pacient potrebuje resuscitáciu, umelé dýchanie a masáž srdca, lebo inak hrozí kolaps. Prečo mám pocit, že dopravný podnik a nechcem sa dotknúť nijakej politickej strany a nebudem ju ani nijakú menovať, ale dopravný podnik podojili záujmové skupiny a niekoľké, ktoré sa tam vystriedali tak dôkladne, že tam už neostalo nič? Preto si myslím, že aj to zvýšenie tarify po tých piatich rokoch je tak isto rozhodnutie, ktoré malo už prísť skôr a súhlasím s pánom starostom z Ťahanoviec, ale politicky, bohužiaľ, to nebolo priechodné preto, lebo čo povedia voliči, ako dopadnú ďalej voľby? Tak ten balvan, ten bager budeme tlačiť s tou hlinou, až pokiaľ nás tá hlina tak, ako pán námestník na dopravnej komisii povedal, nezasype úplne. Myslím si, že dnes stojíme pred otázkou, či v Košiciach bude ešte nejaká verejná doprava? Nie, že či budeme sa voziť v lepších električkách, v lepších trolejbusoch, v lepších autobusoch, alebo či tá verejná doprava nebude vôbec. Či raz nepríde nejaký odborný pracovník z nejakej inšpekcie a nepozrie sa poriadne na ten technický stav a raz nebude sa na čom odviesť. Takže z toho dôvodu podporím zvýšenie tarify a v ďalšom bode samozrejme sa vyjadrím aj k takej celkovej stratégii. Dám pozmeňujúci návrh, ešte vidím, že mám tam čas. Všimol som si, že bezplatná preprava sa týka poslancov Národnej rady a sudcov Ústavného súdu. Myslím si, že sa na mňa nebudú hnevať, keď navrhnem, aby tá bezplatná preprava sa ich netýkala. A potom sa chcem opýtať vedenia dopravného podniku, nenaštudoval som si všetky predpisy, nositelia Kňazovického medaily sú tam, ale majú udelený len tí, ktorí majú trvalý pobyt. Môžeme urobiť to, že bezplatnú dopravu bude iba pre obyvateľov mesta Košice? Ďakujem.

p. Raši, primátor mesta Košice – Poprosím, pán poslanec, dajte prosím vás na papieri, aj kvôli tej Kňazovického plakete. A čo sa týka poslancov Národnej rady a iných, súhlasím s vami, že by nemali mať zadarmo mestskú hromadnú dopravu. Aj keď v poslednej dobe ju využívam, ale kupujem si lístky. A otázne je, že či to nie je zo zákona? Čiže, pokiaľ je to zo zákona, tak takýto návrh dať nemôžete. Pokiaľ nie je, ja s tým plne súhlasím, aby sa to zrušilo. Myslím si, že naozaj to títo ľudia, ako ja, nepotrebujú. Pán poslanec Ihnát s faktickou pripomienkou.

p. Ihnát, poslanec MZ – Faktická pripomienka. Áno, pán primátor, kolegyne, kolegovia, ja len veľmi krátko v nadväznosti na Mareka Kažimíra. Marek, len toľko, že ty, ako keby si bol členom dozornej rady dopravného podniku, aj si členom samotnej komisie dopravy, lebo tie moje slová vlastne, ktoré som chcel tu uviesť, si uviedol všetky kompletne, celé, tak, ako to je. Naozaj ten podnik je v takom stave v akom to je. Ja som sa tu už raz vyjadril, aj predtým som to hovoril, že ten podnik je skoro na hlinených nohách. Chcel tie hlinené nohy na vlastné oči vidieť pán Halenár, tak sa bol so mnou pozrieť v podniku. Videl to, čiže, má svoj názor, takže ďakujem veľmi pekne Marek, ja tiež hlasujem za zvýšenie tarify, a to z dôvodu toho, že akokoľvek sociálne by som sa díval na občanov, a sa tiež dívam sociálne, ale jednoducho ten podnik je v takom stave v akom je. A čo povedal pán kolega Petrvalský, skôr by som za tým videl politiku a taký určitý mierny populizmus. Ďakujem.

p. Berberich, poslanec MZ - Ďakujem pekne za slovo. Možno by sa bolo treba pozrieť aj spätne na niektoré rozhodnutia, ako už hovoril predo mnou pán poslanec Kažimír. Možno by trebalo pozrieť aj rozhodnutia, ktoré boli urobené v súvislosti s Mestskou časťou Krásna v predchádzajúcom období. Takže aj na to treba myslieť. No, ale nie o tom som chcel hovoriť, chcel som sa opýtať, v rámci tých opatrení, ktoré sú navrhnuté, či nie je možné, alebo prvá moja otázka by bola, ako sú využívané SMS lístky? A či nie je možné ten SMS lístok povedzme rozšíriť aj na nejaký kratší časový úsek. Teda či by tie SMS lístky nemohli byť možno 30 minútové, napríklad. Či to teda ten softvér dovoľuje a teda či by aj tam sa nenašli? Lebo myslím, že je to dosť využívané, tak či aj toto by nemohlo pomôcť. Ďakujem pekne.

p. Raši, primátor mesta Košice – Ďakujem pekne. Potom poprosím niekoho z dopravného podniku, keď odznie rozprava, aby zodpovedali na otázku SMS lístka, eventuálneho rozšírenia v budúcnosti, až to softvérovo budete vedieť zvládnuť, aký je váš názor. 

p. Jutka, poslanec MZ - Ďakujem veľmi pekne. Najprv chcem pochváliť spracovateľov materiálu. Tento materiál je dostatočne prehľadný a výstižný. Myslím si, že dá sa v ňom veľmi dobre orientovať. Na úvod moja pripomienka. Ale hneď by som chcel zareagovať na mojich predrečníkov. Je pravda, že od roku 2007 sa niekoľkonásobne zvýšili vstupy, čo sa týka nákladov na činnosť v doprave. To sa týka nákupu pohonných hmôt, energií a podobne. Tak isto náklady na opravu, rekonštrukcie a podobne, dopravných prostriedkov sú nie zanedbateľnou položkou. Je tiež ale nutné povedať, a to nadviažem na pána Kažimíra, že aj toto zvýšenie cestovného bude znamenať v podstate potrebné zvýšenie cestovného. Avšak nebude ani náhodou dopravný podnik v plusových ekonomických ukazovateľoch, aj napriek tomu, že sa zvýši toto cestovné. Čiže, ale je to nevyhnutný krok, ktorý istým spôsobom je potrebné zaviesť. Druhá vec je, chcem vyzdvihnúť dva aspekty. Prvý aspekt je, že sa znížila hranica vlastne ľudí, ktorí môžu bezplatne cestovať v MHD na 68 rokov. To je myslím si, že dostatočne pozitívny krok,  veľmi ho kvitujem. Ďalej, chcem povedať, že trošičku mne osobne nevadí to, že 4-zastávkový cestovný lístok je drahší. Poviem prečo. Dopravný podnik zo 4-zastávkového cestovného lístka má najnižší ekonomický benefit. Najnižší ekonomický príjem a najvyššie náklady, dá sa povedať na distribúciu a zabezpečenie prevádzky týchto cestovných lístkov. Využívajú ho, vo väčšine prípadov, áno, možnože aj sociálne odkázaní ľudia, ale hlavne ho využívajú, môj názor je, špekulanti, ktorí sa vozia v tejto mestskej hromadnej doprave sporadicky. Myslím si, že mal by byť výraznejší rozdiel. Dokonca, ešte ja by som, možno, ešte výraznejší rozdiel dal, medzi predplatnými cestovnými lístkami a 4-zastávkovým preto, lebo predplatné cestovné lístky sú najväčším benefitom a najvyšším ekonomickým príjmom pre Dopravný podnik mesta Košíc. A mali by sme ľudí motivovať. Dokonca, ja by som ešte znížil predplatné cestovné lístky, ak by som sa... Chcelo by to širšiu polemiku preto, lebo v podstate ak ľudia nám začnú kupovať predplatné cestovné lístky, či už 30 dňový, 90 dňový, 180 dňový, pre dopravný podnik sú to najnižšie náklady, najvyšší benefit a najlepšia efektivita. Znova poviem, tak ako som uviedol, nebude to mať až taký ekonomický benefit, aj keď je potrebný, ale tak, že by sa dopravný podnik dostal do plusových čísel. Bude to chcieť koncepčné opatrenia. Pán primátor, ak dovolíš, dokončím. Jednu vec ale chcem povedať, že by sa mala zvýšiť a v rámci vnútornej organizačnej štruktúry, by sa malo prehodnotiť počet prepravných kontrolórov. A v spolupráci s navýšením počtu mestských policajtov, by sa mali zintenzívniť kontroly v mestskej hromadnej doprave. Stúpa počet agresívnych cestujúcich, prepravné kontroly v podstate, prepravní kontrolóri, je to nevďačná práca, sú nútení robiť a je to nevďačná činnosť, za ktorú v podstate vieme veľmi dobre, že doplácajú niekedy psychicky ale aj fyzickým kontaktom. Takže, chcel by som vás požiadať preto, lebo ešte v našich časoch bola analýza robená, že až 20, 25 % cestujúcich sú čierni pasažieri. Vymožiteľnosť práva čiernych pasažierov je na úrovni dvadsiatich percent. Je to strašne nízke číslo. Preto by som bol veľmi rád, ak by sa zintenzívnili tieto kontroly. Ten diferenciálny benefit, jak som povedal, by mal byť ešte výraznejší medzí jednorazovým cestovným lístkom a predplatným cestovným lístkom. A myslím si, že je to rozhodnutie, ktoré si vyžaduje politický krok. Nikto ho nerád predkladá, ale myslím si, že je nevyhnutný preto, aby dopravný podnik nejakým spôsobom naštartoval svoju sebareflexiu a obnovu. Ďakujem.

p. Jenčová, poslankyňa MZ - Ďakujem pekne za slovo pán primátor. Trošku nadviažem na svojho predhovorcu pána Jutku, a síce, čo sa týka 4-zastávkového lístku. Vždycky je polemika pri ňom,  áno, či nie. A problémom vlastne nie sú 4 zastávky v rámci sídliska. Ale problémom zneužitia sú zrýchlené spoje a „R“ spoje do železiarní. Čiže tu skutočne prichádza k zneužívaniu tohto 4-zastávkového lístka. Keď som sa na finančnej komisii alebo sociálnej, pýtala pána riaditeľa DPMK, že prečo nemôže byť vyňatá táto zrýchlená preprava a spoje R-ky, tak skonštatoval, že kvôli softvérovému vybaveniu. Ja si myslím, že urobiť nejaký upgrade alebo teda upraviť tento softvér by nemuselo byť až také finančne nákladné. A potom by to teda skutočne bolo spravodlivé. Takže žiadam, aby dopravný podnik prehodnotil a zabezpečil úpravu softvéru a aby tieto 4-zástavkové lístky neplatili na zrýchlených spojoch a „R“ spojoch. V tomto zmysle dám aj návrh do prepravnej tarify. Teda aby tie lístky po úprave softvéru boli vylúčené z týchto spojov. Ďakujem.

p. Ihnát, poslanec MZ - Chcem vás poprosiť, pán primátor, bol som oslovený ako poslanec mestského zastupiteľstva občanom Ivanom Gaľom, predsedom petičného výboru proti zvyšovaniu cestovného MHD v Košiciach, aby mohol vystúpiť. Ďakujem pekne.

p. Raši, primátor mesta Košice – Dobre, ďakujem pekne, čiže ja som dostal tak isto sprievodný list podaný pánom Ivanom Gaľom, predsedom mestského výboru Komunistickej strany Slovenska. Čiže chcem sa spýtať, či je všeobecný súhlas, aby po vystúpení pána poslanca Halenára, vystúpil pán Ivan Gaľa. Je niekto proti? Dobre. Čiže vystúpi pán Halenár. Nech sa páči.

p. Halenár, poslanec MZ - Poslanec! Požiadam, pán primátor, ja si dosť cením svoj mandát. Ak sa nič neudeje s doterajšou formou fungovania dopravného podniku, tzn. so spôsobom politických nominácií do rozhodujúcich, riadiacich a kontrolných orgánov dopravného podniku, dovtedy dopravný podnik sa nedostane z problémov. Ak sa nič neudeje v spôsobe, akým sú ľudia v týchto rozhodujúcich pozíciách menení, tzn. že každé 4 roky sa akýmsi spôsobom zmenia ľudia, pričom nie je vôbec vidieť zhodnotenie predchádzajúceho vedenia. Poslanci v tomto mestskom zastupiteľstve, ktorí sedia na dôležitých stoličkách dopravného podniku budú naďalej počas 4-ročného obdobia mlčať, nebudú hovoriť o tom, čo na dozornej rade a na predstavenstve počuli, aký majú názor na to, ako hlasovali a prečo, dovtedy neprestane nehospodárnosť vo fungovaní dopravného podniku. Pokiaľ sa nedozvieme, voči komu a ako bola vyvodená zodpovednosť za jeho konkrétne činy v dopravnom podniku, dovtedy sa fungovanie tejto firmy nezmení. Pokiaľ sa nedozvieme, či boli vôbec podané nejaké žaloby súčasným vedením mesta a v akom sú stave, dovtedy sa fungovanie tej firmy nezmení. Prečo by sme napríklad nemohli vedieť pred hlasovaním o zvyšovaní poplatkov pre ľudí, teda cestovného, v akom stave je napríklad podanie, a či bolo podané voči človeku alebo ľuďom, ktorí podpísali zrušenie outsourcu pre OutClaim? Tzn. vymáhanie pokút za čierne jazdy externou firmou, za čo dopravný podnik zaplatil konkrétnu sumu nie malých peňazí. Prečo nemôžeme vedieť, akým spôsobom bolo pokračované voči riaditeľovi dopravného podniku, ktorý zadával verejné obstarávanie pre dodávku autobusov s takými podmienkami, ktoré vopred uprednostňovali jediného dodávateľa? Nič z toho nie je vidieť. A preto ja toto zvýšenie cestovného nepodporím.

p. Ihnát, poslanec MZ – Faktická pripomienka. Ja len toľko k pánovi Halenárovi. Som členom dozornej rady Dopravného podniku mesta Košíc. Ešte sa mi nestalo na sedení dozornej rady, že by som chodil na kávu alebo sedel tam len tak a sa díval do stropu. Dávam otázky kvalifikované, dávam otázky relevantné samotnému vedeniu tohto podniku. Aj v denníku Korzár napríklad zazneli informácie, že Ihnát s Kočišom dali návrh na zvýšenie cestovného v Košiciach, čo je nezmysel. Tento návrh prišiel vlastne od vedenia podniku na stôl a musel prejsť dozornou radou DPMK. No a tá to posunula potom akcionárovi, a to je mesto Košice. Ja by som svoje slovo potom nejak presunul by som to pánovi Kočišovi, predsedovi samotnej dozornej rady Dopravného podniku mesta Košice, aby bolo vidieť, že čo sme urobili, čo sme neurobili, aké otázky tam zazneli. A tým pádom vlastne som povedal všetko. Ja sám som proti tomu, aby neboli vyvodené nejaké dôsledky, čo eventuálne aj v rámci premlčania a právnych náležitostí sa udialo, aj tých 2,5 milióna eur, ktoré ušli z fondu alebo z podnikových účtov do firmy OutClaim, tak jednoducho niečo znamenajú. Ďakujem.

S. Kočiš, poslanec MZ – Faktická pripomienka. Hlásil som sa k predrečníkovi kvôli tomu, že nepriamo mal predrečník pocit, že chodíme tam piť kávu za veľké peniaze a nič tam sa nedeje, všetko ide v poriadku, karavana ide ďalej, loď sa potápa. To prvé že karavána ide ďalej, išla by aj tak, či by sme tam boli, či nie a či sa loď potápa, tak áno, tá loď sa potápa. Je navŕtaná dierami od roku 2002 a keď takto pôjdeme ďalej, tak ju potopíme my. Odosobnite sa pri hlasovaní, odosobnite sa od politických nominácií, od populizmu, od pekných slov a pozrite sa do vlastnej peňaženky. Keď nemám peniaze, tak musím ich nájsť niekde, čiže keď robím nejakú službu, musím hľadať, akým spôsobom tú službu skvalitním, respektíve zbezpečním. Toto zvýšenie. Nebudem hlasovať zvýšenie, v poriadku. Kde nájsť kapitálové peniaze na kapitálové výdavky, na bezpečnosť prepravy? Takto sa na to pozrite či 42, či 45, či 50 centov, to je vec názoru. Čo sa týka práce v dozornej rade, môžem veľmi smelo, nahlas povedať, že od svojej politickej nominácie som sa absolútne odosobnil a ak pán Halenár má dojem, že tam nič nerobíme, resp. má právo na otázky, viem mu poskytnúť všetky zápisy dozorných rád aj z predchádzajúcich období, ktoré mám a môže si urobiť sám na to obraz. Ak má nejaký námet, nech sa páči, ak má pocit, že bolo niečo niekde vykonané protizákonné, tak isto, nech podá podnet na prokuratúru, prípadne na orgány činné v trestnom konaní. Ďakujem.

p. Petrvalský, poslanec MZ - Ja len toľko chcem povedať, že my teraz sa tu budeme hádať, budeme tu sa vyzývať ohľadne politických nominácií, a tak ďalej. Pokiaľ ja viem, príjem z cestovných lístkov v dopravnom podniku predstavuje 30 percent. Tretinu. Keď ich teraz zdvihneme o 10 % z tridsiatich percent, to vychádza na nejaké 3 percentá. Tzn., že my sa tu hádame o troch percent a nám horí 97 percent. Ďakujem.

p. Raši, primátor mesta Košice – Ďakujem pekne, uzatváram rozpravu k tomuto bodu. A pardon, ešte máme vystúpenie vystúpenie pána Gaľa, predsedu Komunistickej strany Slovenska, mestského výboru (zástupca petičného výboru) a po ňom bude ešte reakcia dopravného podniku. Pán Gaľa, poprosím, ste mladý človek, 3 minúty.

p. Gaľa, zástupca petičného výboru - Ďakujem pekne za možnosť vystúpenia. My sme dnes ráno podali petíciu s priloženým sprievodným listom pánovi primátorovi. Nebudem tu teraz opakovať naše požiadavky, tie sú uvedené v tom sprievodnom liste a sú všeobecne známe. Poviem len toľko, posledné návrhy, či udalosti, okolo dopravného podniku a vôbec verejnej dopravy v Košiciach svedčia o neschopnosti, nekompetentnosti mnohých ľudí. Lebo miesto reálneho riešenia sa zhadzuje celý problém na radových občanov. Teraz sa idú vyberať peniaze z už beztak prázdnych vreciek. Ďalej. Hrozí reálne prepúšťanie zamestnancov v dopravnom podniku. Miesto zvyšovania životnej úrovne občanov, miesto vytvárania nových pracovných miest služieb a  to všetko spojeného s rastom reálnych miezd sa ide vyhadzovať z práce, idú sa zhoršovať životné podmienky a na to všetko sa idú vyťahovať peniaze z vrecák obyčajných občanov. Celá táto činnosť je v prospech hŕstky podnikavcov. Prečo zastupujete ich a nie občanov, ktorí vás volili do týchto funkcií? Prečo sa podstatné rozhodnutia robia za chrbtom občanov v rôznych komisiách, ktoré nikto nikdy riadne verejne priamo nezvolil? A podľa toho aj vyzerá činnosť týchto komisií. Ak nedokážete, nie ste schopní zvládať úlohy, na ktoré ste sa podujali, bolo by od vás minimálne férové, ak by ste odstúpili. Nielen tuná ale napríklad aj vedenie dopravného podniku a prenechali túto prácu odborníkom a kompetentným osobám. Okrem iného, požadujeme ešte aj to, aby v Košiciach nebola zrušená trolejbusová doprava, ale napríklad aby bola rozšírená ešte viac, tak, ako je to v iných mestách. A ďalej požadujeme, aby vedenie dopravného podniku zverejnilo hospodárenie za posledných 5 rokov a za prvý polrok v roku 2012. Aby sa ukázalo, kde sú najväčšie straty, najväčšie položky, kde je reálne treba hľadať rezervy a nie vyťahovať peniaze z vrecák obyčajných ľudí. V týchto bodoch sa my, ako Komunistická strana, plne stotožňujeme aj s názormi pána poslanca Halenára. Ďakujem za pozornosť.

p. Raši, primátor mesta Košice – Ďakujem pekne. Uzatváram rozpravu. Myslím si, že toto bolo jasným vyjadrením postoja komunistickej strany. Uzatváram rozpravu. Poprosím o záverečné zhodnotenie spracovateľa materiálu k tej otázke, ktorá sa týkala objednávania lístkov. Čiže rozprava uzavretá, poprosím ešte na záver tú otázku na objednávanie esemeskami kratších lístkov, len či ste s tým pracovali?

p. Schraml, predseda predstavenstva DPMK - Dobrý deň pán primátor, vážené páni, vážené dámy. Pokiaľ ide o SMS cestovný lístok, tento SMS cestovný lístok stojí 80 centov. Jediný problém je, že podľa zmluvy z minulosti, 22 percent provízie z tohto cestovného lístka sa platí operátorovi, čo znamená - reálny výnos z SMS cestovného lístka je ďaleko nižší, ako je z papierového cestovného lístka. Takže ten cestovný lístok bol zavedený ako benefit pre cestujúcich v prípade, že nie je možnosť zakúpiť si cestovný lístok priamo na zastávke autobusu, električky, trolejbusu, alebo nie je poblíž nejaký stánok poštový, novinový, alebo nejaká ďalšia predajňa, tak, aby každý mal možnosť dnes už pomocou mobilného telefónu telefonovať. Technický je možnosť ich rozšíriť, ale ekonomicky je to stratová záležitosť pre dopravný podnik. Ďakujem.

p. Raši, primátor mesta Košice – Ďakujem pekne pán generál, potom mi prídeš pošuškať, kto to z minulosti podpísal 22 percent. Ďakujem pekne, rozprava je uzavretá k tomuto bodu. Dovoľte mi, pred uvedením hlasovania teda krátke zhrnutie. Čo sa týka požiadavky Komunistickej strany Slovenska, doručili mi sprievodný list k petícií. Nie je to zrátané, ale sú tu podpísané hárky. Jedna, ale dôležitá vec, aby ste vedeli, táto petícia hovorí, že nesúhlasí teda zberateľ a ľudia podpísaní so zvyšovaním cien cestovného. Po druhé, ale petícia je o tom, že sú proti tomu, aby straty spôsobené nezodpovedným hospodárením vedenia DPMK, boli kryté dotáciami z prostriedkov mesta Košice. Tzn., že by sme museli ukončiť celú mestskú hromadnú dopravu v Košiciach a požadujú, aby prostriedky boli použité na modernizáciu a rozvoj dopravnej siete v Košiciach. Treba si uvedomiť, že mesto sa podieľa približne päťdesiatimi percentami na prevádzke dopravy. Kedy sme vyhoveli petícii a tieto peniaze by sme DPMK nedávali, mestská hromadná doprava okamžite zanikne. Odznelo tu niekoľko pozmeňujúcich návrhov. Chcem k tomu povedať len pár poznámok. Okrem zvyšovania tarify v priemere o 10 %, sú ošetrení, teda darcovia, sú to nositelia Kňazovickej plakety, znižuje sa vek bezplatného cestovania zo 70 na 68 rokov, čiže znova sa toto zvýšenie nedotkne skupiny niekoľkých tisícov dôchodcov, ktorí sa nachádzajú v tejto vekovej kategórie. Ostáva 4-zastávkový lístok, pokiaľ budete hlasovať za alternatívu číslo 2, čo bola asi najčastejšia požiadavka najmä zo strany starostov, aj zo strany niektorých poslancov. Na to by som rád povedal pánovi starostovi Petrvalskému, nejde o nepatrné  trojpercentné zvýšenie. Ide o zvýšené príjmy v hodnote takmer 1300000 eur. 1300000 eur! Pri ďalšom materiáli budete počuť, koľko autobusov alebo aká časť tratí sa dá zrekonštruovať. Ako, ide o veľké peniaze, ktoré dopravný podnik dostane na to, aby mohol naďalej poskytovať mestskú hromadnú dopravu. Mesto Bratislava už druhýkrát zvyšovalo tarifu počas volebného obdobia, súčasného vedenia mesta. Pokiaľ ju nezvýšime, bude sa to dať riešiť iba jednoduchým spôsobom zníženia frekvencie mestskej hromadnej dopravy a útlmom niektorých liniek. Ako, my sa nerozprávame o tom, nikomu sa nepáči zvýšenie mestskej hromadnej dopravy, ale predpokladám, že keď to neschválili teraz, tak to do konca volebného obdobia neschválime, lebo je to krok nepopulárny, ale je nevyhnutný na zachovanie mestskej hromadnej dopravy. A po druhé je to krok nevyhnutný preto, aby sa zvýšila bezpečnosť poskytovanej mestskej hromadnej dopravy. V ďalšom materiáli máte štruktúru spojov, štruktúru dopravných prostriedkov aj z hľadiska veku, v akej sa v našom meste nachádzajú. Takže, myslím si, že teraz hlasujeme o tom, či dopravný podnik v tej kríze, v ktorej je, či mu dáme aspoň nepatrnú pomocnú ruku alebo ho utopíme definitívne. Ďakujem pekne, prosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrhová komisia obdržala 2 pozmeňujúce návrhy. Prvý pozmeňujúci návrh od pána poslanca Petrvalského. 
„Mestské zastupiteľstvo v Košiciach schvaľuje úpravu tarify Dopravného podniku mesta Košice a to konkrétne cenu papierového 4-zastávkového cestovného lístka vo výške 0,44 eur a bezkontaktnej čipovej karty vo výške 0,42 eur.“ 

Hlasovanie č. 18 - 	za: 15, proti: 5, zdržal sa: 25

p. Raši, primátor mesta Košice – Návrh nebol schválený. Prosím ďalej.

p. Andrejčák, poslanec MZ a člen návrhovej komisie - Druhý pozmeňujúci návrh od pani poslankyne Jenčovej. 
„Mestské zastupiteľstvo v Košiciach schvaľuje v tarife Dopravného podniku mesta Košice v bode b) Cestovné lístky ich platnosť a sadzby, po 1) papierové cestovné lístky na strane 2, alternatíva číslo 2, po 1) doplniť vetu: „jednorazový papierový cestovný lístok je neprestupný a neplatí pre nočný spoj“ sa dopĺňa „a neplatí na zrýchlených spojoch a spojoch označených „R“ do U. S. Steel Košice s platnosťou po úprave softvérového vybavenia.“

Hlasovanie č. 19 - 	za: 42, proti: 0, zdržal sa: 3
 
p. Raši, primátor mesta Košice – Konštatujem, že návrh bol schválený, prosím ďalej.

p. Andrejčák, poslanec MZ a člen návrhovej komisie - Návrh na uznesenie, pôvodný návrh. „Mestské zastupiteľstvo v Košiciach podľa príslušných ustanovení Štatútu mesta Košice schvaľuje dokument Tarifa Dopravného podniku mesta Košice a.s. pre mestskú hromadnú dopravu s účinnosťou od 1. 1. 2013 v znení prílohy číslo 2, alternatíva 2.“

Hlasovanie č. 20 - 	za: 37, proti: 3, zdržal sa: 3
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 15 
Stratégia stabilizácie a rozvoja DPMK, a.s.

p. Raši, primátor mesta Košice – Ctené dámy poslankyne, vážení páni poslanci, prechádzame k bodu číslo 15, ktorým je Stratégia stabilizácia rozvoja Dopravného podniku mesta Košice a.s. Keďže ide o mimoriadne závažný dokument, dovoľte mi, aby som si hneď na úvod vzal slovo. A keďže tu odznelo mnoho informácií, ale aj mnoho dezinformácií,  nemyslím tu, ale v médiách, dovoľte mi, aby som vám niektoré fakty uviedol, pretože tento dokument je dôležitý z hľadiska ďalšieho rozvoja dopravného podniku. Dopravný podnik mesta Košice od vedenia mesta dostal zadanie vypracovať podrobnú analýzu stavu mestskej hromadnej dopravy v meste Košice a následne navrhnúť stratégiu stabilizácie a rozvoja spoločnosti Dopravný podnik mesta Košice a.s. Vedenie mesta neurčilo žiadne zadania, žiadne politické zadania, išlo čisto o to, aby dopravný podnik a jeho vedenie vypracovalo koncepčný materiál s tým, že požiadavka bola jediná, aby výsledkom tohto materiálu nebolo to, že akékoľvek straty sa budú kompenzovať ďalšími dotáciami zo strany mesta, a že návrh má priniesť zásadné zmeny, ktoré občan mesta využívajúci mestskú hromadnú dopravu pocíti v relatívne krátkom časovom období dvoch, troch, štyroch, piatich rokov. Skôr, ako odpoviem, či tento materiál splnil alebo nesplnil toto zadanie, pokúsim sa zhrnúť to podstatné čo v tomto materiáli je. Celková dĺžka tratí v Košiciach je takmer 221 kilometrov. Z toho autobusy majú 79 %, električky 15, trolejbusy 6 %. Čo sa týka prejazdených vozo-kilometrov, v roku 2011 ich bolo takmer šestnásť miliónov. Z toho autobusy pokrývali 68 %, električky 24 % a trolejbusy 8 %. Zo šesťdesiatich dvoch liniek majú autobusy 45, električky 15 a trolejbusy 2 linky. Čo sa týka počtu prepravených osôb v roku 2011, autobusmi sa prepravilo 63 %, električkami 28, trolejbusmi 9 % osôb. Celkový počet dopravných prostriedkov Dopravného podniku mesta Košice je 346. Z toho máme 202 autobusov, 117 električiek a 27 trolejbusov. Za posledných 5 rokov boli vykonané opravy a kúpa. Oprava štyroch električiek, jedného trolejbusu, kúpa štyridsiatich ôsmich autobusov, v roku 2007 v počte 19, v roku 2009 v počte 10, v roku 2010 v počte 19. Čiže to bolo jediný segment z tejto dopravy, do ktorého bolo v posledných rokoch investované. Ďalším faktom je, že finančná situácia dopravného podniku je dlhodobo nepriaznivá. Treba si pozrieť audítorské správy za posledné roky. Spoločnosť je dlhodobo preúverovaná a preto sa vraciam k tomu, pretože ten materiál priniesol mnoho rozruchu, či splnil zadanie pripraviť materiál, ktorý by riešil aj koncepčne dopravu. Hovorím, že z hľadiska hĺbky a kvality analytickej časti predloženého materiálu, je zadanie určite splnené, pretože vedenie mesta aj poslanci majú možnosť získať reálny obraz o stave MHD v Košiciach. Ale hlavne je to správa, ktorá je konštatačná, bez nejakého zahmlievania, alebo demagogických rečí rôznych záujmových skupín, a tak isto bez pocitov mnohých bývalých pracovníkov dopravného podniku a jednotlivcov, ktorí sa tejto problematike radi vyjadrujú pre médiá bez toho, aby hlbšie poznali aktuálny stav. A mnohokrát tieto vyjadrenia prebiehajú len na základe nostalgických spomienok na minulosť. No a teraz poďme k tomu s akým návrhom prišiel dopravný podnik v stratégií stabilizácií návrhov. V podstate 3 zásadné veci, ktoré ihneď po zverejnení vyvolali značnú pozornosť, ale aj polemiku. Prvá vec, ktorá bola, bolo dokončiť komplexnú obnovu autobusového vozového parku začatú v roku 2007. A to navrhli prenájom autobusovej dopravy externému partnerovi, vybratému v medzinárodnej verejnej súťaži s podmienkou, že dodá približne 150 autobusov v časovom horizonte maximálne do troch rokov. Chceli realizovať obnovu električiek a zanedbaného koľajového a trakčného vedenia z eurofondov a navrhli rušiť trolejbusovú dopravu a nahradiť ju novou dopravou autobusovou. To sú fakty, ktoré sú v správe v stratégií, ktorú dopravný podnik pripravil. Predtým, ako sa začneme o jednotlivých návrhoch rozprávať, mali by sme si naozaj zopakovať fakty. Ad jedna, zlá finančná situácia, zastaralý vozový park. Druhá vec, mesto Košice nemá a dlho nebude mať voľné zdroje na investície do MHD. Po tretie, nie sme tak veľké mesto, keď si vezmeme porovnania s ostatných miest v Európe, aby sme mohli mať 3 rovnocenné druhy MHD. Po štvrté, modernizácie električiek, električkových tratí nadväzuje na koncepciu rozvoja integrovaného dopravného systému. Po tretie, trolejbusovú dopravu nerozvíjalo v Košiciach od roku 98 žiadne vedenie mesta. Od roku 98 žiadne vedenie mesta nerozvíjalo trolejbusy. Dokonca ani v roku 2008 v rámci výzvy z operačného programu životné prostredie, mesto nepožiadalo o trolejbusy, ale o nákup CNG autobusov. Čiže ani v roku 2009, keď sa mohli investovať do trolejbusov, nikto o to nepožiadal! Nosnými dopravami v Košiciach sú jednoznačne autobusová, električková doprava, ktorá zabezpečuje 92 percent výkonov MHD. Okrem Košíc a Bratislavy nie je žiadne iné mesto, ktoré by malo všetky 3 druhy dopravy. Do rozvoja trolejbusovej dopravy sa investuje v mestách ako Prešov, Žilina či Banská Bystrica. Ale tam sú iba 2 trakcie mestskej hromadnej dopravy, čiže nemajú tam všetky 3 druhy dopravy a trolejbusová doprava je nosnou dopravou v rámci MHD popri autobusovej doprave v týchto mestách, čo je veľmi dôležitý fakt. Aké percento zaberá trolejbusová doprava, pretože tým sa znižujú samozrejme náklady. Električková doprava, a to myslím že nikto nepochybuje, je rovnako ekologická ako trolejbusová. Ale čo sa týka ekológie, dnes platné emisné normy Euro 5 a od roku 2014 zavádzaná norma Euro 6, postupne potláča výhodu a ekologický rozmer trolejbusovej dopravy v porovnaní s autobusmi. Aj preto sa zrejme bývalé vedenie rozhodlo nakúpiť CNG autobusy a nepokračovať v rozvoji trolejbusovej dopravy, aj keď to mohli urobiť z eurofondov. Ale aj v iných mestách v Európe z ekonomických dôvodov boli zrušené, resp. utlmené trolejbusové systémy. Je to v Marseille, ktoré bude Európskym hlavným mestom kultúry v roku 2013, kde sa nahradzuje dobudovaním električkového systému. Ale je to napríklad aj Innsbruck, kde sa utlmuje trolejbusová doprava. Čiže preto s časťou materiálu dopravného podniku, ktorá hovorí o koncepčných riešeniach súhlasíme s tým, že je dlhodobo zanedbateľný stav dopravných prostriedkov, že je racionálne sústrediť využitie financií eurofondov pre zachovanie a obnovu najmä nosného systému MHD a to električiek z operačného programu integrovaná doprava, keďže sa jedná o koľajovú dopravu, ktorá umožňuje integráciu železničnej a koľajovej dopravy v regióne. A hlavne električková doprava je doprava plynulá, pretože ide po vlastných dopravných koridoroch. V rámci náhradných projektov operačného programu Doprava mesto a dopravný podnik aktívne spolupracujú aj na obnove električkových tratí a predpokladáme, teda dúfame, že sa nám podarí dostať investície z eurofondov až do výšky 100 mil. eur na podporenie tejto časti dopravy. Dlhodobo je obnova a udržanie troch druhov dopravy autobusy, električky, trolejbusy z hľadiska, bez masívnej investície mesta, nezrealizovateľná. Návrh, ktorý dal dopravný podnik na modernizáciu autobusovej a električkovej dopravy vychádza z reálnych možností DPMK a mesta. Predchádzajúce vedenia dopravného podniku, a naozaj to nemyslím len to posledné vedenie, pretože to investovalo a využilo prostriedky na nákup autobusov, neprijali žiadnu ucelenú koncepciu. Predchádzajúce aj pred, naozaj pred pred predchádzajúce vedenia neprijali žiadnu ucelenú koncepciu rozvoja MHD. Predchádzajúce vedenia DPMK nezvládli ani obnovu vozidlového parku, najmä z dôvodu početnosti a variability dopravného parku v meste. Je racionálne urýchliť a dokončiť komplexnú obnovu autobusového vozového parku začatú v roku 2007 predchádzajúcim vedením dopravného podniku. Pozitívne zmeny v MHD by mal reálne pocítiť občan v čo najkratšom časovom horizonte, pretože tá situácia je naozaj kritická. Teda, ja som povedal, že do tohto návrhu, ktorý dal dopravný podnik, ktorý ho predložil naozaj faktograficky, bez akýchkoľvek zadaní, emócii aj bez politiky, určite zasiahnem. Čiže z môjho pohľadu, s čím nie som úplne stotožnený, je návrh vedenia dopravného podniku na dlhodobý prenájom, prevádzku a údržbu autobusovej dopravy externému partnerovi vybratému v medzinárodnej verejnej súťaži. Z môjho pohľadu navrhujem, aby sa ešte raz vrátilo ku možnosti ako zabezpečiť dokončenie komplexnej obnovy autobusového vozového parku, ktorá sa začala v roku 2007, podobným systémom. Po druhé, keďže návrh dodania  prevádzky a údržby dopravy externému partnerovi je naozaj návrh zásadný, žiadam ešte vedenie dopravného podniku, aby predložilo analýzu silných, slabých stránok, príležitostí a hrozieb, čiže SWOT analýzu,  navrhovaného riešenia v porovnaní s možnosťou dokončenia komplexnej obnovy autobusového vozového parku vo vlastnej réžií DPMK. Faktom ale je, že ak by sme problém DPMK dnes zamietli pod koberec, tak sa nám po čase vráti. To všetci viete,  a oveľa v horšej podobe, pretože tá situácia je naozaj v mnohých oblastiach takmer kritická. A neriešenie tohto problému, neriešenie obnovy autobusov, neriešenie obnovy električkovej tratí, električiek, sa môže v budúcnosti vrátiť. Možno až tragicky. Čiže preto by som požiadal predkladateľa materiálu pána námestníka Jakubova, aby v rozprave, po uvážení, podal návrh na prerušenie rokovania o tomto bode, prerušenie rozpravy o tomto bode a aby dopravný podnik doplnil materiál o informáciu o možnosti urýchlenej obnovy autobusovej dopravy samotným Dopravným podnikom mesta Košice, bez prenájmu autobusovej dopravy externému partnerovi s kompletnou SWOT analýzou. A tak isto, aby dopravný podnik doplnil SWOT analýzu k návrhu postupného útlmu trolejbusovej dopravy s vyhodnotením všetkých pripomienok vznesených pripomienkujúcimi subjektmi, s návrhmi časového posunu zmien v tomto segmente. Ďakujem pekne otváram rozpravu, pán námestník, máte slovo.

p. Jakubov, námestník primátora - Ďakujem pekne za slovo. Vzhľadom na to, že pán primátor vyčerpal takmer všetky argumenty, budem stručnejší. Ale nedá mi, aby som vzhľadom na dôležitosť tohto materiálu, predsa nepovedal pár slov. Nebude to to, čo som odkomunikoval na rokovaní komisie dopravy a výstavby, ale trošku to zostručním. Chcel by som úvodom povedať, že Dopravný podnik mesta Košice vypracoval na základe požiadavky zriaďovateľa svoj pohľad, svoju manažérsku predstavu stratégie stabilizácie a rozvoja dopravného podniku. V predloženom dokumente jednoznačne vychádza zo súčasnej nelichotivej ekonomickej situácie a z reálneho technického stavu tak vozidlového parku, ako aj všetkých troch druhov dopravy, koľajových tratí, trakčných vedení, koľajovej, kolesovej dopravy. Predložený materiál odštartoval sériu pripomienok, názorov, komentárov, východísk a rád verejnosti, užívateľov mestskej hromadnej dopravy, cestujúcich, spoločenských organizácií, spolkov a čiastočne aj odbornej verejnosti. Väčšina týchto podnetov, kritík a zaručene dobrých riešení bola prezentovaná prostredníctvom masovokomunikačných prostriedkov. Časť z nich, ako je zvykom, bola kriticky hanlivá a nekonštruktívna. Časť bola osobným vyjadrením názorov a vhodných koncepcií pri riešení mestskej hromadnej dopravy v meste Košice. Nestretol som sa však ani so žiadnym názorom resp. návrhom na riešenie, ktorý by na základe odborných argumentov absolútne spochybnil a rozložil predložený materiál. Vážené dámy a páni, návrh každého riešenia má zmysel a vychádza z poznania jestvujúceho stavu. Musí zohľadňovať minimálne súčasný technický a prevádzkový stav, ciele, ktoré chceme dosiahnuť a ekonomické východiská. Koľajová doprava, tým rozumieme električky, jej technický stav až na malé výnimky, má trate viac ako 20 rokov nerekonštruované. Máme aj trate od sedemdesiatych rokov nerekonštruované! Vozidlový park absolútne zastaralý, funkčný len, povedal by som vďaka zlatým slovenským ručičkám. Kolesová doprava, trolejbusy, trakčné vedenia, tam je potrebná rekonštrukcia. Vozidlový park je morálne aj technicky v opotrebovanom stave tak isto. Čo sa týka autobusovej dopravy, z 202 kusov autobusov je 150 kusov na hranici životnosti. Vážené dámy a páni, pýtam sa, prečo sa v minulosti takej vážnej funkcii mesta, akou je mestská hromadná doprava, venovalo tak málo pozornosti? Prečo sa problém mestskej hromadnej dopravy riešil len okrajovo, nesystémovo alebo neriešil vôbec? Veď zabezpečenie funkčnosti kvality a pravidelnosti mestskej hromadnej dopravy by mala byť jednou zo základných úloh vedenia mesta a poslaneckého zboru nevynímajúc. Všetky návrhy a podnety, ktoré nám boli doručené alebo ktoré sme si prečítali v tlači, hovoria o rôznych formách riešenia MHD a dôsledne kritizujú respektíve potierajú predloženú stratégiu. Spoločný menovateľ všetkých je však potreba investovania, potreba kapitálových vstupov. Kritizuje sa najmä nevyužitie Európskych peňazí, podotýkam, tak ako už spomínal pán primátor, najmä čo sa týka trolejbusovej dopravy a pokiaľ máme vedomosti, šlo práve o rok 2008, kedy bola vypísaná výzva Ministerstvom životného prostredia Slovenskej republiky a bohužiaľ vtedajšie vedenie dopravného podniku aj mesta reagovalo nákupom už spomínaných autobusov na plynový pohon. Vzhľadom na všetky uvedené skutočnosti považujem vypracovanie predmetnej stratégie a jej predloženie na rokovanie zastupiteľstva za dobré, potrebné, a za riešenie problému MHD v hodine dvanástej. Nehovorím, že je ideálna táto stratégia, ale som rád, že konečne máme na svete materiál, ktorý vyvolal určitú komunikáciu a pozornosť verejnosti, aj vás poslancov. Na základe faktov a pripomienok, ktoré doteraz odzneli zo strany rôznych združení a v súlade s odporúčaním primátora, dávam procedurálny návrh v súlade s Rokovacím poriadkom Mestského zastupiteľstva § 45 ods. 2 na prerušenie rokovania mestského zastupiteľstva o tomto bode. Žiadam, aby sa o tomto návrhu hlasovalo.

p. Raši, primátor mesta Košice – Ďakujem pekne, budeme hlasovať o procedurálnom návrhu predloženom pánom poslancom a viceprimátorom p. Jakubovom o prerušení rokovania o prerušení rozpravy a rokovania v tomto bode. Prosím hlasujte.

Hlasovanie č. 21 - 	za: 40, proti: 1, zdržal sa: 3

p. Raši, primátor mesta Košice – Konštatujem a prerušujem rozpravu a zároveň aj bod číslo 15. Ďakujem pekne.
- - -

Bod č. 16
Zmena kategórie bytov na sídlisku Luník IX v Košiciach

p. Raši, primátor mesta Košice – Prejdeme k bodu číslo 16. Je to Zmena kategórie bytov na sídlisku Luník 9 v Košiciach. Nech sa páči, prosím o predloženie materiálu pán námestník.

p. Jakubov, námestník primátora - Ďakujem pekne za slovo. Podrobné zdôvodnenie máte v dôvodovej správe. Ide o to, že v súlade s legislatívou Slovenskej republiky, a to z opatrení Ministerstva financií o regulácií cien nájmu bytov, sme povinní vzhľadom na súčasný stav týchto bytov, preklasifikovať ich kategóriu aj vzhľadom na to, samozrejme, že na jednotlivých bytových alebo v jednotlivých bytoch na Luníku IX v súčasnosti je umiestnený ďaleko väčší počet obyvateľov, ako je to reálne a v súlade s kategóriou bytu číslo jeden. Asi toľko úvodom. Ak budú nejaké otázky, nech sa páči.

p. Raši, primátor mesta Košice – Ďakujem pekne, otváram rozpravu k bodu číslo 16.

p. Filipko, poslanec MZ - Ďakujem za slovo. Vážený pán primátor, vážené mestské zastupiteľstvo, som „za“ tento materiál, samozrejme. V súvislosti ale s následnými krokmi po kategorizácii bytov, by som chcel požiadať mesto aj bytový podnik, vieme, že na Luníku IX je množstvo, desiatky, možno 30, 40 voľných bytov zdevastovaných čiastočne alebo viac. Možno by bolo dobré hľadať mechanizmus, obsadiť tieto byty samozrejme platiacimi nájomcami, ktorí sa uvoľňujú z nejakých búraných alebo bytov alebo prekategorizovaných. Nakoľko sú aj také žiadosti, kde ľudia na vlastné náklady by chceli si zrekonštruovať a bývať v tom byte. Čiže vidím tam väčšiu hrozbu, ak týchto ľudí dostaneme do ulíc, alebo do našich záhradkárskych lokalít, ako keď ich obsadíme vo voľných bytoch, samozrejme za normálnych podmienok. Čiže na toto by som chcel,  je to aj požiadavka samosprávy. Viem, že o tom prebiehajú rokovania. Ďakujem pekne.

p. Raši, primátor mesta Košice – Ďakujem pekne pán poslanec, vystúpi pán poslanec Halenár a po ňom pani námestníčka.

p. Halenár, poslanec MZ - Ja teda tomu vôbec nerozumiem. Ako je to možné... ja si neviem predstaviť v akom byte potom bývam ja? Keď teraz na Luníku IX sú byty prvej kategórie. Ale, ako nechajme tieto kategorizácie. V poriadku. Jedná sa len o vzťah k obecnému majetku. Pokiaľ prešli byty na Luníku IX do Správy mesta Košice, je vidieť naozaj devastujúci pohľad na to, akým spôsobom je nakladané s obecným majetkom. Ak sa doteraz mestská firma, Bytový podnik mesta Košice spolupodieľala výraznou mierou na tomto stave, neviem si predstaviť, ako to bude ďalej, po prekategorizácií na nejaké štyrky. Problém, ktorý je pre mňa úplne neuveriteľne otvorený je, ako si predstavuje bytový podnik riešiť zmluvy, zmluvy o prenájme bytov. A tiež moja stále trvajúca otázka. Koľko z bytov, ktoré má Bytový podnik mesta Košice, na Luníku IX  má platnú nájomnú zmluvu a ako postupuje v získavaní nových nájomných zmlúv bytový podnik. Pokiaľ nedostaneme tieto rozhodujúce informácie, ja si myslím, že presúvanie bytov z akýchkoľvek kategórií do akýchkoľvek iných nemá zmysel. Problém je totiž v tom, že ak my privrieme oči nad súčasným stavom a dokonca ho použijeme ako argument preto, aby sme prijímali takýto materiál, čo máme pred sebou v tomto bode, my spúšťame ďalšiu reťaz následných problémov z toho vyplývajúcich. Rozmelňovanie zodpovednosti za užívanie bytu a energií, ktoré k tomu patria k jednotlivým bytom je cesta do pekla. To je ako niečo neuveriteľné, čo nám tu predkladá nejaký bytový podnik. Skrátka, už dnes sú na Luníku IX obrovské problémy s platením energií. Ja si to jednoducho neviem predstaviť, čo my týmto, čo ideme schvaľovať, zakladáme.

p. Raši, primátor mesta Košice – Ďakujem pekne. Myslím, že pani námestníčka, bolo by dobré, aby ste povedali poslancom, aká je naozaj pravda.

p. Lenártová, námestníčka primátora - Myslím si, že pán Halenár si tu mýlil mnoho pojmov a asi nemá dostatok.... pán poslanec Halenár,  si mýlil niekoľko pojmov, lebo hovoril, že sú to byty v správe mesta. Sú to byty vo vlastníctve mesta, v správe Bytového podniku mesta Košíc a nie je to nejaký Bytový podnik mesta Košíc. 
To, že zoptimalizujeme teraz nájmy a že ich znížime na byty nižšej kategórie, vlastne dôvod, je to opatrenie ministerstva financií, že sa zreálňujú nájmy, čo víta miestna samospráva a určite všetci obyvatelia Luníka IX. Na druhej strane rovnako nenarastajú dlhy Bytovému podniku mesta Košíc. Čo rozprávate, s tými energiami a s problémami s platením energie, odkedy sa na Krčméryho ulici zaviedli elektromery, je tam nulový dlh. Myslím si, že je to dosť pozitívne a že je to pozitívny príklad toho celého. Chcem povedať, že právoplatných nájomných zmlúv na Luníku IX je málo. A viete, že v tento týždeň prebehne asanácia domov na Hrebendovej 14 a 16. A ústretovosť mesta a bytového podniku bola v tom, že sme umožnili nájom bytov obyvateľom, ktorí síce nemajú právoplatnú zmluvu, ale kontinuálne platia od roku 2005 a 2008. Čiže tým, ktorí platia kontinuálne dlhodobo, sme umožnili, aby získali byty aj takto zdevastované, čo určite je v záujme obyvateľov Luníka IX, mesta Košice a Bytového podniku mesta Košice. Myslím si, že ešte, ak by ma chcel doplniť pán Paška z bytového podniku. Ďakujem. 

p. Gábor, poslanec MZ - Ďakujem za slovo. Vážený pán primátor, kolegyne, kolegovia, nadviazal by som na pána Filipku. Fakt, najviac, čo ma trápi, sú tie prázdne byty, ktoré by fakt trebalo rýchlo preobsadiť. Aby ten stav sa aspoň uchoval v takom stave, aby bol obývateľný. A čo sa týka kategorizácie bývania, je to fakt krok magistrátu k tomu, aby tí ľudia mali väčšiu šancu platenia týchto bytov. Lebo ten skutočný stav je taký, že nezodpovedá prvej kategórie a čo sa týka niektorých týchto poznámok, ktoré kolegovia tu mali, tak fakt veľký príklad je Krčméryho, kde sa ten odber elektriny upravil na taký systém, ktorý je kontrolovateľný pre každú domácnosť. Toto si treba uvážiť, že každý, keď platí za svoj zdroj či vodu či elektrinu, tak je to udržateľné. A je to cesta do budúcna v rámci riešenia na Luníku IX. Ďakujem za slovo.

p. Halenár, poslanec MZ – Faktická pripomienka. Bolo by celkom zaujímavé počuť, pán poslanec Gábor, akým spôsobom sa to deje. To vyberanie peňazí, respektíve to platenie, aby sme tu videli, čo sa deje v tomto meste naozaj? S občanmi, ktorí sú, ktorí tu majú aj trvalý pobyt a ktorí sú platnými občanmi tohto mesta. Povedzte, prosím, tú prax, ako to beží, keď sa tu niekto chváli o tom, že na nejakej ulici nie je žiaden dlh s energiami. Aby to tu všetci počuli. A taktiež by som rád počul počet bytov, ktoré má bytový podnik v správe a počet platných nájomných zmlúv.

p. Raši, primátor mesta Košice – Nech sa páči, pán poslanec Gábor chce zareagovať, teda chce vystúpiť k rozprave.

p. Gábor, poslanec MZ - Takže, keby som mal promptne na to odpovedať, tak možno z minulosti neboli takéto riešenia, návrhov na riešenie. Riešenie napríklad Hrebendovej, kde sa elektrifikácia robila veľmi urýchlene, nepremyslene. Boli to kroky neuvážené. Peniaze išli takým smerom, akým išli. S týmto vedením, ktoré teraz tu je, tak rokujeme pomaly o každom kroku. A vidíte, že je to efekt z toho, že sme tie návrhy dávali takýmto smerom, aby to bolo dlhodobejšie, na dlhodobejšie riešenie a prístupné k ľuďom. Nemôžeme nastaviť niektoré veci do takej výšky, kde vieme, že sa to neudrží, je to cesta do neznáma a do stratená. Keď nastavíme laťku na takú alternatívu, kde ľudia budú platiť a vie sa to udržať a vie sa to kontrolovať, a denne sa vyberajú tie peniažky a peniažky vyberá bytový podnik v rámci Krčméryho, fakt, je to stav veľmi dobrý, a sa to udržuje a nedevastuje sa. Ľudia sú veľmi spokojní s týmto stavom. Takže, hovorím aj do budúcnosti, tieto veci, treba fakt tie nápady čerpať aj z praxe, aby boli uplatnené aj v tomto rozmere v akom sa to podávalo.

p. Raši, primátor mesta Košice – Ďakujem pekne, pán inžinier Paška alebo konateľ pán inžinier Jankura, aby ste vystúpili k tej otázke čo tu bola vznesená.

p. Jankura, konateľ BPMK: Ďakujem za slovo. Čo sa týka Luníka IX, počet bytov, ktorý tam momentálne eviduje bytový podnik je 498 a pripravovaná búracia akcia zníži stav o 30. Dotaz, koľko je bytov s platnými zmluvami? Je to tak, do 50. Čiže vidíte, že ten percentuálny pomer je veľmi nízky. Čo sa týka technického stavu bytov, ďalších 40 bytov je v totálne dezolátnom a neužívania schopnom stave. V súvislosti s pripravovanou s novou kategorizáciou samozrejme chceme dosiahnuť to, aby sa náklad ľudí, ktorí tam bývajú a chcú platiť, znížil tak, aby to uniesli. To je ten dôvod, prečo to robíme, aby sme do tých bytov mohli dostať viac ľudí, do tých bytov, ktoré sa dajú užívať a tých ľudí, ktorí chcú platiť. Tých ostatných samozrejme riešiť nemôžeme. Nie sme tu preto, aby sme zabezpečili bývanie rómskej komunity z celého Slovenska. Tak toľko. 

p. Halenár, poslanec MZ – Faktická pripomienka. Rád by som sa opýtal niekoho, možno aj z právneho oddelenia magistrátu, nakoľko je v súlade so zákonom, že byty vo vlastníctve mesta a v správe bytového podniku nemajú nájomnú zmluvu.

p. Raši, primátor mesta Košice – Ďakujem pekne. Čiže poprosím potom niekoho z právneho, aby v čase prestávky vysvetlil pánovi Halenárovi jeho otázku. Ukončujem rozpravu k tomuto bodu a poprosím, aby sme hlasovali. Poprosím návrhovú komisiu o uvedenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice schvaľuje zmenu kategórie bytov na sídlisku Luník IX v Košiciach podľa prílohy číslo 1 a prideľovanie bytových jednotiek v bytových domoch, ktoré nie sú jednoizbové, viacerým rodinám na základe zmluvy o nájme izby.“

Hlasovanie č. 22 - 	za: 42, proti: 1, zdržal sa: 2

p. Raši, primátor mesta Košice – Konštatujem, že uznesenie bolo schválené.
Vyhlasujem 10 minútovú nefajčiarsku prestávku a o 10 minút začíname. Čiže 11:30 pokračujeme v rokovaní. Ďakujem pekne. 
- - -

Bod č. 17 
Výročná správa Košice – Európske hlavné mesto kultúry 2013, n. o. za rok 2011 o činnosti a hospodárení

p. Raši, primátor mesta Košice – Ctené dámy poslankyne, vážení páni poslanci, prejdeme k bodu číslo 17, ktorým je výročná správa Košice Európske hlavné mesto kultúry 2013, n.o. za rok 2011 o činnosti a hospodárení, pani námestníčka máte slovo.

p. Lenártová, námestníčka primátora - Takže, vážení kolegovia je to výročná správa, ktorú sme už mali na minulom zasadnutí Mestského zastupiteľstva, kde chýbala finančná správa. Čiže je to kompletná výročná správa. Materiál ste dostali v elektronickej podobe, ktorý je dosť obsiahly.

p. Raši, primátor mesta Košice – Ďakujem pekne. Keďže je materiál naozaj pomerne obsiahly, otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie výročnú správu Košice - Európske hlavné mesto kultúry 2013 za rok 2011 o činnosti a hospodárení.“

Hlasovanie č. 23 - 	za: 30, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 18 
Priebežná polročná správa o činnosti neziskovej organizácie Košice – Európske hlavné mesto kultúry 2013 – 1. polrok 2012

p. Raši, primátor mesta Košice – Prejdeme k bodu číslo 18, Priebežná polročná správa o činnosti neziskovej organizácie Košice - Európske hlavné mesto kultúry 2013 za prvý polrok 2012, pani námestníčka.

p. Lenártová, námestníčka primátora - Keďže je povinnosťou odovzdávať aj polročnú správu o činnosti neziskovej organizácie Európske hlavné mesto kultúry 2013, opäť máte podrobnú správu aj s finančnou správou na konci o vývoji čerpania rozpočtu. Čiže opäť ste materiál dostali v elektronickej podobe.

p. Raši, primátor mesta Košice – Ďakujem pekne, otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie priebežnú polročnú správu o činnosti neziskovej organizácie Košice - Európske hlavné mesto kultúry 2013 za prvý polrok 2012.“

Hlasovanie č. 24 - 	za: 30, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 19 
Priebežná správa o projekte Košice – Európske hlavné mesto kultúry 2013 za obdobie 20.07.2012 – 16.08.2012

p. Raši, primátor mesta Košice – Prejdeme k bodu číslo 19 je to Priebežná správa o projekte Košice - Európske hlavné mesto kultúry 2013 za obdobie 20.7. 2012 až 16.8.2012, pani námestníčka nech sa páči.

p. Lenártová, námestníčka primátora - Takže opäť do tretice správa, ktorá je za užšie letné obdobie. Napriek tomu, že bolo leto, tím pracuje naplno. Okrem toho, že vlastne pripravujeme program, bežia rezidenčné pobyty, cezhraničná spolupráca. Určite ste sa niektorí aj zúčastnili podujatí, ktoré boli počas letného obdobia. Veľmi úspešné podujatia Leto v parku s vysokou návštevnosťou, hlavne na koncert Emira Kusturicu, čo malo naozaj európsky rozmer jeho návšteva. Veľmi úspešný bol rovnako aj koncert Dve v jednom, dve mestá v jednom, kde sa Praha a Košice zviditeľňovala v jednom koncerte. Ešte chcem upriamiť pozornosť, pripravuje sa otvárací ceremoniál, ktorý je 20. januára, čiže prebieha naozaj masívna aktivita v tomto smere a rovnako všetko bolo zdokumentované v dosť podrobnej správe.

p. Raši, primátor mesta Košice – Ďakujem pekne, otváram diskusiu k tomuto bodu. Ak za nikto nehlási, uzatváram diskusiu a poprosím, budeme hlasovať. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie predbežnú správu o projekte Košice - Európske hlavné mesto kultúry 2013 za obdobie 20. júl 2012 až 16. august 2012.“

Hlasovanie č. 25 - 	za: 32, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 20 
Projektový zámer „Rozvoj spolupráce partnerských miest na historickej Tokajskej vínnej ceste“

p. Raši, primátor mesta Košice – Prejdeme k bodu číslo 20. Je to Projektový zámer rozvoj spolupráce partnerských miest na historickej Tokajskej vínnej ceste, pani námestníčka, prosím, uveďte materiál.

p. Lenártová, námestníčka primátora - V rámci programu cezhraničnej spolupráce Maďarská republika - Slovenská republika, roky 2007 až 2013, prioritnej osi 1, opatrenie 1.3.1 Spoločný rozvoj turizmu, sme podali projekt „Rozvoj spolupráce partnerských miest na historickej Tokajskej vínnej ceste“. V programe sme boli úspešní. Program sa týka troch miest. Košice sú lead partnerom a týka sa to ešte Miškolca a mesta Abaújszántó. Určite všetci vieme, že má to aj historický moment, kde Košice mali svoje vinice v meste Abaújszántó. Dodnes sa tam volá hon Košice. Ide o projekt, ktorý má celkovú hodnotu 497514,98 eur, rozpočet pre mesto Košice je vo výške 165265 eur, z toho 5 percent nákladov je 8263,25 eur. Počas projektu bude prebiehať 5 aktivít. Prvá aktivita je Tokajská vínna cesta, ktorá bude moderným spôsobom spájať jednotlivé vinice a zároveň poukazovať na históriu jednotlivých viníc oblastí, samozrejme s vybudovaním trojjazyčných informačných tabúľ. Po druhé, to bude založenie vinárskeho múzeá, ktoré bude v priestoroch Dolnej brány, čo určite zatraktívni archeologický komplex podzemný. Po tretie, mesto Abaújszántó nám venuje vinice, ktoré budú opäť obrábané vlastne v tej časti, kde predtým aj mesto Košice svoje vinice malo. Do tohto projektu patria aj Košické vinárske slávnosti aj Slávnosti vína, ktoré sme tu mali tento víkend. A v podstate podujatiami poukážeme na históriu, ktorá ako keby sa tradície zachovávali a potom na konci ešte vyjde trojjazyčná publikácia o histórii Tokajského regiónu a tokajských vín. Myslím si, že je to projekt, ktorý naozaj môže zatraktívniť jednak mesto Košice, ktoré sa považujú za bránu do Tokaja, jednak celá oblasť Tokaja v rámci kultúrno-poznávacieho turizmu.

p. Raši, primátor mesta Košice – Ďakujem pekne pani námestníčka. Otváram rozpravu k bodu číslo 20. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje po a) administratívnu prípravu a implementáciu projektu v rámci programu cezhraničnej spolupráce Maďarská republika - Slovenská republika 2007-2013, prioritná os 1: opatrenie 1.3.1 Spoločný rozvoj turizmu, názov projektu „Rozvoj spolupráce partnerských miest na historickej Tokajskej vínnej ceste“. Po b) spolufinancovanie projektu z rozpočtu mesta Košice vo výške 5 % z celkových oprávnených výdavkov na realizáciu projektu, tzn. 8263 eur 25 centov.“

Hlasovanie č. 26 - 	za: 39, proti: 0, zdržal sa: 1
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 21 
Vstup Mesta Košice do záujmového združenia právnických osôb Steelpark - Kreatívna fabrika

p. Raši, primátor mesta Košice – Ďalším bodom je bod číslo 21. Je to Vstup mesta Košice do záujmového združenia právnických osôb Steelpark - Kreatívna fabrika, Letná 9, Košice. Uvediem veľmi krátko materiál. Mesto Košice, Technická univerzita Košice a Univerzita Pavla Jozefa Šafárika sa rozhodli založiť záujmové združenie právnických osôb Steelpark - Kreatívna fabrika. A je to práve kvôli tomu, že U. S. Steel Košice ako najväčší zamestnávateľ, ale zároveň podporovateľ Kreatívnej fabriky sa rozhodol investovať finančné prostriedky v objeme približne 500 tis. eur do prípravy Kreatívnej fabriky, ktorá bude v Kulturparku. Na to, aby mohol U. S. Steel Košice investovať legitímne a podľa pravidiel, je nevyhnutné, aby bolo založené záujmové združenie právnických osôb. Takto to navrhol U. S. Steel Košice, kde teda bude Technická univerzita Košice, Univerzita Pavla Jozefa Šafárika a Mesto Košice. A bola to žiadosť U. S. Steel, pretože považujú to jednak za najefektívnejšiu právnu formu a hlavne za právnu formu, kde sa bude dať zabezpečiť aj trvalá udržateľnosť tohto projektu. 
Čiže, to je krátke zdôvodnenie a otváram rozpravu k tomuto bodu.

p. Süli, poslanec MZ - Vážený pán primátor, vážené zastupiteľstvo, možno že som nedobre,  zle pozeral na materiál. Koľko je členský príspevok zo strany mesta pri vstupe? 

p. Raši, primátor mesta Košice – Členský príspevok je 0. Nech sa páči pán poslanec Gál.

p. Gál, poslanec MZ - Ďakujem, tiež len nejaká technická otázka, v podstate v stanovách som našiel, že mesto Košice má zvoliť jedného člena správnej rady, respektíve dvoch zástupcov. Ale v materiáli je predložený len jeden, ako prvý viceprezident. V stanovách sa píše, že mesto má dvoch členov, ale my vidíme stále len jedného člena. Keď môžete nejako technickú otázku vyriešiť.

p. Raši, primátor mesta Košice – Druhý je pán Martin Petro, ktorý je v tíme Európske hlavné mesto kultúry, n.o, ktorá patrí priamo pod mesto Košice. Čiže to je p. Petro, priamo z tímu, sú tu navrhnutí v orgánoch, čiže tým pádom bude zabezpečená požiadavka týchto dvoch členov. 
Ak sa nikto ďalší nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice schvaľuje po 1) vstup mesta Košice do záujmového združenia právnických osôb Steelpark - Kreatívna fabrika, Letná 9, Košice. Po 2) zástupcu mesta Košice do funkcie správnej rady doktorku Renátu Lenártovú ako prvého viceprezidenta. Po 3) zástupcu mesta Košice do funkcie člena dozornej rady inžiniera Pavla Lazúra.“

Hlasovanie č. 27 - 	za: 40, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 22 
Oprava uznesenia MZ v Košiciach č. 462 z XI. rokovania MZ v Košiciach zo dňa 24. a 25. júna 2004

p. Raši, primátor mesta Košice – Prejdeme k bodu číslo 22, je to návrh uznesenia Mestského zastupiteľstva číslo 462 z XI. rokovania Mestského zastupiteľstva v Košiciach zo dňa 24. a 25. júna v roku 2004. Asi rovno otvorím rozpravu k tomuto bodu. Ide o uznesenie, ktorým bol v roku 2004 majetok mesta zverený do správy rozpočtovým organizáciám. Zistili sa tam nedostatky, ktoré musíme odstrániť opravou uznesenia mestského zastupiteľstva a zosúladiť tak stav s delimitačným protokolom. Čiže ide o Jenisejskú 22 a Užhorodskú 39. Takže otváram rozpravu k tomuto bodu. Je to uznesenie z roku 2004. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje opravu uznesenia číslo 462 z roku 2004 z XI. rokovania Mestského zastupiteľstva v Košiciach zo dňa 24. a 25. júna 2004 podľa predloženého návrhu.“

Hlasovanie č. 28 - 	za: 42, proti: 0, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 23 
Oprava uznesenia MZ v Košiciach č. 259 zo VII. rokovania MZ v Košiciach zo dňa 30. októbra 2003

p. Raši, primátor mesta Košice – Prejdeme k bodu číslo 23. Je to tak isto oprava uznesenia Mestského zastupiteľstva v Košiciach číslo 259 zo VII. rokovania Mestského zastupiteľstva v Košiciach z 30. októbra 2003. Tak isto ide o uznesenie mestského zastupiteľstva, ktoré bolo schvaľované kvôli delimitácii majetku. 
Takže, nech sa páči, otváram rozpravu k bodu číslo 23. Ak sa nikto nehlási uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje opravu uznesenia číslo 259 z roku 2003 zo VII. rokovania Mestského zastupiteľstva v Košiciach zo dňa 30. októbra 2003 podľa predloženého návrhu.“

Hlasovanie č. 29 - 	za: 42, proti: 0, zdržal sa: 0

p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 24 
Prenechanie telocvične na ZŠ Mateja Lechkého, Ulica Jána Pavla II. 1, Košice pre OZ - Zober loptu, nie drogy, do nájmu ako dôvod hodný osobitného zreteľa

p. Raši, primátor mesta Košice – Prejdeme k bodu číslo 24. Pani námestníčka, prosím o krátke uvedenie.

p. Raši, primátor mesta Košice – Ide o žiadosť Občianskeho združenia Zober loptu, nie drogy o prenájom telocvične, kde vlastne žiadajú o odklad od obvyklého nájomného. Čiže snažíme sa tu uplatniť osobitý zreteľ. Všetci určite poznáte Občianske združenie Zober loptu, nie drogy, ktoré pracuje na podporu rozvoja športových aktivít v prevencii protidrogovej. Takže myslím si, že táto žiadosť je opodstatnená a tento prípad je hodný osobitého zreteľa.

p. Raši, primátor mesta Košice – Ďakujem pekne, otváram rozpravu k tomuto bodu. 

p. Petrvalský, poslanec MZ - Ďakujem pekne za slovo, pán primátor. Musím povedať, že veľmi mi je ľúto, že len táto jedna žiadosť sa sem dostala, lebo takýchto žiadostí na oddelení školstva bude viac. Proste, tieto kluby, ktoré sa skutočne starajú o mladých ľudí, o mládež, budú túto podporu potrebovať. A my ich budeme schvaľovať až v decembri so spätnou platnosťou. Je s tým dosť veľký problém. Ja osobne si myslím, že aj na tieto záležitosti by bolo dobre vytvoriť nejaké pravidlá, aby v budúcnosti nebol v tom časový chaos. Ďakujem pekne.

p. Raši, primátor mesta Košice – Ďakujem pekne, súhlasím, na všetko by mali byť pravidlá, aby každý vedel ako má postupovať. Pani námestníčka Lenártová, po nej pán poslanec Figeľ.

p. Lenártová, námestníčka primátora - Ja chcem povedať, že iba túto jednu žiadosť sme momentálne, sme vlastne dostali, ktorá mohla prebehnúť riadnym postupom, aby sa dostala do mestského zastupiteľstva. My s referátom pripravujeme určitý systém prijímania takýchto žiadostí v zmysle osobitého zreteľa a určite im bude aj zohľadňované predchádzajúce obdobie platenia. Čiže myslím si, že každý, kto bude hodný osobitého zreteľa, bude uspokojený. Ďakujem.
 
p. Figeľ, poslanec MZ - Ďakujem. Vážený pán primátor, vážení prítomní, ja neviem, nad týmto by sme sa mohli trošku zamyslieť. Lebo na jednej strane dávame klubom, ktoré vychovávajú mládež, ktoré sa starajú o mládežnícky šport, dávame im dotácie na základe výsledkov, a na druhej strane im berieme za prenájmy v školách. Čiže, či toto by sme si nemali nejako ošetriť, v podstate? Ďakujem. 

p. Lenártová, námestníčka primátora - My im nebudeme brať za prenájmy. Budú platiť iba za médiá. Každý má možnosť vlastne požiadať o prípad osobitého zreteľa. Tak museli,  viete, prečo sme prijímali materiál Pravidlá prenajímania školského majetku? A každý, kto sa venuje mládeži a každý klub si bude môcť o to požiadať. Čiže nikto v podstate nebude platiť niečo navyše.

p. Raši, primátor mesta Košice – Ďakujem pekne, uzatváram rozpravu k tomuto bodu. A poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o majetku obcí, schvaľuje prenájom telocvične na Základnej škole Mateja Lechkého, ulica Jána Pavla II. 1, Košice, nájomcovi Občianskemu združeniu Zober loptu, nie drogy v rozsahu štyri a pol hodiny denne za mesačné nájomné 100 eur plus prevádzkové náklady ako prípad hodný osobitného zreteľa podľa príslušných ustanovení zákona o majetku obcí, odôvodnený všeobecným záujmom na podpore športových aktivít detí a boja s drogovými závislosťami.“

Hlasovanie č. 30 - 	za: 43, proti: 0, zdržal sa: 2
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 25 
Doplnenie členov v radách škôl a školských zariadení v zriaďovateľskej pôsobnosti mesta Košice za zriaďovateľa

p. Raši, primátor mesta Košice – Prejdeme k ďalšiemu bodu. Je to Doplnenie členov v radách škôl a školských zariadení v zriaďovateľskej pôsobnosti mesta Košice, za zriaďovateľa. Pani námestníčka, nech sa páči.

p. Lenártová, námestníčka primátora - Ide o doplnenie rady škôl vzhľadom na úmrtie poslancov a vzhľadom na skutočnosť, že jeden poslanec sa vzdal svojho členstva. Čiže bolo to nutné doplniť.

p. Raši, primátor mesta Košice – Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice a zákona o štátnej správe v školstve a školskej samospráve deleguje zástupcov mesta Košice do rád škôl a školských zariadení, ktorých zriaďovateľom je mesto Košice podľa prílohy.“

Hlasovanie č. 31 - 	za: 44, proti: 0, zdržal sa: 1
 
p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 26 
Rozhodnutie o prebytočnosti nehnuteľného majetku vo vlastníctve mesta Košice

p. Raši, primátor mesta Košice – Prejdeme k bodu číslo 26. Je to Rozhodnutie o prebytočnosti nehnuteľného majetku vo vlastníctve mesta Košice. Pani námestníčka, máte slovo.

p. Lenártová, námestníčka primátora - Ide o rozhodnutie o prebytočnosti nehnuteľného majetku vo vlastníctve mesta Košice, pretože tento nehnuteľný školský majetok sa dlhodobo neužíva v súlade s jeho účelovým určením a preto je potrebné ho prehlásiť za prebytočný.

p. Raši, primátor mesta Košice – Ďakujem pekne, otváram rozpravu k bodu číslo 26. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice a zákona o majetku obcí v znení neskorších predpisov vyhlasuje nehnuteľný majetok zapísaný na LV číslo 14305 katastrálne územie Terasa, ktorý je označený v GP číslo 20/2012 úradne overeného Správou katastra Košice dňa 4. júla 2012 pod číslom 668/2012 ako stavba - budova súpisné číslo 497, nachádzajúca sa na parcele 2742 a budova bez súpisného čísla nachádzajúca sa na parcele 2743/2 a pozemky parc. č. 2742 o výmere 270 m2, parc. č. 2743/2 o výmere 502 m2 a parc. č. 2744/2 o výmere 1745 m2 za prebytočný.“

Hlasovanie č. 32 - 	za: 42, proti: 2, zdržal sa: 1
 
p. Raši, primátor mesta Košice – Konštatujem, že uznesenie bolo schválené.
- - -
 
Bod č. 27 
Prenájom priestorov v objektoch základných škôl v zriaďovateľskej pôsobnosti mesta Košice pre nájomcu Rajo a.s.

p. Raši, primátor mesta Košice – Prejdeme k bodu číslo 27. Je to Prenájom priestorov v objektoch základných škôl v zriaďovateľskej pôsobnosti mesta Košice pre nájomcu Rajo a.s., pani námestníčka. 

p. Lenártová, námestníčka primátora - Základné školy v zriaďovateľskej pôsobnosti mesta sú zapojené do programu Školské mlieko, ktorého cieľom je zvýšiť spotrebu mlieka, mliečnych výrobkov u našich žiakov a zaistiť zdravú výživu a súčasne vytvárať zdravé stravovacie návyky. Tri školy v zriaďovateľskej pôsobnosti mesta Košice požiadali o umiestnenie automatov spoločnosti Rajo a.s. Sú to takzvané brejky, sú to ochutené mlieka, ktoré vlastne má možnosť žiak si kúpiť v automate. A keďže tento prípad je hodný osobitého zreteľa, pretože spočíva vo všeobecnom záujme podporovať zdravé stravovacie návyky a tým prispievať k zdravému životnému štýlu a k zlepšeniu kvality života. Sú to základné školy, tie, ktoré požiadali o umiestnenie v svojich objektoch je to Park Angelinum, Kežmarská 28 a Kežmarská 30.

p. Raši, primátor mesta Košice – Ďakujem pekne. Otváram rozpravu, pani starostka Jenčová s faktickou pripomienkou.

p. Jenčová, poslankyňa MZ – Faktická pripomienka. Ďakujem pekne za slovo, pán primátor. Ja nie k tomuto bodu, ale by som teda navrhovala všetky materiály máme písomne, na internete, sú na webových stránkach, čiže dôvodové správy každému.... 

p. Raši, primátor mesta Košice – Pochopil som. 

p. Jenčová, poslankyňa MZ - A aj pre návrhovú komisiu, keď raz návrh je predložený písomne, každý ho má, tak, aby toľko nemuseli rozprávať, máme úctu k ich práci.

p. Raši, primátor mesta Košice – Dobre, pani starostka, predbehli ste ma o 48 sekúnd, pán poslanec Halenár, nech sa páči.

p. Halenár, poslanec MZ - Je tu niekto, kto by vedel ozrejmiť, že či ochutené mliečne nápoje, zrejme osladené, sú zdraviu prospešné pre deti? A teda, či to máme naozaj chápať, že je to mimoriadne prospešná akcia pre školy?

p. Raši, primátor mesta Košice – Tak dovoľte mi, aby som „ako niekto“ vystúpil. Čiže, každý mliečny výrobok, jeho škodlivosť, eventuálne zdravosť je závislá od objemu cukru, ktorý obsahuje. Pokiaľ viem, tak tento projekt je oficiálnym projektom, ktorý je schválený inštitúciou, myslím, že je to ministerstvo pôdohospodárstva a teda aj ponúkaný sortiment produktov je kontrolovaný. Čiže nejde o dodávanie sladených vôd  ako takých, ktoré sú zrejme najškodlivejšie, ale ide tu o podporu mliečnych výrobkov, pretože z hľadiska porovnania s ostatnými štátmi Európskej únie u nás spotreba neustále klesá a nedosahuje ani polovicu odporúčanej úrovne a čo sa najmä prejavuje potom v nezdravom raste našich detí. Keďže je to oficiálny projekt, tak aj sortiment ponúkaný býva pravidelne kontrolovaný. 
Ak sa nikto ďalší nehlási do rozpravy, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje prenájom priestorov v základných školách podľa predloženého návrhu.“

Hlasovanie č. 33 - 	za: 42, proti: 1, zdržal sa: 2
 
p. Raši, primátor mesta Košice – Konštatujem, že uznesenie bolo schválené.
Teraz by som ďalšie materiály uvádzal spôsobom: prečítam bod, pod ktorým je uvedený materiál, nebudem čítať celé názvy materiálov. Otvorím ihneď rozpravu. Pokiaľ sa nikto neprihlási, uzavriem rozpravu a poprosím návrhovú komisiu, aby uvádzala návrhy uznesení tak, ako sa to umožňuje, čiže návrh uznesenia tak, ako je uvedený v materiáli,  aby sme nemuseli čítať celé návrhy uznesení.
- - -

Bod č. 28 
Nakladanie s majetkom mesta Košice: 1) priamy predaj nehnuteľnosti – budovy (predsadenej občianskej vybavenosti) pre nájomcu Rabeno, s.r.o.  na ul. Budapeštianska  č. 34, 36; 2) predaj nebytového priestoru pre nájomcu Rabeno, s.r.o. na  ul. Budapeštianska č. 34, 36

p. Raši, primátor mesta Košice – Čiže bod 28 tak, ako ho máte predložený. 
Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje po 1) priamy predaj nehnuteľností podľa predloženého návrhu, a po 2) prevod vlastníctva nebytových priestorov podľa predloženého návrhu.“

Hlasovanie č. 34 - 	za: 42, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 29 
Nakladanie s majetkom mesta Košice – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 38, 40 
pre nájomcu Viktora Furika – GEOVERT

p. Raši, primátor mesta Košice – Prejdeme k bodu číslo 29 tak, ako ho máte uvedený v materiáloch a otváram rozpravu k tomuto bodu. Uzatváram možnosť prihlásiť sa do rozpravy a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach, podľa príslušných ustanovení, schvaľuje po 1) priamy predaj spoluvlastníckeho podielu nehnuteľnosti podľa predloženého návrhu, a po 2) prevod vlastníctva nebytového priestoru podľa predloženého návrhu.“

Hlasovanie č. 35 - 	za: 42, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 30 
Nakladanie s majetkom mesta Košice – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28 pre nájomcu, Júliusa Erdélyiho 

p. Raši, primátor mesta Košice – Prejdeme k materiálu, ktorý je uvedený pod bodom číslo 30, Nakladanie s majetkom mesta tak, ako to máte uvedené v materiáli číslo 30 a otváram k nemu rozpravu. Ak sa nikto nehlási uzatváram možnosť prihlásiť sa do rozpravy a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj spoluvlastníckeho podielu podľa predloženého návrhu.“
 
Hlasovanie č. 36 - 	za: 41, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 31 
Nakladanie s majetkom mesta Košice – priamy predaj pozemkov v k. ú. Košická Nová Ves pre SBD III Košice

p. Raši, primátor mesta Košice – Prejdeme k bodu 31, tak isto Nakladanie s majetkom mesta tak, ako je uvedené v materiáli pod bodom číslo 31. 
Otváram k nemu rozpravu. Ak sa nikto nehlási, uzatváram možnosť prihlásiť sa do rozpravy a poprosím návrhovú komisiu o uvedenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje priamy predaj pozemkov podľa predloženého návrhu pre SBD III Košice.“

Hlasovanie č. 37 - 	za: 41, proti: 0, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 32 
Odňatie pozemkov zo správy MČ Košice – Staré mesto a následný priamy prenájom pre LABAŠ s.r.o. za účelom výstavby parkoviska pri Supermarkete FRESH, OC Lipa, Košice

p. Raši, primátor mesta Košice –Prichádzame k bodu číslo 32 tak, ako je uvedený v pozvánke  Odňatie pozemkov zo správy mestskej časti Košice - Staré mesto a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje po a) odňatie majetku vo vlastníctve mesta Košice zo správy Mestskej časti Košice - Staré mesto podľa predloženého návrhu, a po b) priamy prenájom časti pozemkov pre Labaš s.r.o. za účelom výstavby parkoviska podľa predloženého návrhu.“

Hlasovanie č. 38 - 	za: 42, proti: 1, zdržal sa: 1
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 33
Odňatie pozemku zo správy SMsZ a  priamy prenájom pozemkov pre MČ Košice – Nad Jazerom  za účelom výstavby parkoviska na Levočskej ulici v Košiciach

p. Raši, primátor mesta Košice – Prejdeme k bodu 33 Odňatie pozemku zo správy mestskej zelene a jej prenájom Mestskej časti Nad Jazerom za účelom výstavby parkoviska. Otváram k tomuto diskusiu. Pán starosta Petrvalský nech sa páči máte slovo.

p. Petrvalský, poslanec MZ - Ďakujem pekne pán primátor. Ja osobne by som navrhoval, aby sme všetky tieto pozemkové záležitosti zahrnuli do jedného hlasovania o nich. Až po bod 62, lebo budeme otvárať, zatvárať. Neviem, či je to možné teda? Bolo by dobré, keby niekto povedal.

p. Raši, primátor mesta Košice – Myslím, pán starosta, že na rokovaní mestského zastupiteľstva, tento akt nie je možný. 
Ak sa nikto ďalší nehlási do rozpravy, uzatváram rozpravu poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje po a) odňatie majetku vo vlastníctve mesta Košice zo Správy mestskej zelene a po b) priamy prenájom pozemkov pre Mestskú časť Košice - Nad Jazerom podľa predloženého návrhu.“
 
Hlasovanie č. 39 - 	za: 42, proti: 0, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 34 
Odňatie majetku mesta zo správy a priamy prenájom častí pozemkov pre MČ Košice – Staré mesto na Tatranskej ulici v k. ú. Huštáky

p. Raši, primátor mesta Košice – Prejdeme k bodu číslo 34 Odňatie majetku mesta zo správy a priamy prenájom Starému mestu. 
Otváram k tomuto bodu diskusiu. Ak sa nikto nehlási, uzatváram diskusiu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje po a) odňatie majetku vo vlastníctve mesta Košice zo správy Mestskej časti Košice - Staré mesto a po b) priamy prenájom časti pozemkov pre Mestskú časť Košice - Staré mesto podľa predloženého návrhu.“

Hlasovanie č. 40 - 	za: 44, proti: 0, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 35 
Odňatie majetku mesta zo správy a priamy prenájom časti pozemku pre MČ Košice – Staré mesto na Pajorovej ulici v k. ú. Letná

p. Raši, primátor mesta Košice – Prejdeme k bodu číslo 35 k materiálu tak, ako ho máte uvedený pred sebou a otváram k nemu diskusiu. Ak sa nikto nehlási, uzatváram možnosť prihlásiť sa do diskusie a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach podľa príslušných ustanovení schvaľuje po a) odňatie majetku vo vlastníctve mesta Košice zo správy Mestskej časti Košice - Staré mesto podľa predloženého návrhu a po b) priamy prenájom časti pozemkov pre Mestskú časť Košice - Staré mesto podľa predloženého návrhu.“

Hlasovanie č. 41 - 	za: 44, proti: 0, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 36 
Zverenie nehnuteľnosti pozemku registra KN-E par. č. 112, k. ú. Šebastovce do správy MČ Košice – Šebastovce

p. Raši, primátor mesta Košice – Prejdeme k bodu číslo 36 s názvom materiálu tak, ako máte uvedené. 
Prosím, otváram k tomuto bodu diskusiu. Ak sa nikto nehlási, uzatváram možnosť prihlásiť sa do diskusie a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení schvaľuje zverenie nehnuteľnosti pozemku podľa predloženého návrhu do správy Mestskej časti Košice - Šebastovce.“

Hlasovanie č. 42 - 	za: 44, proti: 0, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 37 
Zverenie pozemku v k. ú. Pereš do správy MČ Košice – Pereš

p. Raši, primátor mesta Košice – Prejdeme k bodu 37 s názvom ako ho máte uvedený pod bodom číslo 37. 
Otváram k nemu rozpravu. Ak sa nikto nehlási do rozpravy, uzatváram možnosť prihlásiť sa do rozpravy a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje zverenie nehnuteľností vo vlastníctve mesta Košice podľa predloženého návrhu do správy Mestskej časti Košice - Pereš.“

Hlasovanie č. 43 - 	za: 44, proti: 0, zdržal sa: 0

p. Raši, primátor mesta Košice – Konštatujem že uznesenie bolo schválené.
- - -

Bod č. 38 
Nakladanie s majetkom mesta Košice – priamy predaj pozemkov v k. ú. Severné mesto pre MUDr. Martina Kováča

p. Raši, primátor mesta Košice – Prejdeme k bodu číslo 38 s názvom ako ho máte uvedený v materiáli. 
Otváram k nemu rozpravu. Ak sa nikto do rozpravy nehlási, uzatváram možnosť prihlásiť sa do rozpravy a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj pozemkov podľa predloženého návrhu pre doktora Martina Kováča.“

Hlasovanie č. 44 - 	za: 43, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 39 
Nakladanie s majetkom mesta Košice  – priamy predaj pozemku v k. ú. Južné mesto pre MUDr. Mariána Rošáka

p. Raši, primátor mesta Košice – Prejdeme k bodu číslo 39 s názvom tak, ako ho máte uvedený v materiáli. 
Otváram k nemu rozpravu. Ak sa nikto nehlási, uzatváram možnosť prihlásiť sa do rozpravy a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj pozemku podľa predloženého návrhu pre doktora Mariána Rošáka.“

Hlasovanie č. 45 - 	za: 44, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 40 
Odplatný prevod dokončenej investície – Verejného osvetlenia na Trebišovskej ulici       v Košiciach od MČ Košice – Západ do vlastníctva mesta Košice

p. Raši, primátor mesta Košice – Prejdeme k bodu číslo 40 a názvom materiálu tak, ako je uvedený pod bodom 40. 
Otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje odplatný prevod dokončenej investície podľa predloženého návrhu.“

Hlasovanie č. 46 - 	za: 44, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 41
Prevod časti pozemku pod stavbou v k. ú. Južné mesto priamym predajom pre spoločnosť K. DUO, s.r.o.

p. Raši, primátor mesta Košice – Prejdeme k bodu č. 41 tak, ako ho máte uvedený v materiáloch a otváram k nemu rozpravu. Ak sa nikto nehlási do rozpravy, uzatváram možnosť prihlásiť sa do rozpravy a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj časti pozemku podľa predloženého návrhu pre spoločnosť K. DUO.“
 
Hlasovanie č. 47 - 	za: 44, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 42 
Prenájom pozemkov v k. ú. Ťahanovce pre MČ Košice – Ťahanovce

p. Raši, primátor mesta Košice – Prejdeme k bodu č. 42 s názvom tak, ako je uvedený v materiáli. 
Otváram k nemu rozpravu. Ak sa nikto nehlási do rozpravy, uzatváram možnosť prihlásiť sa do rozpravy a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje prenájom pozemkov podľa predloženého návrhu pre Mestskú časť Košice -Ťahanovce.“

Hlasovanie č. 48 - 	za: 45, proti: 0, zdržal sa: 0
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 43 
Nakladanie s majetkom mesta Košice – zámena pozemkov v k. ú. Južné  mesto s Ing. Dušanom Pšenčíkom

p. Raši, primátor mesta Košice – Prejdeme k bodu číslo 43 s názvom tak, ako je uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje zámenu pozemkov podľa predloženého návrhu.“

Hlasovanie č. 49 - 	za: 44, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 44 
Informácia k prevodu nehnuteľného majetku štátu do vlastníctva mesta Košice – šatňa a pozemky v k. ú. Terasa na Popradskej ulici pre zámer Národné tenisové centrum Košice

p. Raši, primátor mesta Košice – Prejdeme k bodu 44 s názvom tak, ako ho máte uvedený v materiáli. 
Otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení berie na vedomie informáciu k prevodu nehnuteľného majetku podľa predloženého návrhu.“

Hlasovanie č. 50 - 	za: 44, proti: 0, zdržal sa: 1
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 45 
Oprava uznesenia MZ č. 360 z 18.6.2012 o bezodplatnom prevode dopravných stavieb od  AUPARK Košice, spol. s r.o.

p. Raši, primátor mesta Košice – Prejdeme k bodu číslo 45 s názvom materiálu tak, ako je uvedený pod týmto bodom a otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje opravu uznesenia číslo 360 z XII. rokovania Mestského zastupiteľstva v Košiciach zo dňa 18. júna 2012 podľa predloženého návrhu.“

Hlasovanie č. 51 - 	za: 44, proti: 1, zdržal sa: 0

p. Raši, primátor mesta Košice –  Konštatujem, že uznesenie bolo schválené.
- - -

Bod č. 46 
Nakladanie s majetkom mesta Košice – prevod časti pozemku v k. ú. Huštáky pre Karola Fischera

p. Raši, primátor mesta Košice – Prejdeme k bodu 46 s názvom tak, ako je uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj časti pozemku podľa predloženého návrhu pre Karola Fischera.“

Hlasovanie č. 52 - 	za: 43, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 47 
Nakladanie s majetkom mesta Košice – prevod časti pozemku v k. ú. Južné mesto pre DAJAN SK, s.r.o.

p. Raši, primátor mesta Košice – Prejdeme k bodu 47, k materiálu s názvom, ako ho máte uvedený pred sebou a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj časti pozemku pre firmu DAJAN SK podľa predloženého návrhu.“

Hlasovanie č. 53 - 	za: 44, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené, ďakujem.
- - -

Bod č. 48 
Prevod spoluvlastníckeho podielu mesta Košice na nehnuteľnosti  Timonova č. 25 v k. ú. Stredné mesto podielovému spoluvlastníkovi Antonovi Majorošovi

p. Raši, primátor mesta Košice – Prejdeme k bodu číslo 48 s názvom ako je uvedený v materiáli a otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje prevod spoluvlastníckeho podielu mesta Košice spoluvlastníkovi Antonovi Majorošovi podľa predloženého návrhu.“

Hlasovanie č. 54 - 	za: 42, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 49
Prevod pozemku pod garážou v k. ú. Šaca priamym predajom pre Ing. Ivetu Pavlenkovú

p. Raši, primátor mesta Košice – Prejdeme k bodu číslo 49 s názvom tak, ako je uvedený v materiáli.
Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj pozemku podľa predloženého návrhu pre inžinierku Ivetu Pavlenkovú.“

Hlasovanie č. 55 - 	za: 43, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 50 
Prevod pozemku pod stavbou v k. ú. Poľov priamym predajom pre HUNTER, spol. s r.o. Košice

p. Raši, primátor mesta Košice – Prejdeme k bodu číslo 50 s názvom tak, ako ho máte uvedený v materiáli a otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj pozemku podľa predloženého návrhu spoločnosti HUNTER Košice.“

Hlasovanie č. 56 - 	za: 44, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 51 
Nakladanie s majetkom mesta Košice – priamy predaj pozemku v k. ú. Brody pre SLOVNAFT, a.s.

p. Raši, primátor mesta Košice – Prejdeme k bodu číslo 51 s názvom tak, ako je uvedený v materiáli a otváram k nemu rozpravu. Nech sa páči, pán poslanec Filipko, máte slovo.

p. Filipko, poslanec MZ - Ďakujem za slovo. Vážený pán primátor, vážené zastupiteľstvo, chcel by som sa opýtať, v súvislosti s týmto odpredajom. Na majetkovej komisii nám bola podaná informácia, teda v pôvodnom materiáli bola navrhnutá cena tuším 107000 eur. Ale, možno nehovorím presne, majetkové oddelenie odporučilo takúto cenu. Na základe vysvetlenia majetkového oddelenia nám bolo teda povedané, že spoločnosť Slovnaft oznámila listom mestu Košice, nepamätám si podrobnosti, fakt je ten, že neakceptuje vyššiu cenu, ako je podľa znaleckého posudku. Vzhľadom na to, že všetky odpredaje, ktoré sa uskutočňujú v poslednom období alebo štandardne mesto Košice si ráta k cene zistenou podľa znaleckého posudku ešte DPH a náklady za tento proces. Spoločnosť to neakceptovala a my sme boli vlastne požiadaní ako členovia majetkovej komisie, aby sme schválili cenu 90000 ale s tým, že pokiaľ sa nepodarí dohodnúť ináč. Mňa by zaujímalo, či sa vôbec uskutočnilo rokovanie o akceptovanie našej pôvodnej ceny, lebo myslím si, že aj v rozpočte mesta by tých 17000 eur navyše alebo 15, určite bodlo a na druhej strane spoločnosť Slovnaft, myslím, že je dostatočne silný partner alebo spoločnosť, ktorá by to mohla zaplatiť. Vznikol takto precedens, keďže tu upúšťame od tých nákladov odpredaja a DPH. Ja žiadam odpoveď. A ak nebolo rokovanie, tak v tomto prípade by som aj odporučil prerokovanie tohto bodu prerušiť a vrátiť to na nasledujúce rokovanie a rokovať o tej vyššej cene, lebo fakt tie peniaze by sa hodili. Ďakujem.

p. Raši, primátor mesta Košice – Je tu niekto z majetkového alebo z majetkovej, kto si pamätá? Nemusíte sa hlásiť všetci, stačí mi keď jeden z vás sa prihlási. Dobre keď nikto, poprosím, niektorého z poslancov, aby dal procedurálny návrh na prerušenie rokovania o tomto bode. Pán starosta Petrvalský.

p. Petrvalský, poslanec MZ – Faktická pripomienka. Ďakujem, ja len chcem zareagovať na svojho predrečníka. Ako si môže mesto účtovať DPH? Preboha živého, však mesto nie je platcom DPH.

p. Adamčíková, poslankyňa MZ a členka návrhovej komisie - Toto je daň z príjmu, nie DPH. Daň z príjmov. Dobre, pán poslanec Filipko, nech sa páči.

p. Filipko, poslanec MZ: Ďakujem, dávam procedurálny návrh na prerušenie prerokovania tohto bodu.

p. Raši, primátor mesta Košice – Ďakujem pekne, dávam hlasovať o tomto návrhu, nech sa páči hlasujte.

Hlasovanie č. 57 - 	za: 43, proti: 0, zdržal sa: 1

p. Raši, primátor mesta Košice – Konštatujem, že rozprava o tomto bode a tým aj celý bod bol prerušený.
- - -

Bod č. 52 
Nakladanie s majetkom mesta Košice – priamy predaj pozemku v k. ú. Terasa pre Rastislava Gromu a manž. Ing. Máriu Gromovú

p. Raši, primátor mesta Košice – Prejdeme k bodu číslo 52 s názvom tak, ako ho máte uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení schvaľuje priamy predaj pozemkov podľa predloženého návrhu pre inžinierku Máriu Gromovú.“

Hlasovanie č. 58 - 	za: 44, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 53 
Nakladanie s majetkom mesta Košice – spôsob prevodu pozemku v k. ú. Severné mesto dobrovoľnou dražbou

p. Raši, primátor mesta Košice – Prejdeme k bodu číslo 53 s názvom materiálu tak, ako ho máte uvedený a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 59 - 	za: 43, proti: 0, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 54 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Myslava

p. Raši, primátor mesta Košice – Prejdeme k bodu číslo 54 s názvom tak, ako je uvedený v materiáli a otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 60 - 	za: 45, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 55 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Vyšné Opátske

p. Raši, primátor mesta Košice – Prejdeme k bodu číslo 55 s názvom tak, ako je uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 61 - 	za: 45, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 56 
Nakladanie s majetkom mesta Košice - určenie spôsobu prevodu časti pozemku v k. ú. Terasa

p. Raši, primátor mesta Košice – Prejdeme k bodu číslo 56 s názvom tak, ako je uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 62 - 	za: 45, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 57 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Nižná Úvrať

p. Raši, primátor mesta Košice – Prejdeme k bodu číslo 57 s názvom tak, ako je uvedený v materiáli. 
Otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 63 - 	za: 45, proti: 0, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 58 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Poľov

p. Raši, primátor mesta Košice – Prejdeme k bodu číslo 58 s názvom tak, ako je uvedený v materiáli. 
Otváram k nemu rozpravu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 64 - 	za: 45, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 59 
Nakladanie s majetkom mesta Košice – určenie spôsobu  prevodu – zámena  pozemkov v k. ú. Terasa

p. Raši, primátor mesta Košice – Prejdeme k bodu číslo 59 s názvom tak, ako je uvedený v materiáli otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 65 - 	za: 45, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 60 
Nakladanie s majetkom mesta Košice – určenie spôsobu prevodu – priamy predaj pozemkov v k. ú. Košické Hámre I

p. Raši, primátor mesta Košice – Prejdeme k bodu číslo 60 s názvom tak, ako je uvedený v materiáli. 
Otváram k nemu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 66 - 	za: 45, proti: 1, zdržal sa: 0

p. Raši, primátor mesta Košice – Konštatujem, že uznesenie bolo schválené. Ďakujem.
- - -

Bod č. 61 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Košické Hámre II

p. Raši, primátor mesta Košice – A prejdeme k bodu 61 s názvom tak, ako je uvedený v materiáli a otváram k nemu rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 67 - 	za: 44, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené, ďakujem.
- - -

Bod č. 62 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Furča

p. Raši, primátor mesta Košice – Prejdeme k bodu číslo 62 s názvom materiálu tak, ako je uvedený v materiáli a otváram k nemu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 68 - 	za: 45, proti: 1, zdržal sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 63 
Interpelácie poslancov MZ

p. Raši, primátor mesta Košice – Ctené dámy poslankyne, vážení páni poslanci. Teraz dávam priestor v bode číslo 63 na vaše interpelácie, nech sa páči. 

p. Blaškovičová, poslankyňa MZ - Ďakujem pekne pán primátor. Ja by som chcela poprosiť,  neviem, na koho je to interpelácia, či na pána riaditeľa alebo riaditeľa Správy mestskej zelene. Vieme, že mestský park sa rekonštruuje a je to vlastne stavba, ale ktorá nie je uzatvorená. Cez mestský park ľudia prechádzajú na stanicu, ľudia prechádzajú na poštu. Od začiatku leta, kedy sa začali rekonštrukčné práce, boli z parku odnesené všetky smetné koše. Majitelia psov, ktorí platíme poplatky za to, že psa máme, nikde na okolí ulíc Stará Baštová, Hrnčiarska, Podtatranského, už nie je so psom kam ísť, pretože vlastne všetky priestory sú staveniská. Čiže ten mestský park, napriek tomu, že je tam vybagrované, je to jediné miesto, kam sa večer dá ísť, pretože cez deň sa tam stavia. Ľudia stále prechádzajú, prosím, neviem kedy ste sa prešli cez mestský park, tam sú kvantá a kvantá plastových a sklenených fliaš, špiny a odpadu. Ja by som poprosila, napriek tomu teda, že vieme, že tá stavba pokračuje, aby tie priestory predsa len boli vyčistené. Celé leto sa tam zdržiavali mládežníci, bezdomovci. Tam už sú handry, deky, oblečenie pod stromami. Proste ten park skutočne vyzerá príšerne a pokiaľ nezačne pršať, ešte buďme radi, že neprišli žiadne dažde. Ja si myslím, že je to otázka pol dňa, aby sa to dalo do poriadku. Myslím, že je to veľmi dôležité, ďakujem pekne. 

p. Petrvalský, poslanec MZ - Ďakujem pekne pán primátor za slovo. Mám tu niekoľko interpelácií na rôznych ľudí. Chcel by som poprosiť pána náčelníka Mestskej polície, aby príslušníci Mestskej polície začali kontrolovať a trestať vyberačov odpadkov z odpadkových nádob podľa VZN číslo 99 o odpadoch. Chalatnosť v tejto záležitosti buduje okolo mesta Košice sieť ilegálnych osád neprispôsobivých občanov, čo nie je dobrá vec. Druhá vec, ktorú mám na pána náčelníka, že žiadam, aby zaradil do rozpočtu Mestskej polície vybudovanie kamerového systému Mestskej časti Košice - Sídlisko Ťahanovce, kde sa bezpečnostná situácia i kvôli nízkemu počtu príslušníkov Mestskej polície na stanici Ťahanovce viditeľne zhoršila. 
Pána riaditeľa Správy majetku mesta Košice by som chcel poprosiť, aby sa začal zaoberať investíciami do zdravotného strediska Mestskej časti Košice - Sídlisko Ťahanovce. Je nutné dokončiť výmenu poškodeného gumolitu na chodbách, vykosiť zeleň, ostrihať kríky, ale hlavne dokončiť výmenu okien za plastové, lebo v pediatrických ambulanciách v zime prefukuje a ohrozuje zdravie detí. Ďalej ma lekári požiadali, aby sa im zmiernila inflačná valorizácia prenájmov, ktorá im za 6 rokov zdvihla prenájmy o 20 %. Ich prímy až do takej miery nenarástli a poskytujú službu vo verejnom záujme. 
Pán primátor teraz na vás. Jedinou firmou, ktorá má právo v meste nakladať s odpadmi je firma Kosit. Žiadam, aby to nakladanie bolo také, ktoré nám nebude v okolí mesta budovať ilegálne osady. Žiadam, aby sa firma Kosit a mesto Košice finančne podieľali na uzavretí prístupu ku kontajnerom, čo nie je lacná záležitosť, v konečnom dôsledku bude slúžiť k ochrane majetku firmy Kosit. Firma Kosit by mala zvážiť aj zvoz veľkokapacitného odpadu, ktorý sa stal základným materiálom našich neprispôsobivých občanov na výstavbu prístreškov na bývanie, ktoré sú nehygienické a stávajú sa dosť nebezpečným zdrojom nákazy. Druhá vec je, že rád by som vás poprosil, aby boli zastavené odpredaje prevádzok predsadenej občianskej vybavenosti do času, kým sa nevyrieši ich predaj k spokojnosti nájomcov, alebo potom je im nutné umožniť pokračovať v nájme. Tretia záležitosť, chcel by som vás požiadať, aby boli dokončené opravy veľmi zlého stavu materských škôl Havanská, Belehradská a aby bolo do budúceho ročného rozpočtu začlenená oprava fasád materských škôl Budapeštianska 1 a 3. Je nutné porozmýšľať aj nad opravou jediného školského ihriska v mestskej časti a to je ihrisko pri ZŠ Belehradská. Ďalej by som bol veľmi rád, keby mesto v spolupráci s firmou Kosit vyriešili problém separovaného zberu šatstva, obuvi a hračiek. Či už vlastnými prostriedkami, alebo outsourcingom. Bola za mnou jedna firma, ktorá sa touto vecou zaoberá. Päť. Bol by som veľmi rád, keby sa znovu otvorila otázka získavania pozemkov Mestskej časti Košice - Sídlisko Ťahanovce pre mesto Košice, lebo daný stav nedovoľuje zdravý rozvoj tejto mestskej časti. A posledné 2 veci, ktoré ešte tú mám. Žiadam primátora mesta Košice, aby sa orgány mesta skutočne seriózne začali zaoberať likvidáciou ilegálnych osád na území Mestskej časti Košice - Sídlisko Ťahanovce. Nepatrí sem len osada za Metrom, ale aj osady za čerpacou stanicou Shell a hlavne Moňov potok a Ťahanovský les, kde sa situácia za posledný čas veľmi zhoršila. A moja posledná interpelácia. Žiadam mesto, aby do plánu opráv mestských komunikácií bola na budúci rok zahrnutá Ázijská trieda, po ktorej premáva MHD a je v katastrofálnom stave. Ďakujem pekne.

p. Raši, primátor mesta Košice – Ďakujem pekne pán starosta. S tými ilegálnymi skládkami nás na poslednom zastupiteľstve interpeloval pán poslanec Ihnát, takže ja potom. Tie Ťahanovce sú asi najťažšie riešiteľná vec kvôli tomu, že ani mesto, ani spoločnosť jedna, alebo jeden vlastník, nie je majiteľom pozemkov. Čiže postup tam už nejaký máme. Je to ale u vás najťažšie, lebo ste celí vlastne rozdelený na slíže, lebo to isté sa presne bol pýtať pán poslanec Ihnát. Dobre, ďakujem pekne. 

p. Süli, poslanec MZ - Vážený pán primátor. Interpelujem vás k problematike vlastníctva mestského kúpaliska tzv. „Čé-háčka“ a tenisového areálu a haly na Aničke. Chcel by som vedieť, čo bráni tomu, aby dlhoročné vlastnícke spory boli ukončené a kedy je možné rátať s tým, že tieto objekty budú slúžiť svojmu účelu? Toto je moja prvá interpelácia. Druhá je k problematike vzhľadu Zámočníckej ulice v Mestskej časti Košice - Staré mesto. Ešte v minulom tisícročí, okrem Hrnčiarskej ul., znovu otvorila aj túto ulicu, že vráti sa tam späť život po osemnástich rokoch. Kým rekonštrukcia Hrnčiarskej ulice sa začala, na Zámočníckej ulici dlažba je v žalostnom stave a koniec ulice na Dominikánskom námestí špatia 2 pozemky, kde rastie burina a sú umiestnené predajné stánky, ktoré neznesú prísnejšiu kritiku. Čo bráni v tom, aby časť dlažby bola demontovaná a znovu položená? Nie je možné osloviť majiteľov pozemkov, kde rastie burina a prenajíma sa časť pozemku, aby ich majetok nešpatil vzhľad centra? Viete myslím, že viete, o čo sa jedná. 
Posledné, čo by som chcel, to už nie je interpelácia, len by som chcel vedieť na jednu interpeláciu, ktorá bola doplnená na ôsmom rokovaní Mestského zastupiteľstva som dostal odpoveď, že na ulici Na Stráni, bude po schválení rozpočtu mesta urobené aspoň verejné osvetlenie, keďže cestu nie je možné opraviť, lebo tam nie sú vysporiadané vlastnícke vzťahy. Rád by som vedieť, čo povedať tým ľuďom, ktorých stretávam, že či je reálne, že to bude,  alebo bol to len taký prísľub „uspokojte sa, možná, niekedy budúcu nedeľu, po nejakom prejednaní to bude urobené“. Ale zatiaľ sa tam nič nerobí. To je všetko. 

p. Gábor, poslanec MZ - Ďakujem za slovo, vážený pán primátor, vážení kolegovia. Chcel by som sa spýtať, že dokedy bude tento stav odstávky vody na Luníku IX, lebo ide o chvíľu zima. A najmä mi ide o starších ľudí, ktorí fakt už sú unavení tým nosením vody do šiesteho, piateho poschodia. Takže, keby som dostal nejakú relevantnú odpoveď na toto. A ďalší takýto dotaz by sa mal k tomu, že o chvíľu sa budú búrať 14 a 16 Hrebendová a keď som dobre dnes pozeral, tak tie skrinky rozvodové sú tam a chceli by sme ich použiť na ďalšie použitie. Tak dokým sa dá, tak aby boli zmontované. Avizovali sme to už dávnejšie, no škoda, že sa to nekonalo. Ďakujem.

p. Raši, primátor mesta Košice – Ďakujem pekne aj za podnet. 

p. Filipko, poslanec MZ - Mám 3 interpelácie. Interpelujem pána primátora. Pán primátor 17. júna na ostatnom zastupiteľstve petičný výbor odovzdal na podateľni petíciu občanov Mestskej časti Sever, ktorá sa týkala zmien územného plánu určenia regulatívov a zastavanosti pozemkov. Petícia bola adresovaná voleným predstaviteľom mesta Košice. Ja chápem, podľa petičného zákona má byť petícia vybavená do 30 dní, aj bola. Odpovedali ste na ňu a v odpovedi sú uvedené dve možné riešenia, jednak, buď zmena celkového územného plánu alebo územného plánu zóny. Možno sa mýlim, ak bola adresovaná voleným predstaviteľom mesta, nemala byť prerokovaná na mestskom zastupiteľstve? Moja otázka. Ale možnože k tejto téme sa môžeme baviť ďalej, ak prijmete pozvanie na miestne zastupiteľstvo Mestskej časti Košice - Sever v stredu o štrnástej hodine, keďže miestne zastupiteľstvo prijalo také uznesenie, aby bol pozvaný pán primátor a mestskí poslanci Mestskej časti Košice -  Sever. Boli by sme radi, keby sme teda tam mohli hľadať nejaké riešenia. Takže k tomu len toľko, že práve tá istá požiadavka bola podaná ako pripomienka k zmenám a doplnkom a spracovateľ hovorí, že áno, je v súlade so zákonnom, len ju nevedia teraz riešiť. Takže možnože zastupiteľstvo by malo tu povedať, ako ju riešiť, túto petíciu. Ďakujem, to je prvá. 
A druhá moja interpelácia je vo vecí žiadosti občanov Čermeľskej ul. Už niekoľkokrát, vlastne niekoľko mesiacov prebieha táto téma, teda znížiť povolenú rýchlosť na 40 na Čermeľskej ulici. Viacnásobne to bolo prerokované na dopravnom dispečingu. Mestská časť Sever to vlastne tlmočila, posúvala ďalej, nakoniec to skončilo na Obvodnom úrade dopravy, kde sa zúčastnili zástupcovia mesta atď., kompetentní, kde jednoducho vychádzali zo štatistiky dopravnej nehodovosti za posledné 3 roky a považujú zníženie rýchlosti za neopodstatnené. Ja si spomínam, že v rokoch dávnejších, keď tam bola štyridsiatka osadená a jednou z príčin osadenia bolo kvôli jednej vážnej dopravnej nehode. Ja som zvedavý, že či zástupcovia mesta aj Krajského riaditeľstva Policajného zboru, zoberú zodpovednosť aj vtedy, keď tam dôjde k nejakej vážnej dopravnej nehode, k úmrtiu za to, že je neopodstatnená táto požiadavka. Lebo tak ju vyhodnotili. Síce tu sa navrhujú isté opatrenia, takže počkáme, ako sa to bude správať. Ale túto tému by som nenechal len tak ležať. 
Ďalšia moja interpelácia je vo veci, tak isto žiadosť obyvateľov severnej časti Hurbanovej ulici v Košiciach. Žiadosť bola podaná 28. mája. Mesto Košice odpovedalo 23. júla. Vzhľadom na to, že občania navrhli isté riešenia, je tam problém s dopravou, zvýšená intenzita dopravy, zúžená vozovka občania navrhli isté 3 riešenia. V odpovedi vlastne správa komunikácií reaguje na 3 riešenia, že sa nedajú realizovať, ale nenašlo sa žiadne riešenie. Ja žiadam, aby sa hľadalo riešenie tejto situácie, nakoľko niektorí občania si tam už namaľovali vlastné pruhy na cestu, čo nie je v súlade s predpismi, takže žiadam, aby sa aj k tejto téme správa komunikácií vrátila. Ďakujem.

p. Adamčíková, poslankyňa MZ - Ďakujem veľmi pekne, pán primátor, nechcem zdržiavať, len chcem poprosiť o pomoc pri oprave vstupných vchodových dverí v materskej škole na Humenskej 51. Písomne predkladám žiadosť. Ďakujem.

p. Jutka, poslanec MZ - Ďakujem pekne, ja by som chcel v podstate interpelovať pána námestníka primátora vo veci požiadavky a komplexnej výstavby rekonštrukcie detského ihriska v spolupráci so Správou mestskej zelene a Mestskou časťou Západ na Petzvalovej ulici. Je to dlhodobo neriešená otázka. Je tu požiadavka občanov aj na meste aj na mestskej časti, existuje projekt, ja by som bol za to, keby sa táto investičná akcia zrealizovala v pláne riešenia rekonštrukcie a výstavby na rok 2013. Buďte taký láskavý. Ďakujem.

p. Raši, primátor mesta Košice – Ďakujem pekne pán poslanec. Ak nie sú ďalšie interpelácie, uzatváram bod číslo 63 Interpelácie poslancov mestského zastupiteľstva.
- - -

Bod č. 64 
Dopyty poslancov MZ

p. Raši, primátor mesta Košice – A prechádzame k bodu č. 64 a tým pádom dávam priestor na vaše dopyty. 

p. Blaškovičová, poslankyňa MZ - Ďakujem veľmi pekne. Prepáčte prosím, som si neuvedomila, že bez karty to nepôjde. Pán primátor mám prosím takúto otázku. Keď sa rozbehli rekonštrukcie mestského parku, krytej plavárne, Hrnčiarskej atď., úžasne sa pracovalo, nahodilo sa neskutočné tempo. A teraz, v poslednom čase vidím cez víkendy mŕtvo, o štvrtej poobede mŕtvo, napriek tomu, že teda sa pracuje už len v pracovnom čase. Na Podtatranského ulici postavili, zrejme to súvisí s tou rekonštrukciou Hrnčiarskej, prenosné dopravné značky o zákaze zastavenia tým, že vlastne celá tá časť je v rekonštrukcii je tam strašne málo parkovacích miest. Chcela by som poprosiť, neviem, kto to tam, či to je Mestská polícia, či firma, ktorá to robí, prosím, keď prestanú pracovať a nepracujú cez víkendy, nech to niekto odstráni, lebo je to napodiv, ale začíname byť obyvatelia disciplinovaní a jednoducho sa tam tie autá nepostavia, ale naozaj, tam potom nemáme kde parkovať a celý víkend je tam jednoducho natiahnutá páska bielo-červená a ľudia nemajú kde stáť. Takže by som poprosila, keď sa pracovalo, tak sme to všetci ochotní akceptovať, lebo sa tešíme, že sa niečo deje. A nech sa to urobí čím skôr, ale nech to nie je na úkor zbytočného obmedzovania. Ďakujem. 

p. Raši, primátor mesta Košice – Ďakujem pekne za podnet pani poslankyňa, pán poslanec Berberich.

p. Berberich, poslanec MZ - Ďakujem pekne za slovo. Ospravedlňujem sa, že som to nepovedal pri tých bodoch, kde bolo EHMK. Ale na našej komisii taký podnet vznikol a preto ho prenášam aj tu, čo sa týka vstupov do mesta. Pokiaľ sa pamätám, niekto sa už na to pýtal, ale u nás na komisii taký podnet teda padol, že či sa teda ráta s nejakou obnovu tých vstupných, napríklad keď ideme z Prešova, tam je taký, teda akože sa vchádza do mesta, atď., čiže tie vchody do mesta, vraj sú niekde nie veľmi vábne vyzerajú. Čiže či sa s tým počíta v rámci projektu, alebo nie a či sa s tým niečo bude robiť alebo nie? Takže len toľko. Ďakujem pekne.

p. Raši, primátor mesta Košice – Ďakujem pekne pán poslanec, uzatváram dopyty poslancov.
- - -

Bod č. 65 
Rôzne

p. Raši, primátor mesta Košice – A otváram bod Rôzne číslo 65 nech sa páči. 

p. Petrvalský, poslanec MZ - Ďakujem pekne pán primátor. Ja by som vás len chcel poprosiť, mám pred sebou hlasovanie číslo 16 k bodu číslo 11 ÚPN Z Myslava a čo ja sa pamätám, som sa zdržal a mám tu za výsledok „ZA“. Pokiaľ som urobil chybu, tak sa ospravedlňujem a pekne poprosím, v tomto hlasovaní ja som sa zdržal, aby bolo opravené. Ďakujem pekne.

p. Raši, primátor mesta Košice – Dobre, prejdeme to, pretože Rokovací poriadok MZ hovorí, že zmena hlasovania môže byť vykonaná iba vtedy, keď je preukázané na nefunkčnosť zariadenia. Takže, prejde sa to celé a podľa toho sa hlasovanie upraví, ak to potvrdí technika. 

p. Jakubov, námestník primátora - Ďakujem pekne za slovo. Vážené dámy a páni, viem že ste unavení, ale jedna z úloh, ktorú som dostal, keď som nastúpil ako námestník primátora, bola doriešiť a skonsolidovať činnosť Mestského futbalového klubu. Vzhľadom na to, že od môjho príchodu nastali zmeny v skutočnostiach a ideme „step by step“, predpokladal som, že na septembrové zastupiteľstvo budeme vedieť predložiť návrh na riešenie ďalšieho postupu a činnosti futbalového klubu. Bohužiaľ, vzhľadom na to, že museli zasadnúť jednotlivé orgány spoločnosti, teda najprv byť navolené atď., atď., nedostali sme sa až tak ďaleko. Ale nedá mi, aby som vám nepovedal aspoň situáciu  alebo neopísal, aká je momentálne v Mestskom futbalovom klube. A beriem si za svoje, že na decembrové zastupiteľstvo by sme chceli predložiť finálny návrh riešenia. Na základe delegovania zástupcov mesta Košice boli zvolené orgány spoločnosti v zložení predstavenstvo: pán inžinier Podolák, to je zástupca druhého akcionára, ja - inžinier Ján Jakubov, doktor Miroslav Kráľ, doktor Milan Béreš, PhD, inžinier Marián Gál, PhD. Dozorná rada pracuje v zložení: Mgr. Igor Sidor, doktor Jaroslav Čolák a pán Daniel Rusnák. Teda v predstavenstve máme troch členov a v dozornej rade máme dvoch členov. Oba orgány sa okamžite po svojom zvolení stretli, aby sa oboznámili so súčasným stavom spoločnosti. Je potrebné konštatovať, že v súčasnosti sa spoločnosť nachádza v kritickom ekonomickom stave. Financovanie spoločnosti majú zabezpečovať v súlade s memorandom spoločnosti obaja akcionári a to FC Steel Trans Ličartovce a mesto Košice zhodným 50 percentným podielom. V podstate od vzniku spoločnosti boli potreby spoločnosti vychádzajúce zo sezónnych potrieb finančných prostriedkov neriešené v plnom rozsahu, čo spôsobilo pravidelný každoročný nárast finančných záväzkov spoločnosti voči tretím subjektom. Stav záväzkov k 30. júnu 2012 je 2644000 a nejaké drobné eur. Predpokladaný rozpočet na rok je 1,5 mil. eur, schválený príspevok mesta Košice na rok je 300 tis. eur. Z uvedeného vyplýva, že pokračovanie činnosti spoločnosti v tomto trende je nereálne. Vychádzajúc z týchto základných ekonomických údajov je potrebné predložiť na rokovanie mestského zastupiteľstva komplexnú písomnú správu o stave východiskách a návrhu ďalšieho smerovania spoločnosti MFK. A preto, tak ako som povedal, berieme si za svoje, že pripravíme tento návrh na decembrové rokovanie mestského zastupiteľstva. Ďakujem.

p. Raši, primátor mesta Košice – Ďakujem pekne, ďalší do bodu rôzne pán riaditeľ magistrátu.

p. Lazúr, riaditeľ MMK: Ďakujem za slovo. Chcel by som mestskému zastupiteľstvu dať informáciu o aktuálnom stave riešenia transakcie mesto kontra Ipsa. Kúpna zmluva bola uzavretá v roku 2009, následne prebehli nejaké splátky. Odkedy nastúpilo nové vedenie, od konca roku 2010, v priebehu roka 2011, 2012 sme neobdržali ani jeden cent od tejto spoločnosti. V marci tohto roka ubehol termín poslednej splátky, následne ubehla aj trojmesačná márna lehota, kde sme vyzvali  partnera na doplatenie. Nič sa nestalo čiže v ďalšom postupe chceme v spolupráci s nejakou renomovanou externou kanceláriou stanoviť ďalší postup, či to bude odstúpenie od zmluvy, či to bude uplatnenie záložného práva čiže vyberieme čo najlepšiu cestu pre mesto na to, aby sme nevošli do niekoľkoročných súdnych sporov, aby sme sa domohli svojich peňazí alebo svojho majetku. Ďakujem.

p. Raši, primátor mesta Košice – Ďakujem pekne uzatváram bod rôzne.
- - -

Záver rokovania

Primátor mesta Košice Richard Raši skonštatoval, že program rokovania mestského zastupiteľstva sa vyčerpal. Poďakoval sa poslancom MZ za aktívnu účasť a vyhlásil XIII. rokovanie Mestského zastupiteľstva v Košiciach za ukončené. 

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 03. 09. 2012
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

MUDr. Mária Grüllingová ..............................................................	Podpísala dňa: 08.10.2012

JUDr. Jaroslav Hlinka .....................................................................	Podpísal dňa: 08.10.2012

Obsah

1	Úvod rokovania, K programu rokovania
2	Overovatelia zápisnice, Návrhová komisia
3	Pokračovanie rokovania k  bodu č. 8 z XII. rokovania MZ zo dňa 18. 6. 2012 -Návrh VZN mesta Košice o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta
9	Informácia primátora mesta o svojej činnosti od XI. rokovania MZ
11	Správa o činnosti Útvaru hlavného kontrolóra
12	Správa povereného zastupovaním náčelníka Mestskej polície Košice o činnosti MsP Košice od 01.01.2012 do 30.06.2012
18	Správa o odpovediach na interpelácie poslancov mestského zastupiteľstva, ktoré boli  prednesené na XII. rokovaní MZ dňa 18.6.2012
18	Monitorovacia správa programového rozpočtu mesta Košice k 30.06.2012
18	Návrh na 2. zmenu programového rozpočtu mesta Košice na rok 2012
19	Návrh na zmeny VZN mesta Košice č. 76 O poskytovaní dotácií z rozpočtu mesta Košice
20	Návrh na zmeny VZN mesta Košice č. 78 o čistote a o verejnom poriadku
23	Zmeny a doplnky územného plánu hospodársko-sídelnej aglomerácie Košice 2011
24	ÚPN - Z Myslava, Zmeny a doplnky 2011 s celoplošnou aktualizáciou
26	Právne dokumenty zlúčenia BPMK, s.r.o. a SMMK, s.r.o. do jednej obchodnej spoločnosti BPMK, s.r.o.
27	Tarifa DPMK, a. s. pre mestskú hromadnú dopravu s platnosťou od 01.01.2013
35	Stratégia stabilizácie a rozvoja DPMK, a.s.
39	Zmena kategórie bytov na sídlisku Luník IX v Košiciach
42	Výročná správa Košice – Európske hlavné mesto kultúry 2013, n. o. za rok 2011 o činnosti a hospodárení
42	Priebežná polročná správa o činnosti neziskovej organizácie Košice – Európske hlavné mesto kultúry 2013 – 1. polrok 2012
43	Priebežná správa o projekte Košice – Európske hlavné mesto kultúry 2013 za obdobie 20.07.2012 – 16.08.2012
43	Projektový zámer „Rozvoj spolupráce partnerských miest na historickej Tokajskej vínnej ceste“
44	Vstup Mesta Košice do záujmového združenia právnických osôb Steelpark - Kreatívna fabrika
45	Oprava uznesenia MZ v Košiciach č. 462 z XI. rokovania MZ v Košiciach zo dňa 24. a 25. júna 2004
46	Oprava uznesenia MZ v Košiciach č. 259 zo VII. rokovania MZ v Košiciach zo dňa 30. októbra 2003
46	Prenechanie telocvične na ZŠ Mateja Lechkého, Ulica Jána Pavla II. 1, Košice pre OZ - Zober loptu, nie drogy, do nájmu ako dôvod hodný osobitného zreteľa
48	Doplnenie členov v radách škôl a školských zariadení v zriaďovateľskej pôsobnosti mesta Košice za zriaďovateľa
48	Rozhodnutie o prebytočnosti nehnuteľného majetku vo vlastníctve mesta Košice
49	Prenájom priestorov v objektoch základných škôl v zriaďovateľskej pôsobnosti mesta Košice pre nájomcu Rajo a.s.
50	Nakladanie s majetkom mesta Košice: 1) priamy predaj nehnuteľnosti – budovy (predsadenej občianskej vybavenosti) pre nájomcu Rabeno, s.r.o.  na ul. Budapeštianska  č. 34, 36; 2) predaj nebytového priestoru pre nájomcu Rabeno, s.r.o. na  ul. Budapeštianska č. 34, 36
50	Nakladanie s majetkom mesta Košice – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 38, 40 pre nájomcu Viktora Furika – GEOVERT
51	Nakladanie s majetkom mesta Košice – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28 pre nájomcu, Júliusa Erdélyiho
51	Nakladanie s majetkom mesta Košice – priamy predaj pozemkov v k. ú. Košická Nová Ves pre SBD III Košice
52	Odňatie pozemkov zo správy MČ Košice – Staré mesto a následný priamy prenájom pre LABAŠ s.r.o. za účelom výstavby parkoviska pri Supermarkete FRESH, OC Lipa, Košice
52	Odňatie pozemku zo správy SMsZ a  priamy prenájom pozemkov pre MČ Košice – Nad Jazerom  za účelom výstavby parkoviska na Levočskej ulici v Košiciach
53	Odňatie majetku mesta zo správy a priamy prenájom častí pozemkov pre MČ Košice – Staré mesto na Tatranskej ulici v k. ú. Huštáky
53	Odňatie majetku mesta zo správy a priamy prenájom časti pozemku pre MČ Košice – Staré mesto na Pajorovej ulici v k. ú. Letná
53	Zverenie nehnuteľnosti pozemku registra KN-E par. č. 112, k. ú. Šebastovce do správy MČ Košice – Šebastovce
54	Zverenie pozemku v k. ú. Pereš do správy MČ Košice – Pereš
54	Nakladanie s majetkom mesta Košice – priamy predaj pozemkov v k. ú. Severné mesto pre MUDr. Martina Kováča
54	Nakladanie s majetkom mesta Košice  – priamy predaj pozemku v k. ú. Južné mesto pre MUDr. Mariána Rošáka
55	Odplatný prevod dokončenej investície – Verejného osvetlenia na Trebišovskej ulici       v Košiciach od MČ Košice – Západ do vlastníctva mesta Košice
55	Prevod časti pozemku pod stavbou v k. ú. Južné mesto priamym predajom pre spoločnosť K. DUO, s.r.o.
56	Prenájom pozemkov v k. ú. Ťahanovce pre MČ Košice – Ťahanovce
56	Nakladanie s majetkom mesta Košice – zámena pozemkov v k. ú. Južné  mesto s Ing. Dušanom Pšenčíkom
56	Informácia k prevodu nehnuteľného majetku štátu do vlastníctva mesta Košice – šatňa a pozemky v k. ú. Terasa na Popradskej ulici pre zámer Národné tenisové centrum Košice
57	Oprava uznesenia MZ č. 360 z 18.6.2012 o bezodplatnom prevode dopravných stavieb od  AUPARK Košice, spol. s r.o.
57	Nakladanie s majetkom mesta Košice – prevod časti pozemku v k. ú. Huštáky pre Karola Fischera
57	Nakladanie s majetkom mesta Košice – prevod časti pozemku v k. ú. Južné mesto pre DAJAN SK, s.r.o.
58	Prevod spoluvlastníckeho podielu mesta Košice na nehnuteľnosti  Timonova č. 25 v k. ú. Stredné mesto podielovému spoluvlastníkovi Antonovi Majorošovi
58	Prevod pozemku pod garážou v k. ú. Šaca priamym predajom pre Ing. Ivetu Pavlenkovú
58	Prevod pozemku pod stavbou v k. ú. Poľov priamym predajom pre HUNTER, spol. s r.o. Košice
59	Nakladanie s majetkom mesta Košice – priamy predaj pozemku v k. ú. Brody pre SLOVNAFT, a.s.
60	Nakladanie s majetkom mesta Košice – priamy predaj pozemku v k. ú. Terasa pre Rastislava Gromu a manž. Ing. Máriu Gromovú
60	Nakladanie s majetkom mesta Košice – spôsob prevodu pozemku v k. ú. Severné mesto dobrovoľnou dražbou
60	Nakladanie s majetkom mesta Košice – určenie spôsobu prevodu – priamy predaj pozemku v k. ú. Myslava
61	Nakladanie s majetkom mesta Košice – určenie spôsobu prevodu – priamy predaj pozemku v k. ú. Vyšné Opátske
61	Nakladanie s majetkom mesta Košice - určenie spôsobu prevodu časti pozemku v k. ú. Terasa
61	Nakladanie s majetkom mesta Košice – určenie spôsobu prevodu – priamy predaj pozemku v k. ú. Nižná Úvrať
62	Nakladanie s majetkom mesta Košice – určenie spôsobu prevodu – priamy predaj pozemku v k. ú. Poľov
62	Nakladanie s majetkom mesta Košice – určenie spôsobu  prevodu – zámena  pozemkov v k. ú. Terasa
63	Nakladanie s majetkom mesta Košice – určenie spôsobu prevodu – priamy predaj pozemkov v k. ú. Košické Hámre I
63	Nakladanie s majetkom mesta Košice – určenie spôsobu prevodu – priamy predaj pozemku v k. ú. Košické Hámre II
63	Nakladanie s majetkom mesta Košice – určenie spôsobu prevodu – priamy predaj pozemku v k. ú. Furča
64	Interpelácie poslancov MZ
67	Dopyty poslancov MZ
68	Rôzne
70	Záver rokovania